2020年1月12號，珍惜群組連同中華傳統文化交流會等組織發起遊行到元朗警署，指控於2019年7月21號元朗襲擊事件中被白衣人襲擊嘅林卓廷係罪魁禍首，又拉起寫上「無林卓廷帶暴徒入元朗就沒7·21」嘅橫額，要求警方拘捕同嚴懲佢，又讚揚當晚發起襲擊嘅白衫人減輕警察工作量。


林卓廷指有關佢係「罪魁禍首」言論「得啖笑」，批評有人有組織抹黑同埋散播謊言。佢又話，自己感到極為荒謬，認為有關人士係企圖扭曲「警黑合作」嘅事實。期間有《明報》記者被珍惜群組嘅示威者推撞腳踢同強行扯開記者面罩，明報編輯部其後譴責呢啲野蠻行為，呼籲各方尊重採訪自由。


2019年7月16號，珍惜群組到香港記者協會會址請願，指責記協濫權同立場偏頗，又不滿記協多次批評警方阻礙採訪，話記協顛倒是非，係黑記者。召集人李璧而又點名批評《明報》同埋《蘋果日報》，批評記協亂發記者證，又讚揚無綫新聞「走位好」。


另外，香港政府因應武漢肺炎疫情問題，有時會進行突發封區，而被封人士期間嘅膳食安排，有時會被大眾關注。珍惜群組喺2021年1月，曾經去咗香港電台總部，批評港台喺佐敦「受限區域」有關罐頭物資嘅報道抹黑同誤導，批評佢哋無解僱失德記者同做好官媒本分。


珍惜群組受到嘅批評，除咗來自被襲擊記者所屬嘅媒體同埋元朗襲擊事件入面被珍惜群組批評嘅林卓廷外，時事評論員黃世澤亦指佢哋藐視法庭，形容佢哋係恐怖份子。黃世澤又質疑，佢哋嘅行動得到警方嘅保護，甚至有時被襲擊嘅人士反而會被警方拘捕。


光孝堂係中國廣東省廣州市入面嘅其中一間比較緊要嘅基督新教教堂，喺越秀區光孝路9號嗰邊。東南邊冇幾遠就係西門口站嘅C出入口。呢間教堂係由旅美華僑基督徒自己組織嘅中華綱紀慎自理傳道會返到中國嗰陣，喺1921年12月丼錢起，1924年11月24號搞掂。


喺1872年，有位旅美華僑自己出錢，喺美國三藩市嗰邊起咗間伯大尼大禮拜堂，重喺1886年嗰時組織咗中華綱紀慎自理傳道會，而呢個會係唔受外國差會控制，嚟畀咗黃瑞堂、鄺廣德嚟做董事長。而董事長佢哋係負責厝埋啲傳道會基金，跟住喺中國廣東台山起教堂。


喺1894年，傳道會重派咗黃瑞堂同鄺廣德帶錢返到廣州，就喺而家嘅十八甫嗰邊買咗間屋嚟搞宣道堂。而1897年，傳道會就派咗趙哲君嚟做牧師，重安排佢返去廣東嗰頭搞教會會務。而趙君到咗廣州之後就將宣道堂改成「星導書樓」，而大樓入面就裝住西方各種社會同自然科學嘅圖書畀人睇。


嗰時清政府搞維新或戊戍政變而導致書樓冇辦法再經營落去，最後就恢復返辦宣道堂。但係，由於信徒越嚟越多，加上堂舍又鬼咁窄，係時候要整大間喇，結果趙哲君就喺光孝路嗰邊買咗塊地。咁啱嗰時譚沃心牧師返咗嚟廣東，佢除咗擔任神學院教授之外，重俾傳道會嗌咗佢去做總幹事。


就係噉，趙哲君同譚沃心就一齊厝錢嚟起間新嘅教堂。而教堂喺1921年12月開始起，起到1924年11月11號先至搞掂，一共丼咗70000蚊毫銀嚟起，「重改咗名嗌中華基督教會光孝堂」嘅名。嗰時重辦咗正光小學同幼稚園同各種短期民眾教育、其他公益事業，結果俾社會猛咁話佢點好。


其中1988年廣州市兩會入面，決定咗恢復光孝堂為開放堂，嗰時因為年久失修，入面已經喺爛融融到冇得用咁滯。就喺1989年，基督教協會成立咗修建小組嚟厝錢申請重新裝修過，結果市政府有關部門就批准咗呢單嘢，喺1991年2月份開始搞咗個大裝修，而工程喺1991年11月24號先至搞掂，嗰日重新開返堂。


中國人唔食呢一套係中國民族主義同戰狼外交之下出現嘅一句口號，最初出自中華人民共和國資深外交官楊潔篪，後來被唔少中國網民同一啲香港親中派人士引用。呢句話喺中國網民之間大熱，但喺國際社會就充滿爭議性。就一啲中國大陸傳媒人同學者，都對呢句說話有保留。


模型紙係一種喺動畫、漫畫同電子遊戲嘅製作上會用嘅圖，指一幅用嚟描述某個角色嘅圖像，通常會有個角色擺一個代表到佢個性嘅姿勢，再加埋佢由唔同角度睇嘅樣。如果個項目涉及立體圖像，製作組喺開始郁手整三維模型之前實會畫好模型紙先。


天河汽車客運站，又叫天河客運站或天河汽車站，全名叫廣州交通集團天河汽車客運站，呢間嘢係廣東省交通廳同埋廣州市人民政府為咗實施《廣州公路主樞紐總體佈局規劃》而起嘅第一個多功能綜合性嘅汽車客運站。呢個客運站係喺廣州市天河區嘅廣汕公路入面。


呢個車站喺廣州嘅東邊出口嘅中心車站站場，主要係經營去粵東地區同埋珠三角地區、福建嘅車比較多，重有比較少部份嘅去粵西、粵北地區同浙江嘅車。重有啲車係出到廣東省以外嘅其它省份啲車。呢個站重喺成個廣東地區畀顧客提供方便、快捷、準確嘅快遞服務嘅行業入面，都係處於領先嘅地位。


呢個車站係被廣州市政府畀咗「青年文明號」嘅稱呼，喺1998到2006年嘅每年都評咗「春運工作先進單位」，重被交通部畀咗「全國文明汽車客運站」嘅名。佢重喺2001年通過咗ISO9001品質管制體系認證，重喺持續推進品質體系嘅各項工作入面，攞到品質管制部門嘅好評。


「你哋冇做錯到」係2014年一句出自前香港警務處處長曾偉雄口中嘅說話，當時香港警察以催淚彈對付爭取民主嘅雨傘革命示威者，備受社會批評。不過，曾偉雄喺警察總部，向數百名參與處理雨傘革命嘅前線警員打氣，高呼「你哋冇做錯到」。


2019年10月20號，喺反送中運動嘅廢除惡法獨立調查重組警隊大遊行期間，香港警察因懷疑有示威者藏身，而用水炮車向九龍清真寺兩度發射藍色不明液體。印度協會前主席毛漢、香港融樂會成員、多位市民同香港立法會議員譚文豪等亦一同喺襲擊中遇襲受傷。


《迷》係香港電視廣播有限公司拍嘅時裝電視劇，由鄭嘉穎、田蕊妮、金剛、吳業坤、阮兆祥、賴慰玲、小寶、泰臣、何啟南、劉思希、何綺雲同簡淑兒主演，監製王心慰。故仔係講三個本嚟無關係嘅人，因為一單綁架案而串連埋一齊。


曾文溪喺臺灣南部，係全臺灣第四長嘅河，屬於中央管河川。曾文溪發源自嘉義縣阿里山鄉嘅東水山。流經臺南市楠西區、玉井區、大內區、山上區、善化區、官田區、麻豆區、安定區、西港區、七股區、最後喺安南區同七股區之間，流入臺灣海峽，全長138.


5km，流域面積1,176.7km2，源頭海拔高2,440m，主要支流有塔乃庫溪、普亞女溪、草蘭溪、後堀溪、菜寮溪、官田溪等。史上曾文溪不時改道，被居民叫作「青瞑蛇」。1938年堤防完工後，河道逐漸固定。


曾文溪有豐富嘅水力資源，全臺灣最大嘅水庫曾文水庫，盲喺曾文溪上游，此外，喺曾文溪嘅支流上，重有南化水庫同烏山頭水庫等，除咗供水發電之外，亦成為重要嘅觀光景點。此外，由於曾文溪帶住砂石同生物碎屑喺出海口沉積，提供咗大量養分，因而蘊育咗河口地區豐富嘅底棲生物同浮游生物，亦吸引咗大批水鳥喺呢度棲息。


樂頤居係由香港房屋協會發展嘅「長者安居樂」屋苑，喺香港新界將軍澳坑口，近港鐵坑口站同埋明德邨。佢係香港其中一個同類型嘅屋苑，另一個係牛頭角佐敦谷嘅彩頤居。入住嘅老人家符合一定嘅資產限額之後，只需要一次過或者分期畀「租住權費」，就可以長期租住，直到過身，唔使再按月交租。


1932年入學北京大學，1936年畢業。畢業論文係《篆隸萬象名義中之原本玉篇音系》，同同時期河野六郎嘅畢業論文一樣攞同樣嘅題材。畢業後佢就職喺南京嘅中央研究院歷史語言研究所，1937年返北平見屋企人，咁啱抗日戰爭爆發，因爲噉滯留喺北平，於是去輔仁大學教書。


張錦程，係香港嘅電視藝員、主持兼配音員，作品有電視劇同電影，服侍過亞洲電視、無綫電視、有線電視，而家主要喺中國大陸發展，老婆係中國大陸演員張延，曾經係頭批華南理工派去TVB實習學生。佢而家係網上電台謎米香港同Ragazine嘅節目主持。


謝欣係中國嘅時尚界名人，廣東化州人，2012年入讀廣州紡織學校後好快俾在校團隊發掘而加入時尚界，期間佢設計啲時裝同形象俾中國大陸嘅《紅秀》、《時尚COSMO》、《時尚芭莎》、《嘉人》等雜誌封面刊登過，2017年8月24號因為佢設計啲時裝入選維密騷而出名。


北斗七星，天樞、天璇、天機，天權，四星叫做𣁽。玉衡、開陽、搖光，叫做杓。然而亦北斗九星，由搖光向外伸，招搖同天鋒，斗杓又多兩星。說法見於史記天官書，「杓端有兩星，一內為矛，招搖。一外為盾，天鋒。」遠古時兩星恆現於夜天，由於歲差，就唔再現。


史記天官書，「分陰陽，建四時，均五行，移節度，定諸紀，皆系於斗。」可見斗係定時定候，非常重要。而又寫「杓攜龍角，衡殷南斗，魁枕參首。用昏建者杓。」用昏建者杓，日入之後昏，杓所以方向就係定時定候關鍵。而杓指嘅方向，即係「杓攜龍角」。


迴旋處係路一種。佢多數形係打個圈咁，中間留塊圓形地唔畀車入，車就響圓外邊行。迴旋處駁咗三條，或者再多啲嘅路嘅路口。車到咗迴旋處路口，會停低，等圈來緊嘅車走咗，先至行。好處係可以唔使用紅綠燈，都可以控制到路口交通，另外亦唔使車等太耐，就可以轉去其他路口，因為只要一但進入迴旋處，一定可以好暢順咁離開迴旋處。


隨住新嘅東京站完工啟用，1919年，山手線嘅營運區間一度同延伸通車至東京站嘅中央線連接，形成「の」字形嘅運轉方式。直到1925年11月1號，上野站～神田站段完工，山手線先至真正轉變為環狀嘅營運區間。原本山手線列車响田端站～田町站段，同京濱線電車共用軌道，1956年11月19號，複線軌道增設完成，山手線列車同京濱東北線列車分離運行，各自使用獨立嘅軌道設施。


2019年，香港政府推出逃犯條例修訂草案，引發大量市民不滿。6月11號起，市民開始佔據金鐘同中環一帶，最後喺6月12號因為警察清場而做成多名示威者受傷同被捕。之後，公民黨法律界前議員、大律師吳靄儀喺6月15號臨時成立「反送中受傷被捕者人道支援基金」，用嚟協助因為參與運動而受傷或者被捕嘅示威者。


7月6號，612人道支援基金正式成立並且取代「反送中受傷被捕者人道支援基金」。基金共有五位信託人，包括天主教會樞機陳日君、大律師吳靄儀、嶺南大學文化研究系客座副教授許寶強、前立法會議員何秀蘭同歌手何韻詩。


2021年8月，612基金被多間官媒批評，話基金未有社團註冊，「同外國勢力勾連」。有官媒更加引述學者呼籲當局徹查。同月18號，由於負責托管612基金嘅真普選聯盟有限公司將結束運作，612基金宣佈已制定方案，將有序停止運作，即日起停收新嘅個案。


2021年9月1號，警方國家安全處按《香港國安法》向高等法院攞到「提交物料令」，要求「612人道支援基金」同「真普選聯盟」等相關人士提供資料，包括眾籌詳情、捐款人資料等。9月6號，612人道支援基金喺佢哋嘅社交平台宣佈，即時暫停接受捐款。


9月9號，612人道支援基金話，由於網上捐款平台收集嘅款項已經冇辦法存入基金銀行戶口，決定將存喺捐款平台嘅款項，全數用喺退返由9月3號中午至9月7號下晝嘅捐款，合共約317,000港幣，包括447筆單次捐款同月捐。


截至9月8號基金銀行戶口結餘大約有7,440,000港幣。根據紀錄，喺真普聯停止執行匯款指示前有19張支票，一共大約408,000蚊已經發出但仲未過數，有關款項包括支付已經批出嘅支援同基金行政開支，基金話，會盡力跟進有關支票兌現嘅情況。


基金喺社交專頁又提到，成立宗旨係為咗受反修例事件影響嘅傷者同被捕人士提供法律、醫療、情緒支援費用等人道支援，有關支援同一般為在囚人士提供服務嘅社福機構無分別，對於人道支援工作嘅性質被政府官員曲解，基金深表遺憾。


等價關係係現代數學入面一個基本概念。主要應用喺抽象代數、數論同集合論。佢嘅作用係將兩樣唔同嘅嘢，用一個規則連埋一齊。市井啲講，有個規則出嚟，如果有兩樣嘢都符合呢個規則，咁呢兩樣嘢就叫一樣。而呢個規則必須要符合三個條件。


國歌條例係香港嘅一條法例，將侮辱中華人民共和國國歌《義勇軍進行曲》的嘅行為刑事化。呢條條例係對應中華人民共和國國歌法嘅本地法律。中共中央總書記習近平喺2017年初就國歌立法發表講話。呢條條例喺2020年6月12號實施。


9月13號，俄羅斯總統普京同總理梅德韋傑夫，一齊去咗大諾夫哥德，同當地民眾交流。兩個人跟住當地漁夫，搭漁船到伊爾門湖去捉魚。但係佢哋冇幫手捉魚，只係企響隔離睇漁夫收網，普京睇嚟對捉返嚟嘅魚好開心。返翻岸邊之後，兩個人同民眾圍住營火，飲啱啱新鮮煮好嘅魚湯。


俄羅斯中央選舉委員會公布，執政統一俄羅斯黨響下議院國家杜馬選舉入面攞到五成四選票，響四百五十席入面攞到三百四十三席，同原先嘅二百三十八席增加超過一百席，維持最大黨嘅地位，可以繼續掌控住下議院。排第二嘅共產黨攞到議席比上屆少咗超過一半，只有四十二席，自由民主黨就有三十九席。


統一俄羅斯黨響今次選舉攞到壓倒性贏出，能夠自行響國會通過修憲，而且其餘攞到議席嘅政黨都傾向支持政府。今次選舉結果將有利政府施政、鞏固普京權力同佢兩年之後競逐連任嘅勝算。至於反對派政黨冇一個能夠躋身到下議院，佢哋話投票率低不利選情。


今屆投票率只有四成八，比上屆跌咗差唔多十二個百分點。領導統一俄羅斯黨嘅總理梅德韋傑夫同總統普京響點票結束之前就率先宣布贏出。普京話儘管經濟唔掂，社會重有好多未解決嘅問題，但統一俄羅斯黨響選舉入面攞到非常好嘅成績，反映民眾重相信政府。


投票期間，俄羅斯獨立選舉監察組織收到超過二千宗有關違反選舉規則嘅投訴。響俄羅斯南部，有安裝響票站嘅鏡頭影到票站職員將多張紙揼入票箱。響北高加索地區亦有記者影到類似情況。有民眾連續將幾張紙揼入票箱，重有票站傳出有人不停投票。


華文名方面，中國《漢書》叫做都元國，《康泰吳時外國傳》同《水經注》叫做屈都乾，宋代《諸蕃志》入面叫登牙儂。元代《島夷志略》叫丁家廬，元代《大德南海志》作丁茄蘆，明代《鄭和航海圖》中作丁家下路，《明史》叫做丁機宜，清代《海國見聞錄》作丁葛奴。


1957年8月31號馬來亞聯合邦由英國殖民者手上獨立以嚟，Terengganu嘅中文譯名一直都係丁加奴，包括馬來西亞所有中小學嘅華文教科書都用丁加奴。20世紀70年代，當地華人開始用登嘉樓呢一個名，當地一啲華族會館亦用呢個名，例如「登嘉樓海南會館」、「登嘉樓福建會館」等。


喺2006年，馬來人佔總人口94.7%、華人佔2.6%、印度人佔0.2%，而其他少數族群係其他2.4%嘅人口。根據2010年人口登嘉樓人口普查數據，97%係馬來西亞土著、2.6%係華人、0.2%係印度人，而0.


登嘉樓馬來人係呢個州佔大多數嘅馬來人細群體。佢哋係登嘉樓州所有地區嘅主要馬來族，除咗勿述縣同士兆縣北部。佢哋習慣講登嘉樓馬來語，呢種馬來語同吉蘭丹北部語言有緊密關係。登嘉樓馬來語亦因為佢嘅豐富文化同傳統而出名，其中最出名嘅係Ulek Mayang。


勿述馬來人主要分佈喺勿述縣同士兆縣北部地區。即使佢哋係登嘉樓公民，但係佢哋喺種族、語言同埋文化上同吉蘭丹州更加接近，仍然保持住牢固嘅關聯。大部分勿述縣同士兆縣北部馬來人乘係講吉蘭丹語，即使嗰啲長期接觸登嘉樓其他地區嘅人亦可以講登嘉樓話。


登嘉樓華人係呢個州最大嘅少數族群。佢哋祖先多數係鶴佬人，講泉漳話。同馬來西亞其他地區唔同，登嘉樓華人更加同化。佢哋講流利嘅當地馬來語，同時亦有類似生活方式。佢哋仲擁有當地土生華人文化，叫做「Mek Awang」，佢係中國同馬來文化嘅混合體，當中喺佢哋嘅飲食、服飾同語言文化入面可以睇到。


登嘉樓嘅印度人大多數係泰米爾人。佢哋大多數係印度教徒，但亦有少數人信伊斯蘭教。同其他少數族裔華人一樣，登嘉樓嘅印度人族群亦被高度同化，佢哋大多數講流利嘅登加樓馬來語同泰米爾語，以及標準馬來語同英文。瓜拉登嘉樓有一座主要印度教廟。


登嘉樓嘅暹羅族維持住一個規模小但係統一嘅群體。佢哋可以喺勿述縣揾到，另外喺士兆縣同瓜拉登嘉樓亦有少部分。實際上，暹羅族同馬來人之間除咗名同宗教信仰之外亦有些少分別。佢哋嘅母語係泰國南部語言，但係大多數人講吉蘭丹語，因為當中好多人住喺勿述縣。


Orang Asli係馬來西亞半島嘅原居民。喺登嘉樓，佢哋多數喺烏魯登嘉樓縣同勿述縣揾到。登嘉樓有兩個Orang Asli族群，Semaq Beris 住喺肯逸湖附近，或者呢區其他地方，佢哋屬於塞諾伊人種群。


除咗Semaq Beris，重有巴特克人，屬於塞芒人嘅族裔多數喺登嘉樓內陸地區揾到，特別喺大漢山國家公園範圍或者登嘉樓其他位置。Semaq Beris同Bateks兩者仍然保持住半遊牧生活，即使佢哋部分人依家住喺永久性房屋入面。


登嘉樓華人主要係鶴佬人，所以佢哋多數母語係泉漳話，即使呢度愈嚟愈多講華語嘅人。登嘉樓印度人主要講淡米爾文。另外，亦有Orang Asli語言，例如Batek文同Semaq Beri文，主要喺登嘉樓內陸地區講，屬於南亞語系一部分。


2010年人口普查嘅統計數據列明，華人人口入面有91.4％係佛教徒，少數係基督徒、中國民間宗教信徒同理穆斯林。印度人口入面大多數係印度教徒，少數係穆斯林、基督徒同佛教徒。非馬來人馬來西亞土著族群主要係穆斯林，少部分係基督徒同佛教徒。


登嘉樓曾經係馬來西亞最貧窮嘅州屬，直至到唔係好耐之前喺海岸附近發現石油同天然氣。登嘉樓依家主要產業係石油同天然氣。Paka同Kerteh附近有好大型嘅石化產品建築物，涉及馬來西亞國家石油同埋外國石油公司之間嘅好多合資跨國公司合作。


旅遊業同漁業亦係登嘉樓州嘅主要產業，呢個州有一條長海岸線。農業仲係好重要，唔同季節香蕉、紅毛丹、榴蓮、西瓜同埋其他種類生果同蔬菜。登嘉樓以前以造船出名，喺唔係好耐之前，每個村莊同小鎮嘅碼頭都可以見到叫做bangau嘅精美雕花木船，依家電動摩打快艇已經成為呢個州漁民標準裝備。


登嘉樓無乜印度人同華人住喺度，所以馬來人文化影響佔主導地位。傳統嘅娛樂活動，例如風箏比賽、打陀螺比賽同埋傳統手工藝品，包括蠟染同songket仍然好活躍。登嘉樓人一直以一個社會保守同虔誠嘅穆斯林作為形象。


州首府瓜拉登嘉樓，伊斯蘭遺產公園、人工湖肯逸湖、Sekayu 瀑布、Kuala Ibai 潟湖、Batu Burok 海灘、Kemasik海灘、Rantau Abang、Setiu濕地、Marang、Chukai市鎮同埋幾個離岸島，包括熱浪島、浪中島同棉花島，其中停泊群島因為靚相同完美嘅海灘吸引咗好多泳客同浮潛人士。


登嘉樓最近係Monsoon Cup嘅主要舉辦者，呢項賽事喺2005年第一次舉辦，之後變咗一年一度嘅全國性體育賽事。呢個活動由私營部門同馬來西亞政府帶咗幾百萬令吉投資去呢個州。遊客湧去瓜拉登嘉樓同Duyong見證住呢一個活動，呢個活動係喺季候風季節舉行，而以前呢一個季節係登嘉樓嘅旅遊淡季。


當地最出名嘅特色食物係Keropok Lekor，主要由麵團同搗碎嘅魚嘅混合物製成，煎炸後加辣椒醬做下午茶。Keropok Keping係由曬乾嘅 Keropok Lekor. 好多賣 keropok嘅舖頭可以喺穿過沿海社區嘅高速公路側近揾到。


Budu，一種好辣同鹹嘅鯷魚醬汁喺當地亦好受歡迎。佢通常同已切成嘅洋蔥同辣椒混合埋一齊作為調味品。由ikan bilis製成嘅Budu用鹽發酵。仲有其他版本嘅budu，佢哋叫Pelara，由鯖魚製成，喺比較老一代流行，可以喺傳統市場入面見到以樽裝出售。


登嘉樓總共有3個機場，其中兩個向外開放。喺瓜拉尼魯斯縣Gong Badak嘅蘇丹馬慕國際機場係呢一個州最主要嘅機場，佢係往返登嘉樓嘅主要門戶。其他公用機場有熱浪國際機場，佢喺熱浪島，喺登嘉樓州瓜拉尼魯斯縣東北部海岸以外45公里處。


喺甘馬挽縣Kerteh市鎮嘅Kerteh Airport，係登嘉樓第二大機場，但係佢唔對外開放，因為佢由 Petroliam Nasional Berhad 或者 Petronas via its East Coast Regional Office管理同營運。


左垣家塾，堂號式穀，係天寶行梁經國嘅房系祠堂兼家族嘅攴攴齋，即係家塾，喺廣州黃埔村榮西里7號，係清朝嘉慶年間起嘅磚、木、石結構建築。家塾坐東向西，三間兩進，有大院同「寶田裕後」牌坊。建築總面闊12.32米，總進深23.


正廳前廊深2.2米，正廳深7.5米。硬山頂，灰塑博古紋襯正直脊，前後鑊耳封火山牆。碌灰筒瓦，琉璃瓦當滴水剪邊，樑架、步樑同柱頭樑出頭，樑架同駝峰雕花。四邊青磚石腳牆體。四級石梯，方石柱，架方石樑，福字石駝峰。


呢間公園嘅佔地面積係大概8500畝，入面有好多群山環繞住，其中最高峰嘅係海拔226.6m嘅大夫山，佢重係番禺嘅最高峰。公園入面重有好多嗰大大細細嘅山塘同人工湖響度。入面重有好多種棕櫚科同桑科嘅樹而搞出咗熱帶同亞熱帶風情出嚟。


1945年8月6號由Paul Tibbets揸嘅「Enola Gay」轟炸機喺廣島相生橋上空31,000英呎掟落去。喺日本當地時間朝早8點15分，喺1,800呎高度爆炸，成為人類史上第一次針對人類用核武器嘅事。


約莫70,000人直接死喺Little Boy嘅爆炸，另外70,000人受傷。之後再有好多人死喺核子輻射引起嘅癌症。有大肚婆因為輻射而小產，唔少啱啱出世嘅BB發育畸形。根據統計，去到1999年，死喺Little Boy嘅人已經升到200,000。


郭志堅係中華人民共和國嘅主持人，中國中央電視台十九點播出嘅新聞節目《新聞聯播》主播。喺河北宣化區出世，1992年喺中國傳媒大學以廣播學專業畢業並喺北京電視台就職。1998年加入中國中央電視台，從2007年開始進行播音主持。


楊志紅喺中國出世，1970年代搬到香港，1994年獲委任為廣東省政協，關注貧困地區發展，其後成為常委。佢喺廣東省同甘肅省山區創辦佳洋學校，幫山區嘅返學，又曾喺四川省建立繡坊同扶貧基金，透過組織當地婦女製造羌族刺繡產品同埋資助村民栽種果樹，令佢哋可以發揮一技之長同脫貧致富之餘，亦都可以弘揚當地羌族刺繡文化。


廨，官衙屋宇一種，本身畀官吏住，或兼辦公務，或兼倉庫。然而有錢會另建私宅。至早漢就有，至少用到大清。按唔同亦會叫公廨、郡廨、縣廨、官廨、治廨、廨館、廨宇、廨舍等等，甚至按職如將軍廨、尹兆廨、丞廨、訓導廨、教授廨等等。


漢王充論衡咁寫，「星之在天也、為日月舍、猶地有郵亭、為長吏廨也。」可見廨為長吏屋宇，會留喺度住。南朝，顏之推顏氏家訓，「梁孝元在江州時、有人為望蔡縣令、經劉敬躬亂、縣廨被焚、寄寺而住」。又蕭繹金樓子又咁寫「夜還向城、入南郡空廨、無牀席、地寢至旦」廨空咗無牀，要瞓地下，見到廨可以瞓。


列舉或枚舉係一種數據類型。一個枚舉類型會有若干個離散嘅可能數值，例如「啤牌花色」呢個枚舉有「葵扇」、「紅心」、「鑽石」同「梅花」四個可能數值。如果有個變數屬「啤牌花色」呢個枚舉，噉佢嘅數值一定會有嗰四個數值嘅其中一個。


其實呢條馬路喺南漢嗰陣，係屬於廣州入面嘅其中一條巷仔。由於條街入面有棟凈慧禪寺響度先至改咗「凈慧街」呢隻名。嗰陣時嘅凈慧禪寺係好大間嘅。不過到咗民國14年至民國19年期間，廣州市政府就將條淨慧街同埋條西營巷都拆埋，起咗條淨慧路。


《濁水漂流》，係2021年上畫、以2012年通州街清場事件真人真事改嘅港產片，由吳鎮宇、李麗珍、謝君豪、蔡思韵、朱栢康、寶珮如、柯煒林主演，李駿碩執導。講一班喺深水埗住天橋底嘅露宿者被社會忽視同邊緣化，因為城市重新規劃同發展，搞到佢哋成日俾人掃蕩清場嘅故仔。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年30歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。


俄羅斯史由東斯拉夫人開始，亦都係之後嘅俄羅斯人、烏克蘭人同白俄羅斯人。基輔羅斯係東斯拉夫人建立嘅第一個國家。喺988年開始，東正教從拜占庭帝國傳入基輔羅斯，拉開咗拜占庭同斯拉夫文化嘅融合，最後形成咗俄羅斯文化。


13世紀以後，莫斯科慢慢成為咗原先基輔羅斯文化嘅中心。16世紀中期嘅伊凡四世時代，莫斯科大公國改名做俄羅斯沙皇國。到18世紀彼得大帝時代，已經變成咗俄羅斯帝國，佢嘅國土好大，從波蘭橫跨到太平洋。1861年，俄羅斯廢除農奴制度，之後農民越嚟越多，土地嘅需求亦都越嚟越大，加大咗革命嘅壓力。


打仗同食物短缺喺1917年引發徂兩次革命，分別係二月革命同十月革命。十月革命之後，布爾什維克登上咗權力嘅舞台，建立蘇俄。1922，俄羅斯、烏克蘭、白俄羅斯、外高加索聯邦組建蘇聯。二戰之後，蘇聯慢慢變成一個超級大國。


黃國，BBS，JP係香港建制派勞工界政治人物，2018年4月開始做香港工會聯合會理事長，2022年1月開始做第七屆香港立法會議員，亦都係全國政協委員、海南省政協委員。2015年至2018年期間，佢做過工聯會副會長同秘書長。


1999年，富豪集團將富豪汽車賣畀福特汽車之後，打算以多出嘅資金收購Scania，但因為收購計劃可能導致壟斷而告吹。2006年，MAN AG亦有意收購Scania，但都係失敗。2008年，Scania成為福士旗下企業。


土客械鬥指喺中國廣東，本地人同客家人打鬥，尤以一八五五年到一八六七年爲烈。大清喺海禁解後，鼓勵粵閩贛邊境嘅客家人，搬到沿海地，充實人口。客家人日多，土地日少，本地人不滿。打得最激，喺珠江三角洲各地，尤其係四邑地。


羅定邦中學，簡稱羅記、羅中，係香港一間英文中學，喺新界大埔馬聰路8號，1991年由羅氏信託基金創立，校名紀念羅定邦。學校喺1998年被政府評定為香港114間有條件用英文教嘅其中一間第1組別中學，屬大埔區內六間傳統英中之一，係大埔區地區名校。


大橋由1970年6月開工，1974年10月正式通車。大橋全長2,569.8米，闊9.2米，雙線來回行車。大橋中間突起，最高地方距離海平面三十五米。開嗰陣曾經係世界最長嘅跨海鋼筋水泥橋，令到澳門半島同氹仔終於唔使靠渡輪來往，可以用車通行。


後來隨住賭權開放同社會發展，澳門機動車輛數目不斷增加，所以當局趁住亞馬喇迴旋處重整工程嗰時，響2005年4月8號開始暫時封橋半年嚟進行維修工程同臨時交通管制，之後只係畀巴士、的士同緊急車輛嚟行，土地工務運輸局響2007年4月2號宣佈再將管制延長半年去到同年10月5號，並響同年4月5號開始畀返人行，但係行嘅方向要同車行方向相反，而只係畀巴士、的士同緊急車輛嚟行嘅管制就一直延長到而家。


《「一國兩制」在香港特別行政區的實踐》，又叫「一國兩制白皮書」，係中華人民共和國國務院新聞辦公室2014年6月發表嘅一本白皮書，用中共嘅觀點去講一國兩制響香港應該點樣去實踐，特別強調香港嘅高度自治係要睇中央政府畀幾多權力畀香港，香港先至有幾多，引起泛民主派同好多市民唔滿意，亦有唔少市民因為佢而走去七一遊行抗議。


歷代志下繼續歷代志上嘅記載，首先敘述所羅門王一生嘅政績同北方支派喺耶羅波安率領下背叛所羅門嘅仔羅波安嘅經過，然後集中敘述公元前五八六年耶路撒冷陷落前南國猶大嘅歷史。作者認為所羅門係一位重要嘅君王，僅次於大衛。


錢玄同，原名錢夏，字德潛，號疑古、中季，係中國嘅語言學家、語文改革活動家、文字音韻學家、教育家同思想家。做過北京師範大學、北京大學嘅教授。錢玄同俾人尊稱為中國「五四新文化運動嘅倡導者」之一。佢曾主張廢除漢字。


錢玄同喺浙江吳興出世。響1906年，佢去到日本，入早稻田大學。佢喺日本拜見章太炎、秋瑾。後經章太炎介紹，佢加入同盟會，喺度隨章太炎學習文學音韻學，結識了好多章門弟子，後來這些人都成为了著名學者，包括黃侃、魯迅、周作人。


回國後，1913年去北京，開始咗佢嘅教育職業生涯，做過國立北京高等師範學校同附屬中學嘅國文經學教員、北京師範大學、北京大學嘅教授。佢喺度從事北京師範大學教育20年咁上下。佢講授嘅課程，係音韻學、說文研究、經學史略、周至唐同清代思想概要、先秦古書真偽略說。


錢玄同喺教學同學術研究方面嘅貢獻好出名，佢寫嘅《文字學音篇》，係中國高等學校最早嘅音韻學教科書。而家中國嘅許多音韻學家，如羅常培、魏建功、白滌洲、趙蔭棠、王靜如、丁聲樹，或係錢玄同嘅學生，或受過佢嘅教益。


北京橙豐足球會係中華人民共和國北京冇咗嘅足球會，前身係喺1995年2月3號成立嘅上海浦東足球會，之後經歷幾次改名同搬主場城市，不過喺2021年1月26號改名後，因未提交準入材料而喺同年3月29號正式解散。


愛德華七世醫院係英國倫敦一間私家醫院，1899年喺嗰時王儲嘅愛德華七世建議下成立。第一次世界大戰期間，醫院嚮高富諾花園9號，1930年，醫院獲得皇家憲章。1948年醫院搬去博蒙特街。2000年改用而家嘅名。


《＃後生仔失驚無神賀中秋》係呢套節目嘅2018年中秋節特別版，照舊由陸浩明、麥明詩、馮盈盈聯同一眾大專生KOL一齊主持，嘉賓有應屆香港小姐佳麗同埋《今期流行》主持，包括肥媽、陳曉華、鄧卓殷、丁子田、林穎彤、戴祖儀、謝文欣、何雁詩、周志康、周志文、翟威廉、楊詩敏、丁子朗。


麥明詩喺節目中形容過自己同馮盈盈好有默契，亦同自己一樣冇乜包袱，自己講乜都唔會被歧視，因為馮盈盈所講嘅比自己更震撼，會即刻自覺斯文高貴同非常理性。而馮盈盈亦話香港小姐冠軍各有唔同美態同特性，但能夠有另一位香港小姐冠軍同自己一齊玩，同時語出震撼嘅人係好難得，而自己喺麥明詩身邊亦覺得自己並唔孤單，而麥明詩喺自己面前會感到非常舒服同放心。


另一方面，馮盈盈曾經喺節目中談及「原來係處」同「零的啟示」嘅言論，被視為帶有性暗示。對於坊間嘅討論，馮盈盈講過佢噉只係為節目效果特登營造「神經刀」形象，對於節目有迴響覺得好開心，重話港姐形象隨時代變遷，可以更多元化。


全盒，正寫攢盒，係漢字文化圈過農曆新年嗰時擺嘅盒，入面裝住甜嘅嘢食，傳統上有糖蓮子、糖冬瓜、糖蓮藕、糖椰絲、糖椰角、糖柑桔、糖馬蹄、糖甘筍，重會有瓜子、開心果、笑口棗、油角、煎堆等，而新派就有朱古力金幣、瑞士糖同其他糖。


弗里德里希·恩格斯係德國社會學家同哲學家，馬克思主義嘅開山祖師之一。佢係馬克思嘅老死，畀唔少錢馬克思使。1848年，同馬克思夾份寫《共產黨宣言》，馬克思死咗之後，重幫手編輯第二同第三卷馬克思嘅《資本論》。


王亞秋係政治學者，中國出世，而家係人權觀察嘅中國部高級研究員，長期關注中國共產黨對維吾爾族進行種族滅絕行為、進行網絡審查、言論自由、公民社會與人權維護者保護以及婦女權利等議題嘅問題，並因而得到一啲媒體邀請訪問。


姚萍，原名姚尚樸，籍貫廣東省，客家人，身高5呎7吋，體重170磅，南洋馬來亞檳城華僑，返中華民國前，曾經喺暹羅宋卡府同馬來亞柔佛州做教師，廣州市暨南大學畢業後，做過歌手同電影演員。20世紀30年代初期已經喺上海演過國語電影，喺馬徐維邦導演嘅《夜半歌聲》做幕後代唱，開始出名。


呢一年跟住轉去香港拍粵語片，香港粵語片處男作係《自梳女》，拍片200幾部。1953年去新加坡，加入「香港歌藝團」，四圍巡迴演出，亦參加廈語片嘅工作。1970年返港後，簽咗3年合約加入邵氏兄弟公司，住喺清水灣道宿舍。


喺大部分國家，居留權一般只係得佢哋嘅公民先至有。同時，喺唔少國家嘅國籍法，某啲國家之間有特別關係，俾佢哋嘅公民可以喺互相嘅國家，能夠喺唔需要歸化，都能夠攞到事實上等同居留權嘅權利。但係，呢啲權利始終都比較容易俾政府撤銷，所以嚴格嚟講並唔係居留權，而有時會叫居民權嚟分辨呢兩種權利。


可宜係粵英混血兒，喺香港出世同成長，之後過英國留學，喺倫敦大學學院畢業，主修土木工程。2008年佢參加香港有線電視主播大募集活動，所以加入咗香港有線電視。佢除咗做娛樂新聞主播，亦有做其他節目主持。佢喺2016年10月辭工。


早年三家村已經有渡輪往返筲箕灣。昔日西貢區仲未開發之時，住喺將軍澳、調景嶺同埋其他西貢地方嘅居民都要去三家村轉渡輪往返市區，所以西貢嘅海鮮以前都會運去呢度發售，令到呢度嘅海鮮餐廳同酒樓林立。之後因筲箕灣填海，依家渡輪服務已改為往返西灣河，由珊瑚海船務提供17.


油桐之所以有成千年嘅栽培史，係因為早喺唐朝嗰時，陳藏器寫嘅《本草拾遺》講咗「罌子桐生山中，樹似梧桐。」同埋其它記低咗同油桐有關栽培同利用史嘅書。唐宋之後，喺中國內地嘅南方山區種得比較多。雖然話湖南宜章從古代開始，就有種油桐嘅講法，但根據種植户話之前佢哋種嘅係光皮桐，而家佢哋種嘅係千年桐。


陳少白喺細個嗰陣跟住佢伯爺陳夢南，陳夢南翻譯咗一大堆歐洲嗰邊嚟啲書，陳少白就開始努力去學。結果佢喺1888年就嚟到廣州嘅沙基嘅美國長老會新開嘅格致書院度學嘢。佢喺學校叻到龍咁威，因為陳少白識文學、唱歌、吟詩作對同畫畫，喺學校入面成日俾人話「猛人一等」。


喺第年，佢就加入咗基督教。到咗1890年1月重識埋孫中山，結果佢同孫中山有講有笑，甚至為咗追佢而兩次退學。第一次喺識咗孫中山嗰陣就唔理阿爸阿媽點反對佢都好，都係離開咗格致書院，入咗去孫中山讀緊嘅香港麗雅英文醫學書院度學嘢。


喺嗰時，孫中山、陳少白、楊鶴齡同尤列呢4位，佢因為唔鍾意清朝嘅腐敗制度，重讚咗洪秀全嘅反抗精神而話成反清嘅「四大地寇」。而第二次喺孫中山畢業後，佢就去咗廣州西關地區嘅冼基嗰邊開咗間東西藥局，嗰時陳少白重未畢業，又唔理阿爸阿媽點亂嗑佢π³都好，佢重係轉咗校，去到廣州入面幫孫中山去睇下間藥舖。


而1894年，孫中山就加入咗職業革命家嗰度，甚至連陳少白都跟埋佢入到孫中山嘅革命嗰邊。喺1895年，孫中山同陳少白等人一齊起咗間香港興中會嚟搞廣州起義。不過嗰時嘅廣州起義衰咗，陳少白就出咗去，去到出面繼續搞革命宣傳，重厝埋啲錢嚟搞惠州起義都有。


辛亥革命之後，陳少白就先後辭咗官職兩次去搞實業同家鄉嘅建設。第一次喺1911年11月做緊廣東軍政府外交司司長之後無耐，第二次喺1912年2月嘅南京臨時政府成立咗之後，孫中山為咗統一大局而離咗任嗰陣，陳少白都即刻走埋佬。


佢就建議等華人嚟搞間粵航公司嚟辦穗港航線。之後重做咗粵航公司嘅總司理。喺1918年底嘅第一次世界大戰結束咗之後，英國就想恢復返航運業，佢就喺香港高價收購咗啲舊嘅輪船，而陳少白就趁呢個機會喺1919年將間公司啲船冚唪唥賣嗮畀英國而將粵航公司都賣埋出去，甚至重將聯興碼頭買埋落嚟，結果佢喺碼頭隔籬嗰邊起咗棟4層樓半高嘅碼頭事務所出嚟。


呢間樓嘅作用唔係凈得經濟嗰邊有幫助。喺19世紀因為清朝嘅腐敗制度，導致中國海關俾國外勢力滲透或控咗佢，一直到1921年嘅孫中山總統向中華民國軍政府命令收返海關管理權嗰時，英屬香港當局竟然派兵去到粵海關嚟嚇走啲人，重有啲外國使團都係度猛咁話唔畀干涉海關嘅行政。


福田康夫1936年7月16號喺日本群馬縣高崎市出世，1959年三月喺日本早稻田大學政治經濟專業畢業，之後喺石油公司做。1977年做咗首相秘書，1990年當選做眾議院議員，之後一路做過外務省政務次官、自民黨副幹事長、政調會副會長、內閣官房長官。


佢既係廣州地鐵4號綫南邊嘅尾站，又係廣州地鐵4號綫南邊嘅永久終點站。因為4號綫南延段嘅規劃嚟到呢度已經斷咗頭，冇得再繼續延長。由於佢嘅站廳裝飾到似「海上漂郵輪」嘅帶海洋特色風格，所以亦吸引咗好多喺呢個站搭車啲乘客嚟呢個站影相。


呢個站喺2003年份規劃時話入到南沙，但凈話去到沖尾為止。直到2009年重新提出嘅4號綫三期規劃入面，最先行黃山魯北邊同東邊嘅進港大道。後嚟第二年嘅地鐵方案話嗰條路線經過嘅地鐵同規劃緊嘅15號綫基本上重疊，加上嗰時為咗配合南沙明珠灣區嘅開發而改成行環市大道到南沙嘅舊鎮嗰邊，而站位定咗喺嗰時將來要開發嘅南沙客運港附近。


呢個站係4號綫嘅其一文化站，亦係2017年12月28號開通營運嗰四條新綫嘅其一帶有嶺南文化主體嘅車站。喺成個站廳同月台位整咗以寶船啟航做主題嘅文化藝術，主要內容係按鄭和下西洋嘅寶船設計，再結合習近平喺2013年提出嘅「一帶一路」政策而打造出海上絲綢之路嘅意境。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年25歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


保安道體育館，香港室內體育館之一，喺深水埗保安道三百二十五到九號，保安道市政大廈二到三樓，英文叫Po On Road Sports Centre。行政上歸深水埗區。設施有籃球場、排球場、羽毛球場、壁球場、乒乓球檯、活動室、健身室、舞蹈室。


通常到山東請人嗰陣，會由一位外籍警員，同埋兩三位本地教官，再加一位識山東話同英文嘅翻譯去到當地請人，要求係身高有五呎七吋，重要體格健碩，據掌故文獻講，外籍教官會摸申請人隻手，手粗通常會比較容易申請成功。


由於魯警唔識英文同廣東話，所以佢哋有自己嘅警號，以及有專門服待佢哋嘅廚師。每服務三年，就可以放大假三個月，方便返鄉下探親，有好多重要順便喺鄉下娶埋老婆嚟香港。喺1950年，新嚟嘅警員，月薪有120蚊港紙。


最初魯警被派到新界偏僻地區、交通部、港島山頂警區，同一啲英國商船執勤。佢哋駐守山頂，因為本地華籍警察唔識英文，而外籍人士比較鍾意性格單純，又體格大隻嘅魯警。而佢哋體格比較好，亦適合喺來往香港同中國大陸之間嘅英國商船上駐守，擔任保安工作。


以往喺香港搭開篷巴士觀光，都要參加旅行團或者以租賃方式包車。而法例規定以旅行團套票形式運作嘅觀光巴士服務，乘客唔可以沿途隨意上落，達唔到自助旅遊嘅意義。因此新巴推出「人力車觀光巴士」專營觀光巴士服務，沿途設有上落車站，等旅客可以自己決定喺每個景點留幾耐。


2014年9月28號開始，H1同H2兩條線受到雨傘革命影響而一直停駛。2014年12月13號，兩條人力車觀光巴士線重組成一條H1，循環來往中環天星碼頭同尖沙咀，經海底隧道行埋九龍。H1繼續有分日景同夜景班次，夜景班次由中環直駛去灣仔，唔經中上環一帶舊區。


2020年2月17號，人力車觀光巴士服務因為武漢肺炎疫情而暫停，五架丹尼士三叉戟擺喺車廠擺到退役。同年10月1號人力車觀光巴士重新投入服務嗰時，用車改為新改裝成開篷巴士嘅亞歷山大丹尼士Enviro 500 12米。


放學ICU係電視廣播有限公司製作嘅兒童節目，由2005年1月3號起，逢星期一至五喺翡翠台播放，取代至NET小人類。2014年12月21號，因應兒童節目再度改革，嗰日為呢套節目最後一次錄影，最後一集喺2015年1月9號播出，並由1月12號起由新兒童節目《Think Big 天地》取代。


228年諸葛亮去祁山嗰陣，佢哋一致贊同唔用宿將魏延同吳懿，建議用馬謖去街亭布陣。但係馬謖布陣唔聽諸葛亮嘅指示，佢嘅副將王平勸佢都唔聽，馬謖話宜家高高在上可以衝擊佢哋，就攞水去山上布陣。呢事被魏將張郃睇到好高興，帶兵斷咗佢嘅水源，包圍馬謖佢哋，放火燒山。


《三國志·向朗傳》話馬謖同向朗關係好，馬謖自己走佬嗰陣唔話畀諸葛亮知，當時向朗亦係一樣。馬謖被拉去監禁嗰陣，諸葛亮覺得自己有失自律，向朝廷要求自己貶職三級。斬馬謖同佢將軍張休、李盛嚟同全部人道歉，剝咗將軍黃襲等人嘅兵權。


另外，喺呢個站6號綫西北邊有條存車線，若果6號綫西北邊出現冬瓜豆腐嘅話，去潯峰崗啲車都會攞呢度做總站，之後喺呢條存車線返轉頭。屆時去大坦沙同金沙洲啲乘客要轉其它交通工具先至可以到，但去5號綫啲乘客要去區莊站轉先至得。


《大城小故事》係由香港亞洲電視製作嘅處境喜劇，共265集，每集半個鐘。此劇嘅係大部分演員都有參與另一套處境喜劇《喜有此理》嘅演出，又請到息影多年嘅女星柳影虹參與演出，由於有關收視率上升，因此亞洲電視喺2007年5月決定加碼拍攝四個月至同年嘅10月中，同埋另外此劇依家已取代嘅《喜有此理》成為亞洲電視集數最多嘅電視劇集，大結局嘅一集嘅收視為6點。


1909年，桃山響漢城府出世，嗰時佢叫李勇吉。同年日本佔領韓國，之後勇吉跟住老豆李堈去日本生活，1918年入讀學習院初等科，之後升讀中等科，四年之後又去日本陸軍幼年學校到讀。1924年，佢正式改名叫李鍵，唔使俾人笑，話佢地位低下。


1945年，日本戰敗投降，佢冇咗官位。兩年之後，昭和天皇簽署日本國憲法，李鍵冇咗公族銜頭，降為平民。同時間兩韓戰爭導致分裂，北面係朝鮮，南面為大韓民國，李鍵見到咁，就決定唔返韓國，留響日本。因為尊敬明治天皇，所以佢根據明治天皇個葬地伏見桃山陵改名叫桃山虔一，而老婆就改名叫佳子，而仔女都改叫日本名。


因為老豆李堈係個花花公子，本身留畀桃山嘅錢唔多，加上1945年之後又物資少，結果佢響降為平民嗰陣屋企得個五萬日圓。宮內省見佢咁窮，想畀一筆錢佢，但就畀駐日盟軍總司令阻止。為咗養家，桃山曾經開過一間叫「桃屋」嘅糖鋪，但係響十個月之後就執咗。


桃山老咗之後，就帶埋一家大細搬去埼玉縣與野市。出於對車嘅喜好，佢受邀擔任日本古典車俱樂部會長，同時一直響度寫有關車嘅書。1990年12月21號，桃山響中央區一間醫院死咗，終年八十一歲。響葬禮上面，同佢曾經一齊當過兵嘅三笠宮崇仁親王都有出席。


西塱站，1997年6月28號～2018年10月26號期間嗌過西朗站，規劃初期嗌過廣中公路站，後嚟規劃同施工期間嗌過廣鋼站，係廣州地鐵1號綫同埋佛山地鐵1號綫嘅轉車站，喺荔灣區花地大道中、花地大道南同埋鶴洞路嘅三叉路口之間。


月台北邊冇幾遠係西塱車輛段，所以每日過咗客流高峰之後或晚黑最後一班車到咗總站之後，部份列車會退出營運。嗰啲車會入最西邊或中間條路軌，喺就快到站嗰時，車廂同月台會有廣播嗌乘客要即刻離開車廂，唔可以逗留。


呢個站有5個出入口，分別係A、B、D、F，J。其中A同B出入口都喺同一個位置出入，而且廣州地鐵1號綫同佛山地鐵1號綫嘅站廳免費區都唔相連。若果要往返呢兩個站廳嘅免費區，必須要經過怡康苑小區後邊條路口先至搵到。


1987年，廣州市政府準備引入法國資本嚟起地鐵，個站最先喺1號綫一期工程出現，嗰時嗌「廣中公路站」。後嚟規劃徵求過市民意見而定咗「十字線網」，重話會起呢個站，但無耐改成「廣鋼站」。車站就快開通時再改成而家個名「西朗站」。


車站喺2007年6月28號正式喐手起。但2009年4月23號，菊樹到西朗嗰橛起緊嗰時，搞到西塱興漁路嘅珠江水產研究所科技館附近出現地面下沉。施工直到2010年初封頂。2010年10月28～29號重開畀廣佛兩市嘅部分市民試坐，而東延段站點重喺度起緊。


本嚟預測後通段喺2013年底通到瀝滘，但瀝滘站嘅拆遷問題令開通時間一拖再拖，直到2016年4月先至傾掂拆遷條數。結果地鐵部門決定先將1號綫東延段開到燕崗做總站，嚟解決點解1號綫開通之後，長期點解客流冇咁火爆同廣佛候鳥上班時，成日到呢個站後出站轉巴士嘅情景。


但係地鐵站話改名冇咁易嘅，唔係好似『西塱』呢個村名同埋『西塱污水處理廠』嘅名想話改就改到㗎。因為佢涉及成個地鐵嘅電腦操控系統同埋要換嗮所有路線嘅指示牌，要使好多錢㗎！」所以就冇改到。地鐵公司打算響日後1號綫嘅設備系統全面升級改造時，決定係咪改名。


2017年9月21號，廣州地鐵1號綫開始搞信號系統更新改造招標兼決定淘汰用咗廿年嘅進口西門子系統，重喺2018年3月29號開始徵集市民意見決定係咪改返個站名。意見一出街就傾向一面倒，好多喺西塱當地住啲街坊同廣佛候鳥、佛山地鐵方同芳村啲居民都強烈支持呢個意見。


2018年8月10號，廣州市地名委員會辦公室正式批准咗呢個站改名做「西塱站」。同年9月開始，為咗配合14號綫一期主綫、21號綫首通段、同佛山地鐵1號綫後通段嘅開通，而陸續將呢個站嘅形象標識柱、500m導向柱、線網圖同賣飛設備等宣傳品、設備設施都更新嗮。


而廣州地鐵1號綫是但一個站啲吊牌同黐紙上邊啲站名導航，直到同年國慶前一晚黑收車之後都換嗮帶「西塱」兩字。而佛山地鐵1號綫月台範圍嘅吊牌喺2018年10月27號凌晨亦換嗮帶「西塱」兩字嘅品種，其它同佛山地鐵1號綫有關啲車站喺同日開始陸續將畫喺月台吊牌入面嘅路線圖都換成2018年12月28號延長到瀝滘嘅3.


0版，其中包括「西朗」變成「西塱」兩字，直到同年11月11號先至換嗮。而青島四方列車入面冚唪唥路線圖同眨燈圖都喺同年11月2號都正式改返「西塱」兩字，不過佢嘅眨燈圖係2010年10月26號開通嘅版上加張黐紙嚟改站名。


從2018年10月9號開始，廣州地鐵1號綫亦有部份地鐵站嘅2號月台天花板掛住啲黑底白字燈箱，開始換成帶「西塱」兩字嘅品種，直到2018年11月8號晚黑先至將廣州地鐵1號綫凡係2號月台上邊冚唪唥嘅黑底白字燈箱都換嗮帶「西塱」兩字。


而出入口啲紅底白字標牌，喺2018年11月2號冚唪唥換嗮帶「西塱站」三字嘅品種，令「西朗站」個名喺廣州地鐵1號綫冚唪唥指示導向燈箱同路線圖入面消失到無影無蹤。而廣州地鐵1號綫月台同A出入口出面凡係帶「西朗」嘅兩隻紅鎅字同埋「西朗站」嗰三隻銅鎅字站名，喺同年11月10號凌晨拆走嗮兼先後換成「西塱」同「西塱站」字樣，字體亦換成類似日本動漫風格嘅行楷體品種。


售票機方面，從2018年11月10號開始使用2018年12月28號新開通嘅地鐵路線圖，入面包括呢個站改成「西塱」兩字，最先喺體育西路站開搞。而綫網圖從2018年11月11號開始使用2018年12月28號新開通嘅地鐵路線圖，入面亦包括呢個站改成「西塱」兩字，最先喺萬勝圍站開搞。


隨後陸續喺廣州地鐵任何一個車站嘅月台都搞換新圖嘅同時，順手搭單將呢個站改成「西塱」兩字。同年12月1號開始，廣州地鐵1號綫同佛山地鐵1號綫嘅部份車站站廳同廁所導向圖都改版時，呢個站亦改成「西塱」兩字份。


到2015年12月28號之前為止，佢曾經係廣州同佛山嘅地鐵之間，第一個亦係唯一嘅轉車站，每日有好多往返廣州同佛山啲乘客都喺呢個站轉車。1號綫通車之後一直到2015年12月27號最後一班車收車為止，好多來往海珠區上班啲佛山市民或廣佛候鳥成日嚟呢個站出站轉其它交通工具，但2015年12月28號嘅東延段通到河南燕崗之後，廣佛候鳥同喺海珠區上班啲佛山市民都唔會揀呢個站轉車，期間亦多咗喺芳村白鶴洞西邊住啲居民出入站坐車往返海珠區一帶，亦有部份轉車客流分流到沙園站轉8號綫直達其它地方。


2019年6月，佢受到反送中運動啟發，同另一位地區人士林倩同合組地區組織深水埗社區關注組，佢參與石硤尾選區嘅地區工作，喺嚟緊嘅區議會選舉挑戰經民聯陳國偉，30位素人嘗試挑戰傳統政黨已放棄嘅白區，冼錦豪係其中之一，冼錦豪同深水埗民協協調，提早半年落區投身社區服務，以3235票贏對手陳國偉10票，成功當選，香港01報評為全香港第二競爭激烈戰區，為泛民主派陣營搶返重要嘅戰略選區，深關組喺呢次選舉中總得票係4773票，贏得一席。


法定貨幣係一啲本身毫無價值、攞嚟做錢嘅嘢，例如銀紙噉，銀紙唔食得、唔飲得、基本上唔可以攞嚟滿足任何慾望，而且亦都冇保證佢可以攞嚟換啲有價值嘅嘢。一款法定貨幣之所以可以攞嚟做錢－俾人當成有價值－係因為有個有公信力嘅組織宣佈要用呢樣嘢做錢。


2019年4月23號，艾麗雅娜被選為馬來西亞知名服裝設計師李坤輝喺嗰年開齋節系列設計嘅代言人。對於成為李坤輝2019年金色開齋節時裝週嘅模特兒，艾麗雅娜表示非常榮幸，亦感謝對方選擇同相信佢能夠勝任呢系列服裝。


8月28號，艾麗雅娜透過社交媒體Instagram發文承認自己因為出席一場生日派對而俾警方拉咗，並為自己嘅行為道歉。唔少網民留言，對佢肯承認犯錯嘅態度表示讚揚，「慶幸你冇濫用你爺爺嘅權力」，「至少你肯認錯，嗰位部長太令人失望喇」。


旺角街市係一處露天嘅傳統街市，好似以前嘅墟一樣，買餸時間好多人嚟趁墟，佢哋有啲係街坊，有啲係跨區嚟買餸嘅師奶、情侶同埋阿伯，鍾意呢度就腳，餸菜海鮮夠集中，日常用品乜都有得買。旺角街市有一座地標式建築物大廈，又叫做旺角街市。


呢種設備喺2010年10月31號由總部喺中國北京嘅同方威視技術公司負責研發，2012年7月5號正式申請咗發明專利。初期僅限公司內部測試同埋北京地區啲公眾設施入面用，後嚟2014年3月1號爆出單震驚成個東亞及歐美、伊斯蘭世界嘅昆明火車站恐怖襲擊之後，好多地鐵站、火車站、機場、港口、出入境關卡都開始用佢。


蛟河喺明朝叫禿都河，喺清朝叫退搏河，後來叫嘎呀河。1987年時，由於佢同吉林遞條嘎呀河重名，而佢係蛟河市流域面積最大嘅河，於是改名做蛟河。而蛟河市嘅地名唔係出自呢條蛟河，而係今日嘅小蛟河，同樣喺1987年改名，因爲小蛟河細條，唔夠份量，於是喺前面加隻小字，呢條河仔嘅原名就係蛟河地名嘅出處。


2019年嘅第6屆香港區議會選舉，陳穎欣繼續喺麗閣選區尋求冧莊。但喺反逃犯條例修訂運動，親中派逆民意強行支持修訂，佢攞到3,051票，雖然得票比四年前重多咗520票，但都係以541票之差輸畀民協嘅李炯，連任失敗。


美國獨立社交平台研究公司Graphika喺2021年2月發表報告，指出有數以百萬計嘅虛假社交平台帳戶有組織同有系統咁幫中共唱好，呢啲戶口，2019年起集中攻擊香港反送中運動，去到2020年武漢肺炎疫情爆發後，呢啲網軍又將重點改為幫中國講好話，同時抵毀美國喺武漢肺炎期間嘅抗疫工作。


，又叫蛇口線，係深圳地鐵嘅路線，大致上係東西走向，西起赤灣，東至蓮塘，亦係唯一一條祇喺原深圳特區內行駛嘅線路。蛇口線連接深圳市中心同蛇口港、後海發展區、世界之窗、華僑城、景田、東部嘅黃貝嶺、新秀呢啲地方。


聽聞名士司馬徽好識睇人，龐統就去搵着佢。兩個見面時，司馬徽喺樹上摘緊桑葉，龐統於是坐喺樹下傾偈問答，結果兩個人自朝早談論到夜晚。司馬徽認出佢嘅才能，極力讚佢。自此龐統嘅名聲逐漸浮顯。龐德公睇好佢同諸葛亮，爲佢兩個起名號，龐統起嘅號係鳳雛，諸葛亮起嘅號係臥龍。


東吳呢邊繼任周瑜嘅將領係魯肅，佢寫信畀劉備薦舉龐統，話唔應該喺啲細職細務度用佢。諸葛亮亦噉同劉備護住佢。劉備於是召龐統來，共佢傾偈。談論完後，劉備好服佢，於是任命佢做治中從事，之後無幾耐升佢職位做軍師中郎將，同諸葛亮同級。


211年，劉璋喺益州畀喺漢中嘅張魯威脅，想請劉備入來幫手。劉璋手下張松、法正想因此秘密聯結劉備，幫佢喺西川做主人。劉備猶豫不決。龐統於是出力說服劉備聽法正條計。最後劉備聽咗佢嘅提議，嗌關羽、諸葛亮留喺荊州，帶龐統共將領黃忠、魏延入益州。


諗咗陣後，劉備揀中策，拋出假訊話荊州畀曹操威脅，要帶兵返去救。果然楊懷同高沛都開心於劉備要帶軍返荊州，唔再威脅益州，於是帶啲隨從去餞別劉備。劉備立即捉住楊懷同高沛殺咗，奪咗二將喺白水嘅軍馬，然後組織進攻，理由係劉璋背信唔再供應糧食。


214年夏天，荊州各支勁旅都得勝。劉備聽到消息話張飛同諸葛亮已經打到成都嘅東面同北面，而趙雲攻破到犍爲，於是共龐統分路進攻雒城。龐統引住支勁軍誘得守城將領張任出咗雒城。張任走出到南面，喺雁橋駐軍。劉備於是切斷張任嘅退路，而龐統引軍去雁橋去打張任。


初頭，龐統喺江南跟孫權。喺赤壁之戰時，佢曾經受周瑜委託，去獻計畀曹操，嗌佢用鐵鏈將各隻船綁成一排，來防止士兵暈船浪，但實質係令啲船唔散開，方便去火攻。由於龐統嘅功勞，當周瑜使用火攻時，曹操嘅船集中成一嚿，令佢哋走唔甩，都燒曬。


龐統作爲軍師共劉備引軍五萬入西川。龐統共法正出計謀畀劉備，要佢請劉璋入席，喺會上趁機殺咗劉璋，然後佔咗西川，不過劉備話噉嘅行動係不仁，於是無噉做。龐統嗌魏延喺席間出來舞劍，然後刺殺劉璋，但畀劉備撳住趕咗出去。


由於要提高諸葛亮嘅形象，羅貫中虛構咗雒城場仗。喺龐統進軍前，孔明已經寄信警報咪做，不過龐統覺得孔明係妒忌佢自己，於是唔聽孔明同劉備嘅話。到行軍時，龐統嘅馬眼花，企唔穩，撉龐統佢落馬。劉備睇到噉，將佢自己騎緊嘅白馬換咗畀龐統。


喺佢死後，諸葛亮先至揮軍入益州，用計捉張任爲龐統報仇。史實上超過龐統死之前半年，諸葛亮同張飛嘅勁旅就已經喺益州共劉備同龐統配合作戰。劉備同龐統領軍獨立作戰，喺雒城打敗兼捉到張任，龐統因此暴露喺陣前中箭而過世。


喺2015年，Avicii發行咗佢嘅第二張專輯《Stories》。佢比較出名嘅作品包括同Nicky Romero合作嘅單曲《I Could Be the One》、《You Make Me》、《X You》、《Hey Brother》、《Addicted to You》、《The Days》、《The Nights》、《Waiting for Love》、《Without You》同《Lonely Together》。


由於壓力同埋精神健康問題，Avicii喺2016年宣布退出巡演。喺2017年，佢重新開始返作曲同表演，並發行咗新單曲《Avīci 》。2018年4月20號，佢喺阿曼嘅首都馬斯喀特度假時自殺。2019年，佢第三張亦都係最後一張嘅專輯《Tim》喺佢死後發行。


故事係講窮農夫趙福同阿英早有婚約情投意合，但阿英個阿爸希望阿英嫁俾趙部長個傻頭傻腦嘅仔趙勝。趙福因為太窮，去咗趙家做工人服侍趙勝。趙勝偶遇農家女阿玉，一見鍾情，竟然逃婚，點知阿玉竟然頂替阿英出嫁。趙勝阿爸於是命令趙福假扮新郎頂檔，趙福同阿玉相見之後叫人揾返趙同阿英翻嚟調包，新郎新娘換來換去，最後都係穿煲。


文竣瑋係香港男藝人，2019年第30期無綫電視藝員訓練班學員，畢業後加入無綫電視，2022年底離巢。2023年佢走去參選ViuTV主辦嘅《全民造星V》，不過第一回合跌入復活區後復活失敗，喺94強止步。


呢首兒歌嘅人氣高到俾人譯埋過去德文嗰度，成為咗《Marienwürmchen》，仲俾人收錄咗喺《少年魔法號角》－一本好出名嘅德國民謠集－入面。喺德國東面嘅波蘭都譯咗首兒歌過去，而且首兒歌嘅歌詞仲成為咗波蘭文入面嘅諺語。


大連實德足球會係中華人民共和國遼寧大連嘅一間解散咗嘅足球會，前身係喺1983年成立嘅大連足球隊，1992年改組叫大連足球會，1994年由萬達集團接手，改叫大連萬達足球會，1999年由實德集團加入合作，改叫大連萬達實德足球會，再喺2000年改用而家個名。


南竿鄉喺閩江口外嘅東海，係中華民國福建省連江縣所屬面積最大、人口最多嘅行政區，連江縣政府都喺呢度。自從馬祖南竿機場起好之後，南竿已成為馬祖地區交通、政治、經濟、教育同文化中心，因此當地人都稱南竿為「本島」。


，簡稱美洲足球會，係墨西哥足協屬下嘅一間足球會，喺1916年10月12號成立，位置喺墨西哥嘅墨西哥城，主場係阿斯迪卡體育場。呢間球會亦係墨西哥最成功嘅足球會，曾經贏過12次聯賽冠軍、5次墨西哥盃同5次墨西哥冠軍盃冠軍。


1910年代初期，足球喺墨西哥一帶非常流行。尤其喺墨西哥城，有2間學院球會以學生嘅名義嚟成立。1916年10月12號，嗰兩間以「學生」嘅名義成立嘅足球會團隊話搞一間大嘅足球會，但改名時遇到麻煩，因為嗰時墨西哥有好多學校嘅新球會都以「學生」做名。


球會喺1919年改名做「聯合足球會」，但用咗一年之後就改返原名。1924～1928年期間，球會攞過聯賽冠軍兼有一大班球波撐佢尤其喺1926年，成為第一間墨西哥球會唔喺墨西哥踢波。除咗佢咁巴之閉嘅成績之外，重同主帥請求減少聯賽嘅外援名額。


直到1942年為止，雖然墨西哥城發展得好快，但佢早就有好多個聯賽響度。喺1942–43賽季，第一屆國家初級聯賽正式舉行，但球會曾經喺1920年代同1930年代賽季冇參賽。1954年時攞咗球會第一次聯賽盃冠軍。


1956年，球會被賣到飲料廠商Jarritos。新贊助商諗住將呢間球會打造成超級波隊，結果喺1954～55賽季攞咗國家盃冠軍，甚至贏埋一次墨西哥冠軍盃。但從1959年7月22號開始滑坡，一直返唔到轉頭，結果贊助商唔玩喇，將隊波賣咗畀Telesistema Mexicano，但老細唔識足球。


1970年世界盃閉幕之後，墨西哥足協搞咗足球改革，先係將聯賽一分為二，而美洲隊入咗2號區，榜首兩位喺賽季尾以決賽形式爭冠軍。結果美洲隊喺1970–1971、1973–1974同埋1975–1976賽季攞到冠軍，1977年重攞咗中北美黃金盃冠軍。


球會喺1980年代時期，喺中北美賽場搞咗佢一代嘅王朝。先係攞咗5次國內聯賽、2次超級盃同1次中北美黃金盃冠軍。但到咗1990年代，成績開始出現波動，凈係攞到1990年中北美黃金盃同1993年大美洲盃冠軍，之後幾年連冠軍都攞唔到，直到2001年8月攞咗一次中北美洲巨人盃返嚟。


2006年世俱盃結束之後第二年，佢雖然喺聯賽凈攞咗亞軍，但嗰年聯賽盃三甲不入。嗰年雖然被邀請到南美盃重一直殺入到決賽，但最後因客場入波唔夠數而輸咗畀沙蘭迪兵工廠，攞到亞軍。不過2007年嘅IFFHS排名方面，球會重一度去到世界前10。


2015年12月13號晏晝，墨西哥美洲喺大阪市長居陸上競技場挑戰廣州恆大淘寶足球會，上半場雙方互交白卷，下半場雖然墨西哥美洲隊憑藉奧列維·皮拉爾塔喺55分鐘入咗波，但廣州恆大淘寶喺第80分鐘入咗波，重喺臨完場時遇到「黑色1分鐘」被反勝，無緣4強。


呢條路線最先喺2003年份規劃方案入邊出現。嗰時嘅新華綫定咗從呢個站去到街口嗰邊，嗰時屬新華綫嘅西邊總站。不過喺2005年修改咗規劃，改成向西延長到飛鵝嶺重將路線一分為二，東邊路段縮短到高增為止重改成9號綫一部分，雖然站點取消咗總站資格，但位置冇變到。


後嚟到咗2008年，中國嘅廣電總局就批准咗廣州電視塔嘅調頻廣播同電視發射嘅設備、重有機房都搬嗮去廣州塔嘅發射台度。 噉由於廣州電視塔嘅高度唔夠高、重有交通唔方便、附近都冇咩旅遊景點等好多方面嘅原因，搞到依家已經冇人用呢座塔喇。


喺1949年10月14號，中國人民解放軍嚟霸咗廣州。而1959年10月14號嘅廣州起義成功嘅10周年紀念會入面，廣州市政府專程喺海珠廣場嘅中間度起咗個紀念碑，嚟紀念廣州起義嘅勝利。到咗1962年，佢同海珠廣場一齊，都入咗羊城八景入面，到咗1963年3月份，呢度俾廣州市政府宣佈咗，佢係廣州市嘅文物保護單位。


阮蘇少湄喺加拿大多倫多大學攞到商科學士學位同埋特許會計師嘅資格。回流後曾效力羅兵咸永道會計師事務所同埋埃克森美孚。佢喺1999年加入中電，出任財務及策劃董事，2002年4月成為首位華人同女性擔任中電常務董事，2009年被診斷出患上早期乳癌並暫停職務，2010年休養復出後轉任中電副主席。


澳門特別行政區行政長官係澳門特別行政區政府嘅首長同埋澳門特別行政區嘅最高代表。呢個位喺1999年12月20號設立，大致上代替咗澳門回歸之前澳門總督嘅職務。每屆任期5年，可以連任一次。現任行政長官係賀一誠。


陳宛蔚係香港電視網絡女藝員、前香港無綫電視女藝員，2007年選香港小姐唔入圍，跟住加入無綫電視，出道作係綜藝節目《味分高下》「味之天使」嘅角色「雜果賓治」，之後拍過唔少電視劇，到2012年跳槽到香港電視網絡。


司馬紹喺322年司馬睿死咗之後繼位。佢好擅長書法，又曾經微服出巡，喺平定王敦之亂時，親自查探王敦大營，並且喺324年徹底解決咗王敦引起嘅王敦之亂。平定咗之後佢又唔追究王敦班人馬，全力重用王敦嘅堂兄王導，致力處理好返同世家大族嘅關係。


大獎喺2001年開始搞，初期喺河北廊坊同福建廈門舉辦，但2002年10月8號，中國音協為咗搞金鐘國際音樂節，率先向廣東廣州開辦第三屆中國音樂金鐘獎。結果喺2003年2月俾市委同市政府同意重通過咗。重喺2003年7月11號同中國文聯、中國音樂家協會一齊簽字，正式定咗以後每屆金鐘獎都喺廣州辦。


張鎮孫喺細個嗰陣好努力學習，到咗12歲就變咗個神童。喺佢15歲嗰陣就參加咗鄉試，重攞咗好叻嘅成績返嚟，入咗中舉之後就去咗京師嗰邊考試。就喺殿試策入面就提出咗「國家以民為脈」嘅嘢，甚至重建議皇帝要有「愛民之仁」，重提出要嚴格對待啲貪官腐敗制度嚟保障民生。


到咗公元1276年，由於元軍殺到埋嚟，點知南宋政權就輸咗畀元軍，嗰時張鎮孫就激到騰騰震喇，佢就號召咗一大堆人嚟一齊抵制元朝。而嗰時嘅宋端宗就落咗道詔嚟獎佢做軍政嘅任務，最後張鎮孫就整頓軍隊嚟搞掂啲元軍，最後收復廣州。


點知過咗半年，元軍就捲土重來，重嗌咗好多個兵仔秒殺南宋。雖然張鎮孫又出咗幾千部船喺珠江嗰度猛咁打，但最後元軍重係復仇成功。喺呢場激戰入面，由於冇嗮糧食、加上冇嗮外援。結果張鎮孫寧願自己死咗佢都唔想將成個廣州俾元軍打沉，最後佢俾元軍押到京師嗰邊。


喺明朝嗰陣，呢條街入面有間嗌「朱義盛」嘅金銀首飾檔，喺佢開舖嗰陣就成日掛塊牌上去嘅，不過呢嚿招牌真係認真麻煩，因為成日差啲就掛唔到咁滯。點知倫文敘就嚟咗呢度就乜衰嘢都冇嗮，之後呢間「朱義盛」嘅金銀首飾檔生意就鬼咁旺。


《夜班》係香港電視網絡拍嘅電視劇，由林文龍、林嘉華、湯怡、郭鋒、冼灝英、姜皓文、菁瑋、胡烱龍、江暉、林熹瞳、梁寶琪、麥子樂、陳詩慧、周子龍領銜主演，2013年9月開拍。呢套劇用夜更嘅香港警察衝鋒隊做主題。


一套全夜景拍攝嘅劇集，一切故事始於黑夜、終於黑夜。故事以幾位EU衝鋒隊隊員貫穿黑夜之中喺唔同夜班工作嘅人同事，佢哋遇上各式不可思議嘅危險同挑戰，喺黑夜當中面對無盡嘅誘惑，意志變得脆弱，自我防護同約束能力不堪一擊。


李鵬飛原籍廣東省中山縣，喺澳門長大，佢細妹係李雁。李鵬飛畢業之後，原本跟隨阿爸李君達學做牙醫。1936年嚟到香港認識「南粵公司」嘅竺清賢，被邀請客串演出《誰之過》飾演一位校長，之後獲聘參與劇務工作。戰時避居法屬廣州灣，打算再做牙醫，咁啱又遇到話劇界喺廣州灣成立「中國話劇團」，邀請佢業餘客串演出《家》、《雷雨》、《日出》等。


李鵬飛最初冇同任何電影公司簽約，幾組戲一齊拍，佢外型獨特，既威嚴又有男人氣慨，另外佢型像多變，既可以做探長，亦可做為富不仁嘅闊佬，一轉眼佢又係武林名宿，每個角色佢都得心應手，感情戲又做得投入，當中亦有佢吸引人嘅風格，唯一就係唔扮演窮人。


李鵬飛喺圈內有「天九王」嘅稱號，聽講係打遍影圈無敵手。李鵬飛參演過嘅電影超過600套，第一部電影係1937年3月12號上映嘅《老婆皇帝》。李鵬飛有「銀壇探長」嘅稱號，同駱恭、司馬華龍、李壽祺成為當時做探長嘅四個最搶手演員。


掛機係打機用語，指玩家開住隻電子遊戲，但就冇喺度玩，等隻遊戲自己行。噉係因為有啲遊戲會有機制，令玩家角色或者戶口嘅等級隨上線時間而提升，所以有陣時啲玩家會索性用掛機嘅方式升呢，而好多時遊戲發行商會為咗增加玩家上線嘅時間容許佢哋噉做。


《安樂戰場》，係一部1990年嘉禾出品，由曾志偉導演嘅香港動作片/恐怖片，有菲律賓政府支援開拍，所以政治同戰爭畫面好真。宣傳口號係「曾志偉執導以嚟，第一部題材嚴肅嘅電影」。由於呢套戲嘅劇情同2010年8月23號嘅馬尼拉大屠殺事件有好多處相似，因而一度受到香港傳媒同埋網民嘅關注。


1935年起，港府立法禁止外國貨幣喺香港流通，以上情況亦告一段落。同年港府亦唔再授權匯豐銀行出1蚊紙，改由港府自己出。港府出嘅1蚊紙係紫啡色雙面印刷，正面印有當時在位嘅英王佐治五世個樣。1937年改印英王佐治六世個樣。


1945年香港重光，1蚊紙由戰前嘅紫啡色改為淺藍色印刷，1949年再改為綠色。1952年改印英女王伊利沙伯二世個樣，直到1959年。1960年起，港府再出返1蚊銀，唔再出1蚊紙，而1蚊紙亦喺1969年9月1號停用。


青山，日本東京一地，亦為一區，現歸港區之下。青山得名唔係因為山，而係出自江戶時代大名德川家康之下青山家，喺度起過別墅，以青山家而名，然而舊日並唔係官方地名。青山現今為較為有錢地方，由住宅地轉為時髦地方。


華萊士蘇薩係巴西嘅電視節目主持人同政治人。2009年10月，佢涉嫌為咗佢主持嘅犯罪節目「自由頻道」嘅收視率，組織黑幫買兇殺咗九個人，然後等自己節目嘅拍攝組將呢啲謀殺案當做節目來做。2009年10月9號，本來走咗路嘅佢向差館自首。


佢出道嘅時候係效力法國一啲蚊型球會，1991年佢轉到英國打列斯聯，重贏埋聯賽冠軍。一季後佢打「紅魔」，幾乎年年為曼聯贏英超聯冠軍，只有1995年例外，嗰年簡東拿因為向水晶宮足球會球迷用「無影腳」踢人，而俾人停賽近一年。


莊月明化學樓係香港大學莊月明樓群一部分，亦係香港大學化學系所在地。樓內有多個物理實驗室。樓層編號從地庫三樓至6樓。地庫一樓有化學試劑庫同玻璃加工工場，地下有化學系辦公室、研究實驗室，教學實驗室主要分佈喺1、2樓。


《你好，我的大夫》，係香港電視廣播有限公司拍攝製作嘅時裝醫務電視劇，由蔡思貝同何廣沛領銜主演，由吳偉豪、游嘉欣、陳嘉慧、孔德賢、許俊豪、盧宛茵、吳珮如、謝雪心聯合演出，而其他演員包括關楓馨、杜燕歌、曾航生、甄采浠、黎燕珊、楊玉梅、張武孝，編審黎倩儀，監製方駿釗。


程嘉應喺中醫系畢業之後成為註冊中醫師，加入政府中醫診所已經十年，如今晉升為中醫服務主任，不但管理成間診所，亦負責培訓新入職嘅中醫師。一班年青嘅應屆畢業生當中，竟然有佢嘅青梅竹馬、同屆同學兼前度男友辜清勁。


九一機場和你塞行動，又叫「和你飛2.0」，係2019年9月1號反逃犯條例修訂運動中喺北大嶼山東涌、欣澳、大陰頂同赤鱲角香港國際機場進行嘅一次示威。示威者冇理到禁制令，再喺機場發起「和你塞」集會。受事件影響，機場快綫暫停服務，隨後因為激進示威者大肆破壞東涌站，搞到連東涌綫都停嗮，出入機場主要幹道俾示威者塞住，來往機場交通陷入癱瘓。


白保羅出生喺紐約州嘅波啟浦夕。開始時佢入學康奈爾大學，但喺1932年轉學去新墨西哥大學，跟住吉賴德·吉勒汗學人類學。1934年畢業後，佢追隨吉勒汗搬入哈佛大學，去大學嘅附屬圖書館返工，同時去哈佛燕京學社學中國學。


1937年到第年間，佢喺亞洲各地做田野調查。歸國後，阿弗雷·路易斯·吉魯波招聘佢，於是佢去咗柏克萊加州大學，1938年到1940年間佢同羅弼·沙佛一齊引領漢藏語文獻學項目，去監督呢個項目。返到哈佛後，佢寫嘅論文有關東南亞血緣關係構造，因此喺1941年取得人類學博士學位。


喺漢藏語系方面，佢對柏克萊嘅項目做咗個概說《漢藏語概要》，喺1940年代寫好，但份原稿長期放置。直到1972年，馬提索夫嘅協助之下，部書先至完成、出版。呢部著作用咗約700個詞語來構築藏緬祖語，再用高本漢擬構嘅漢語上古音指出當中約300個關係詞。


節目會以戲劇形式，展現市民日常生活同運輸系統嘅種種密切關係，並會透過唔同嘅角色同故事，反映香港運輸系統嘅繁重工作。若果遇上突發嘅大型交通事故或者天災人禍，運輸系統背後點樣即時作出應變同調整，務求將對市民造成嘅影響減到最低。


黏着式構詞係一種靠一連串屬於單個文法範疇嘅 morpheme 黐埋一齊而形成字嘅構詞過程，同詞形變化唔同嘅係詞形變化係屬於某啲文法範疇嘅字可以有有限量嘅變化，但係黏着式構詞就可以將唔同文法範疇嘅概念統統串埋一個字入面，甚至可以一個字表達到一句句子嘅意思。


好多澳洲籍嘅人，大部分都係香港華人，都會嚟到香港喺大學讀書或者做短期工，因為有超過600間澳洲公司都喺香港運作。香港一向都係被認為係亞洲主要嘅金融中心之一，亦係通往大陸市場同其他亞洲市場嘅重地，所以唔少公司都會選擇喺香港嚟做試驗新市場或者產品嘅地方。


除此之外，香港嘅人口一般都會識用英文溝通，所以請人都易啲。為咗繼續呢啲嘅經濟投資，香港政府都會為公司提供低稅額嚟鼓勵佢哋到香港投資。除咗澳洲商會之外，澳洲亦都有網絡組織，例如 Support Australia，專係代表香港嘅澳洲公司。


因為澳洲同香港嘅東西文化差異，有唔少公司喺關於内部管理嘅方法都會有所誤會。所以，有唔少香港嘅傳統公司都變為西方化，令西方公司更加明白内部運作。亦有啲西方商人嘗試了解香港人嘅文化，所以雙方都從中調整佢哋嘅跨文化生意模式。


2014年，澳洲推出咗“新哥林堡”計劃，為澳洲嘅大學生提供去亞太區留學同做實習嘅機會，而香港就被選為四個主要留學地點之一。截止2021年底，呢個計劃服務咗超過2000位澳洲學生，而合作嘅範圍包括工程、衛生、傳媒、商業、教育、城市規劃等等嘅學界。


香港澳洲協會  係喺1954年，香港嘅澳洲公民為咗互相交流而開嘅一個組織。呢個組織為澳洲人提供文化貼士，例如點樣可以同香港人交流而又唔會令到人覺得出奇或者冇禮貌。因為對唔少澳洲人嚟講，跨文化交流似乎係最難喺香港適應嘅因素之一。


除此之外，呢個協會亦都會有唔同嘅文化節慶，包括中式嘅龍舟活動同埋西式嘅澳洲燒烤。由此可見，協會希望利用唔同嘅文化活動嚟引入香港嘅當地文化，亦同時保留自己嘅節慶活動。好多依家或者以前協會嘅會員，都同意個協會對佢哋融入香港社會有好大嘅幫助，特別係龍舟活動會俾新嚟香港嘅澳洲人適應文化差異，而有一個組織亦都為佢哋提供其他澳洲人，嚟喺有需要嘅時候幫手。


香港有一啲澳洲人開嘅餐廳同咖啡店，唔少都專係提供澳洲式嘅飲食文化，但係亦都會提供有當地口味嘅選擇。例如，咖啡店會喺朝早提供澳洲嘅傳統咖啡，亦會同時有中西合璧嘅咖啡選擇。香港亦有啲澳洲人開嘅高級餐廳，例如名厨 Anthony Hammel 開嘅 'Hue' 餐廳。


禮堂、飯堂/多種用途室、課室、學生宿舍、實用教學室、電腦室、圖書室、職業治療室、物理治療室、言語治療室、視覺藝術室、舞蹈室、感覺統合室、感官花園、多感官功能室、環保資源閣、音樂室、玩具圖書館、水療室、護理室、有蓋操場、有機耕種園圃、果樹園圃。


伍甄琪係香港商業電台節目主持。參與嘅節目包括《十八樓C座》、《考股專家》同《泡菜粉絲煲》等等。佢曾經喺《毒檸王國》嘅《我就是黃的士》環節度出現過，聲演黃的士。佢分別2000年同2005年喺北角街坊會陳維周夫人紀念學校同佛教黃鳳翎中學度讀完小六重有中五。


廣州白雲國際機場未搬到花都之前，原先嘅未改名條機場出入道路係條掘頭路。自從白雲機場喺2004年搬到花都一帶後，規劃部門重將原先白雲機場一帶搞咗大規劃，改成白雲新城。條路喺2005年開工，直到2007年起好。


《喜有此理》由多位演員主演，包括復出拍電視劇嘅盧海鵬，已很少在經好少喺電視出現嘅李香琴，以及好耐冇拍電視劇嘅元秋等。劇中重心以滕氏一家與隔鄰街坊為主，以時事為主題，務求引起觀眾共鳴。元秋同亞視嘅三個月合約期滿後，退出咗《喜有此理》，改由森森繼續飾演廖小碟嘅其角色。


立花瀧住喺東京。第朝起身嘅時候發現無見過窗出面嘅風景，發現自己控制緊人哋嘅身體。本來住喺絲守町嘅女主角宮水三葉，就喺東京嘅立花瀧嘅身體度。佢哋互相都唔識大家，所以就以為係個夢。之後嗰日，佢哋返咗自己嘅身體，而且幾乎唔記得呢件事，但係親戚同埋同儕都覺得佢哋好奇怪。


瀧喺三葉嘅身體入面嗰時，去過宮水神社參拜獻口嚙酒畀神明。三葉個婆婆話個酒係三葉嘅一半，於是瀧就返咗去飲口嚙酒，希望可以再交換身體。當佢再變成三葉嘅時候，搵咗三葉嘅朋友勅使河原克彥同名取早耶香計劃救住喺絲守町入面嘅人。


於是克彥炸咗個變電站，而早耶香就喺爆炸後用廣播叫大家去走難。瀧試咗搵三葉阿爸幫手，但佢發現咗三葉入面唔係佢自己，於是瀧就上山搵三葉，去到「黃昏之時」，佢哋相見又交換返身體。之後三葉按著瀧嘅計劃，去搵佢阿爸。


劉細個屋企窮，中學輟學後自學外語同共產主義，受蘇俄影響，成為共產主義者，20歲唔夠就入咗中共。中共建國之後，佢開始做報紙記者，擅長寫報告文學。不過1950年代中開始，佢對中共嘅批評令佢俾人「勞改」超過廿年。


文化大革命結束之後，佢獲得平反，喺1980年代做《人民日報》記者，作品喺中國社會再次獲得廣泛關注。佢試過當選中國作家協會副主席。只不過，1986年發生八六學潮，佢俾鄧小平點名批評，無耐開除黨籍。1988年，佢獲邀到美國講學。


1925年2月7號，舊曆正月十五，劉賓雁喺吉林長春出世。佢細個喺黑龍江哈爾濱大。1939年，佢入讀哈爾濱第二國民高等學校，同作家關沫南、詩人溫成鈞係好朋友，加入左翼青年作家同詩人組成嘅讀書會，14歲就喺哈爾濱嘅《大北新報》人生第一次發表作品短篇小說《母心》。


1940年佢讀緊初中二年級，決定退學。1941年，跟佢家姐劉放去咗北京，入讀私立大同中學。之後佢考到私立北平輔仁大學附屬中學，憑住家姐嘅財政支持，喺男生部讀咗一年半。佢讀書好叻，試過因為日文成績優秀而獲獎參加「華北學生赴日觀光團」。


1943年9月，劉同同學鄧邁由北京去咗天津。左建介紹佢加入中共嘅外圍組織，天津市青年抗日救國會。佢改咗個花名劉克，喺間日本銀行做出納來搵食。1944年佢做咗天津抗聯直屬分部主任，夏天去咗河北西柏坡，喺中共中央晉察冀分局城工部接受培訓。


1955年，劉賓雁到蘭州黃河大橋工地採訪，1956年4月，喺嗰個月嘅《人民文學》雜誌度發表咗小說《在橋樑工地上》，批評中共政府入邊嘅官僚主義同貪污問題。喺6月同9月，佢又分別發表咗《本報內部消息》同續篇，批評中共壓制新聞自由嘅審查制度。


1957年3月，劉喺《文藝學習》雜誌發表《道是無情卻有情》，幫王蒙文章《組織部新來的年輕人》辯護。5月13號，佢喺《中國青年報》發表文章《上海在沉思中》，批評中共上海市委壓制言論自由，影響廣泛，因此俾毛澤東指責係「想把中國搞亂」，結果俾人打成右派。


1958年到1961年，劉俾人遣送山西平順、山東高唐、北京東郊等地嘅農村同農場勞動改造。1961年底，佢返《中國青年報》喺國際部數據組做資料員。1966年3月，佢被「摘帽」，但係喺6月頭，又俾人話佢「反黨」。


1978年至1979年，劉賓雁返咗北京，做中國社會科學院《哲學譯文》嘅編輯，後來調去人民日報社。佢喺1979年俾人平反，恢復黨籍，不過佢堅持以更嚴厲嘅眼光去寫報告文學，揭露普通人所遭遇嘅唔公道同所受嘅苦難。


1979年9月，劉發表咗報告文學《人妖之間》，揭露黑龍江王守信案，當時中華人民共和國建國以來最大單嘅地方官員貪污案，喺民間引起極大反響。從1979年到1987年，佢一直做《人民日報》高級記者，發表大批新聞報導同報告文學作品，譬如代表作《人妖之間》、《第二種忠誠》、《千秋功罪》，揭露社會問題，批評中共各級政府官員腐敗。


1986年爆發學潮，全國多個城市有學生上街示威，要求更廣泛嘅經濟同政治自由。鄧小平等中共保守派認為學生示威係「資產階級自由化」造成，由此發動「反對資產階級自由化」。鄧小平嘅《旗幟鮮明地反對資產階級自由化》話，「對於那些明顯反對社會主義、反對共產黨的，這次就要處理。


可能會引起波浪，那也不可怕。對方勵之、劉賓雁、王若望處理要堅決，他們狂妄到極點，想改變共產黨，他們有什麼資格當共產黨員？」卒之劉因為反對四項基本原則，1987年1月24號第二次俾人開除黨籍。中共仲唔俾佢做記者，撤銷佢作協副主席職務，查禁全部作品。


劉喺海外堅持寫作。1990年，佢參與創辦《新聞自由導報》，當選理事會主席。1992年至1999年，佢創辦英文月刊《China Focus》，並且做主編，報導中國社會動態。1993年至1996年，佢又創辦並主編中文月刊《大路》，向中國大陸傳播新思想同國際民主化動態。


2005年2月27號，為咗慶祝劉賓雁八十大壽，喺普林斯頓大學舉行咗一場餐會，佢本人都有出席。一批作家合作出版散文集《不死的流亡者》。雕塑家譚寧整咗一座劉賓雁銅頭像。班人仲幫佢整咗一個網站，𢬿來介紹佢嘅生平同作品。


劉賓雁阿爸叫劉岐山，係一個山東窮苦農民嘅仔，細個幫俄國人湊仔而學識俄文，後生去俄國參加第一次世界大戰，返中國之後喺中東鐵路做俄文翻譯。劉賓雁阿媽叫申雅琴。劉賓雁有一個家姐劉放，大佢三歲。佢姐夫叫王英，試過留學日本，1955年肅反運動嘅時候自殺。


劉賓雁老婆叫朱洪，1929年喺上海出世。1950年，佢哋訪問蘇聯嗰時相識，1951年結婚。朱做過好多年《中國少年報》嘅編輯。1988年朱同劉一齊去美國，六四事件之後留喺美國。朱負責翻譯、用電腦輸入文稿，同劉一齊編輯中英文期刊，向西方介紹中國嘅時事同歷史。


劉賓雁一生都係共產主義者。佢後生自學俄文，睇咗好多蘇聯作品。流亡美國之後，佢堅持參與海外民主運動。不過據蘇曉康回憶，劉賓雁「厭惡美國資本主義」，亦對劉曉波擁美同支持伊拉克戰爭感到困惑。佢至死都依然相信有人性嘅社會主義，批評中國社會嘅不平等，以及消費主義造成嘅自私自利。


陳寅恪形容王國維嘅學術成就，『幾若無涯岸之可望、轍跡之可尋』。王國維著述甚豐，例如有《海寧王靜安先生遺書》、《紅樓夢評論》、《宋元戲曲考》、《人間詞話》、《 觀堂集林》、《古史新證》、《曲錄》、《殷周制度論》、《流沙墜簡》等62本。


1903年，佢去咗通州師範學堂同埋江蘇師範學堂敎哲學同心理學等。同時又寫咗《紅樓夢評論》等幾篇哲學、美學論文。之後自己編做《靜庵文集》，響1905年出版。1907年，佢去北京，任學部圖書館編譯、名詞館協修。


李純揆係韓國女子組合少女時代嘅成員之一，喺美國加州橙縣出世，之後因為波斯灣戰爭被遣返返韓國。Sunny本來喺自己爸爸公司做練習生。後來公司破產，Sunny之後被人哋介紹入SM Entertainment做練習生，喺2007年8月5號以女子組合少女時代出道，擔任領唱。


鴨脷洲體育館，香港室內體育館之一，喺鴨脷洲洪聖街八號，英文叫Ap Lei Chau Sports Centre。行政上歸南區。設施有籃球場、排球場、投球場、羽毛球場、草地滾球場、壁球場、乒乓球檯、活動室、健身室、舞蹈室、兒童遊戲室。


大約四百人響應社交網絡號召，集中到屯門水貨客嘅集散範圍示威，事件其後喺屯門時代廣場演變成示威者同差人嘅衝突，差人機動部隊突然放胡椒噴劑同埋用警棍打示威者及企圖鎮壓示威。衝突造成至少兩人受傷，十三人被帶返差館。


崔與之響廣東增城崔屋村度出世。南宋紹熙四年考中進士，做過好多地方官職，內政聲譽甚佳。佢響嘉定七年代理揚州軍政，組建「萬馬社」保護鄉里，致使金兵唔夠膽入侵揚州。嘉定十三年，金兵入侵四川，崔與之被調任成都，響四川嗰度，成功保衞一方嘅平安，唔單只贏得軍民嘅贊譽，重頗受金國嘅將士所敬畏。


後尾崔與之任廣東經略安撫使，嗰時，廣東發生兵變，叛軍圍困廣州攻城，崔與之上城墻安撫亂兵，由於佢德望具尊，嘩變嘅軍士服佢恩威而紛紛下跪棄械，兵變即告平定，跟住佢俾任為右丞相，一再堅辭，翌年五月退休。佢從政十年左右，以「無以財貨殺子孫，無以政事殺民，無以學術殺天下後世」嘅名句自警，從而成為宋朝嘅一代名臣。


龍落水係香港新界東平洲一笪地方，亦係香港地質公園其中一個景點，係一撻長100幾米，厚60至到80厘米嘅白雲質燧石海蝕岩，從山上面向南面慢慢傾斜，好似一條龍蜿蜒游入海入面，岩層邊邊嘅三角形好似一條龍嘅背脊。


龍落水嘅出現，係同佢本身嚿石嘅上下岩層侵蝕嘅情況唔同有關嘅，佢係由岩質好幼細燧石形成嘅，質地好堅硬。而擒住佢上下嘅岩層係抗蝕力比較低嘅灰色鈣質粉砂岩，好容易被風風化同侵蝕。而燧石粉砂岩係因為抗蝕力相對來講比較高先可以保存落來，突喺個地面同海邊。


海口魚有明顯嘅頭部同軀體。頭上至少有6個，可能有9個鰓。身體分成幾節，有明顯嘅背鳍。佢可能有脊索，但係標本凈係保存咗一細橛。標本冇咗條尾嘅末端。背鰭指向頭部，而家啲魚亦有少數係噉樣嘅。海口魚亦有腹鰭。


馬頭圍道，原本叫做碼頭圍道，係香港一道。佢喺馬頭角，經靠背壟，到土瓜灣，入到紅磡。佢北通馬頭涌道，南通蕪湖街。中間近江西街嘅交叉路口，因交通改道而分成左右，駁咗去其他道，行馬頭圍道嘅車，唔畀直通全道。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


員村站係廣州地鐵5號綫同21號綫嘅轉車站，喺天河區花城大道東同埋員村二橫路嘅交界。不過兩個站嘅站廳同月台嘅開放時間都唔同，其中5號綫喺2009年12月28號開放，而21號綫喺2019年12月20號開放。


呢個站一共有6個出入口，分別係A、B，C同D、E、F。從2017年11月14號開始實行嚴格安檢制度之後，除咗往返A同D出入口之間毋須接受安檢之外，其他出入口同A、D是旦一個出入口或B同C出入口之間當成過街通道往返嘅話，都要接受人過安全門、物過X光機、液體過檢測儀嘅制度。


2012年3月15號，地鐵方喺準備起21號綫時考慮到同5號綫對接嘅問題而改咗原先舊時嘅規劃，繼續向西延長兼攞咗喺2015年規劃正嘅11號綫員村⇄天河公園嗰橛嚟搞。重喺同年10月21號劃入咗21號綫嘅規劃入面。


呢個站開通初期凈得A、B，C呢三個口，直到2017年初又開咗個D出入口。從2018年12月6號開始，呢個站嘅A出入口受到21號綫入場施工而直接封閉咗，直到2019年12月20號嘅21號綫全綫開通時先至重新開放，期間亦多咗E同F兩個出入口。


呢個站附近都係一片員村嘅城中村地帶。附近有好多城中村嘅居民、重有喺呢度附近嘅大型樓盤入面住啲人成日都喺呢個站上落，所以呢個站都幾繁忙下。一到咗客流高峰期，地鐵方面甚至重搞客流控制都有。不過喺21號綫全綫開通之後，原先喺增城一帶去珠江新城或獵德一帶啲人都落嗮嚟，令呢個站一度成爲火爆客流嘅轉車站。


佢18歲開始參軍，北伐戰爭嗰時做過國民革命軍第四軍第十師師長。1930年做過十九路軍軍長。1932年1月28號率領部隊發動一二八事變。1933年11月同李濟深、陳銘樞、蔣光鼐等人發動過福建事變。抗日戰爭期間做過第廿六集團軍總司令。


呢條線響1996年搞過AP1特別線，由葡京來回機場。2008年到2009年就搞過三次AP1X特快線，由關閘來回機場，沿途唔經港澳碼頭同黑沙環。呢條線亦係澳門唯一一條，唔係臨時改路行嗮澳門三條澳氹過海大橋嘅巴士線。


同其它各類技擊術一樣，泰拳嘅產生同發展亦必然經歷咗由低級到高級、由簡單到複雜嘅過程。人類喺進化、發展嘅過程當中，無可避免會受到野獸或者人類內部嘅敵人襲擊。為咗保障自己嘅安全，人類運用身體各部位嘅本能對襲擊自己嘅野獸同敵人搏鬥，噉樣就產生咗原始嘅攻防動作。


從前，泰拳手喺搏鬥嘅時候用粗棉繩將雙拳綁到好似鎧甲噉，並喺拳峰嗰度紮成結，然後將雙拳浸喺粘液度，再撒上碎玻璃嘅砂礫，令到雙拳表面非常粗糙。後嚟呢種方法逐漸停止使用，而用拳擊手套代替。二十世紀初，玫瑰園廣場設立拳台之後，泰拳就成為一項具備一系列規則嘅體育運動，拳台地板由木質材料製成，喺上面鋪以用燈芯草做成嘅墊，拳手着短褲比賽。


泰拳手用嘅護具有「蒙坤」同「巴加」，係一種結繩而成分別配戴喺頭部同上臂，源於古泰拳喺古時候呢樣嘢經過泰神師傅念咒劃符作法會起到護身作用，泰神教中有幾種密符経咒例如Kata Mahamonkum、Kata Maahwu、Namapattat等，最高等級可以刀槍不入。


巨商響2002年喺韓國情報通信部主辦，韓國軟體振興院、韓國 data base 振興中心同每日經濟新聞社協辦嘅「2002 digital contents 大賞」聯合審查中，得到「情報通訊部國務總理大賞」以及韓國線上遊戲大賞。


佢既係中國大陸同埋外國遊客成日嚟旅遊同浸温泉嘅地方，又係全球各地凈有兩處有氡嘅梳打温泉其一地方。主要喺流溪河東、西兩邊有13座泉眼而出名，啲水質帶有Ca、Mg、K、SiO2、Rn等元素。其中温泉水最低36℃，最高71℃。


籠門嘅位置喺底線上嘅中央位置。籠門由左右兩條垂直嘅門柱同連接兩條門柱嘅門楣組成。兩條門柱內邊緣距離要係7.3米，門楣嘅下邊緣就距離地面2.44米。籠門後面通常設有網，但球例並無規定一定要有。喺青少年、元老、殘障人仕、草根足球賽事，可以根據佢哋嘅意願，選擇性修改門柱之間闊度同由地面至球門橫楣底嘅高度。


咪芝蓮係香港商業電台叱咤903電台節目，由阮小儀主持，由2012年6月2號開始，逢禮拜六下晝3點到4點喺商業二台播出，由2013年8月3號起，改做下晝1點到2點播出，由2019年7月13號起，改做下晝4點到5點播出，響8月31號播出最後一集。


韓毓霞係香港無綫電視藝員，主要做體育節目主持。佢喺香港出世，1979年參加香港小姐競選，雖然三甲唔入，但都簽約加入無綫電視，1980年開始主持《體育世界》，1992年開始做每屆奧運會採訪工作，2000年開始亦客串電視劇演出。


想像家陣有多部機同時喺度計數，但無論啲機整到幾精良都好，一部機計錯嘅機率梗會大過 0，而如果一齊計數嘅幾部機當中有其中一兩部畀嘅答案同淨低嗰啲機畀嘅唔同，應該點處理呢，應該攞邊個答案做最終 output 呢？


鳳凰座係家下八十八西洋星座之一。佢響天球南部，佔天球面積469平方度。地球北半球來講，鳳凰座係秋天嘅星座，即係秋夜會見到。肉眼可以睇到嘅星，約莫40粒到。有一到四等星8粒，即係有2等星1粒、3等星2粒、4等星5粒。


綜合招聘考試  係香港政府用來招聘公務員嘅考試。考試分為三部份，分別係英文運用、中文運用同埋能力傾向測試，全部係多項選擇題。 考試雖然係畀招聘用，但係考到都唔係直接做公務員，而係拎成績嚟考唔同部門嘅公務員。


留美市長林雲陔，認為以英國田園都市新式住宅區為榜樣，設立模範建市嘅廣州。故此喺竹絲崗，馬棚崗等地域規劃住宅區，並設定住宅設計標準圖樣。由當時特別市改工程專員室袁夢鴻，陳啟元，羅明橘等大師設計。其中福音村，就改造為安老院南模範住宅區，即後尾嘅梅花村。


梅花村派出所隔離棟洋樓原先就係陸幼剛住開，陳濟棠細佬陳維周、余漢謀、吳鐵城、古應芬、林雲陔、劉紀文、蕭佛成、區芳浦、林翼中、歐陽山、李揚敬、林直勉、蔣光鼐、張發奎細佬都有住過呢頭，天主教安老院、德國領事館都喺過呢度。


而家嘅廣州南地鐵站入面有好多唔同類嘅鋪頭畀乘客買嘢同埋食嘢，譬如有便利檔、麵包檔同洗衫舖、手機檔、涼茶舖等。但係自助服務淨得臺自動販賣機，重有可以充值羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。


早喺1988年廣州地鐵2號綫規劃時，路線重未延伸到呢個站。1990年代尾，廣州市人民政府考慮到黃沙地區嘅南站因當地交通成日塞車同環境污染嘅問題而揀喺番禺石壁一帶搞重大過廣州火車站，規模重犀利過廣州東站嘅新型火車站，加上1997年嘅地鐵規劃話要將舊2號綫一分為二兼兩邊延長。


經過好多次設計考慮之後，地鐵站連同廣州南站一齊，喺2004年12月30號喐手起。施工期間一次過起咗2號綫、7號綫同埋2號綫三綫嘅月台結構。施工期間，廣州地鐵2號綫起成6節車廂組嘅月台，而廣州地鐵7號綫起成4節車廂組嘅月台。


2016年5月，路線開始喐手起。初期按4節車廂形式嚟起，但就快喐手時因地鐵方吸取咗6號綫嘅教訓之後，重新考慮到遠期嘅客流問題。由於地鐵方考慮到遠期有好大客流嚟呢條綫搭，所以最後確定用6節車廂。令原先嘅月台嘥士整長，將原先預留嘅結構霸嗮，而2號綫改址到廣州南站西廣場北邊起。


2016年12月初，由於7號綫正式起好兼進入調試狀態，原先側式月台嘅木板牆結構被拆走，月台佈局因為變成一島一側結構而變闊咗好多。同年月28號朝早9點，由於7號綫嘅試營運，所以塵封咗6年咁耐嘅另一邊側式月台亦正式對外開放。


呢個站嘅客流都幾多下，因為佢係屬於廣州新起嘅南站。喺廣州南站開通之前，啲人係成日揀廣州站或廣州東站度坐火車或巴士出去其它省市度。喺呢個站開通咗之後，佢分流咗廣州站同廣州東站嘅客流，從而降低咗嗰兩個火車站嘅交通運輸壓力。


擁軍街道係中國黑龍江大慶薩爾圖嘅街道。喺基層政區改革後，2013年街道轉爲社區，原先下轄嘅社區轉爲居委會。而家轄區面積274.9km²，有9030戶、24364人，有住樓167棟。「擁軍」嘅意思係「擁護軍隊」，亦即擁護解放軍噉解。


傳統歷史學者都認為唐高宗政績係一張白紙，咁係因為佢本人個性低調、慈祥，唔鍾意大興土木，唔鍾意長生之術。佢唯一可以大寫特寫嘅，係佢起用咗一啲唐太宗唔重用嘅良臣，好似韋思謙，杜正倫就係。佢亦都係一位有作為嘅皇帝，喺佢統治時期，大唐國力唔單止冇衰弱，反而更加強勁，領土不斷擴張。


李治最多人談及嘅佢同武則天嘅關係，因為佢喺做太子嗰陣，就鍾意咗武則天。而武則天係唐太宗嘅妃嬪。後來唐太宗過身，武則天奉旨入寺做尼姑，李治又將武則天帶返入宮，後尾重立佢做皇后。根據史書記載，李治長期有頭痛同眼睛嘅毛病，到晚年重盲咗。


YUI係日本女唱作人同演員，以彈結他自己寫歌嘅形象而被人認識，佢憑住自己嘅首張專輯『From Me to You』成功突破咗日本嘅市場，跟住落來嘅兩張專輯『Can't Buy My Love』同『I Loved Yesterday』喺Oricon榜最高都排到第一位。


香港開埠之初，由於聖公會係英格蘭國教，因此香港嘅聖公會同香港政府往往有密切關係，幾有官方教會嘅味道，例如喺香港嘅第一座教堂聖約翰座堂即由香港政府永遠撥予聖公會使用，而且唔收地稅，係今時今日香港唯一一塊永久土地權嘅非政府土地。


然而喺後期，尤其係二戰後，英國政府同英格蘭聖公會逐漸分離，政府只有當有重大嘅儀式要進行，如1986年港督尤德嘅喪禮，先至會喺聖公會座堂進行。其後更有唔信奉聖公宗嘅港督，例如信奉天主教嘅彭定康。聖公會神職人員好似鄺廣傑、鄺保羅等逐漸同中華人民共和國政府接觸。


香港主權移交後第二年起，香港聖公會屬普世聖公宗嘅一員，行政上係一個獨立自治嘅教省，與英國政府同聖公會亦再無關連。此後，香港聖公會同中華人民共和國政府嘅關係變得越來越密切，2007年接任大主教嘅鄺保羅更擔任中國人民政治協商會議全國委員會委員，當時係香港基督教界唯一一個兩會委員。


香港大學首間舍堂聖約翰學院喺1912年後期由西差會起成，最初個名叫聖約翰院舍。自1916年院舍嘅引入以嚟，每個禮拜搞高桌晚宴係舍堂嘅傳統。呢個習俗隨後被其他院舍採用。聖約翰院舍一直收容男宿生到日治時期。


香港聖公會福利協會主要負責香港聖公會嘅社會福利工作，服務範圍包括幼兒服務、青少年服務、家庭同輔導服務、智障同殘疾人士復康服務、社區發展服務、安老服務、培訓、顧問服務、成人教育等。另外，佢亦有以下會員機構。


由聖公會何明華會督同熱心人士喺1949年創辦，最初名為「聖雅各兒童會」，喺石水渠街北帝廟嘅一個偏廳開始推行兒童工作。1987年喺石水渠街嘅總會落成啟用。現時共有40幾個單位，為唔同地區人士提供服務。佢係香港一個慈善機構，總部建築物喺灣仔石水渠街，亦係香港公益金受惠成員之一，接近五成經費來自社會福利署。


90年代，中心漸具規模，培訓同出版工作亦日趨多元化，喺會督府嘅原址已喺1988至90年不敷應用。中心遂於1991至93年遷往深水埗，同時增設書刊資源服務處，擴闊服務層面。其後每年平均出版書籍30至40本，《同創新天地》中學宗教教育課程、《天父世界》幼稚園宗教教育課程亦相繼面世。


邁進廿一世紀，努力回應社會、學校、教會等唔同嘅需要，正策劃編寫生命教育課程、製作多媒體教材、更新信徒培育資源同提供適切嘅培訓課程。同時，他們正全力推廣生命教育同親子工作。並設門市、展銷、會員等服務，部分文章亦可喺網站閱讀。


李寶君小學讀香港道教聯合會純陽小學，中學讀保良局胡忠中學，大專就先後讀英國創作藝術大學時尚形象創作同推廣榮譽文學士課程，同埋香港知專設計學院展覽設計學高級文憑課程。佢2017年喺無綫節目《#後生仔傾吓偈》做節目主持而開始出名，綽號「大孖」，2019年7月退出。


十月初五日街係澳門一條街，喺澳門半島西部，橫跨聖安多尼堂區、大堂區同埋風順堂區，長約625米，闊約8米。街名係爲咗紀念葡萄牙喺1910年10月5號發生嘅1910年10月5號革命，而舊名就係源自拆咗嘅泗𠵼碼頭。


寡婦麗珊生咗遺腹子德偉，由忠僕如意悉心照顧。麗珊識咗麥文通，但係如意同德偉唔接受，麗珊瞞著佢兩個偷偷結婚。結婚之後文通露出真面目，想謀奪麗珊副家財，麗珊為保德偉嘅利益，有病都唔敢賣屋套現去醫病，終於病死。


林徽因，本來叫林徽音，係中國著名嘅建築師同埋詩人，人民英雄紀念碑同中華人民共和國國徽嘅設計者。佢原本鍾意徐志摩，但後來發現原來佢有老婆而決定嫁畀梁思成。最後佢開講座嘅時候，徐志摩為咗見多一次面而專登搭飛機搵佢，但係墜機死咗。


嗰時飛機差唔多去到機場邊，加上前邊百幾米同佢隔籬嘅地面都係人口密集區，附近有好多村、駕校、廠房、居民樓、醫院、加油站、及商業中心等。如估按飛行教學規範要求噉直線或窄角度轉彎迫降，噉係會搞單震驚全球嘅大慘案出嚟。


張洛蔚係混血兒，有印尼血統。佢讀書時期已經做模特兒，喺2008年香港動漫電玩節Game Girl大賽攞季軍。佢大學讀香港城市大學市場學系，畢業後全職做宣傳模特兒，拍過唔少廣告，又做過淘寶嘅「淘女郎」。


打鞦韆係靠一人喺遊戲者嘅背後，推動遊戲者，或者自己，利用繩索嘅前後擺動，令遊戲者嘅身體隨鞦韆上下起落嘅一種遊戲。通常繩索上都綁一塊板，人坐上去會比較舒服。多人玩時，會互相鬥邊個打得高啲，少過180度係極限。


共和路係中國廣東省廣州市入面嘅共和路、共和二路、共和西橫路同共和西路4條馬路嘅統稱，喺越秀區入面。西北邊從中山一路開始，一直向東南去到共和苑入面嘅河邊度。共和西路同共和二路嘅分岔係去到達道路嗰頭。重有條共和西橫路嘅分岔響度


三聖廟喺1914年起，1921年起好，費用由港九船塢業人士籌集。廟裏面供奉孔子、釋迦牟尼佛、老子三位聖人，因為咁而得名。起廟揾地嘅時候就發現咗一個石洞，洞裏面藏有一尊銅嘅麒麟像。故此決定喺度起廟，並且將石洞叫做麒麟洞，而附近嘅小山崗就叫麒麟崗。


2016年7月，盈盈 Zenia Chu『盈．愛上』2017月曆．影集首度進駐香港書展2016，被傳媒叫做「嫩版李彩華」，月曆於OK便利店及各書報攤注目發售。朱盈盈喺2016拍攝由李逸朗首部自導自演港式喜劇懸疑電影《神探茄喱啡》，夥拍楊思琦、鄭敬基、何華超、黃建東等等，2016年11月28日騰訊視頻全網獨播，上架10日內已逾400萬點擊率。


區志光出身基層，中三為幫補家計輟學，先後喺酒樓同電子廠打工，1980年考入香港警務處任職警員，並喺1986年3月獲委任為督察。佢喺2007年9月晉升總警司，2011年9月晉升助理處長，接掌保安部。2015年5月晉升高級助理處長，出任人事及訓練處處長，2016年3月轉任刑事及保安處處長。


佢喺2021年11月3號被民進黨徵召參選2022年臺中市第二選舉區立法委員缺額補選，最後喺選舉中贏出，再做立法委員。不過，喺佢擔任立委期間，就曾經傳出多次爭議，除咗某啲言論被批評外，亦有一啲人指控佢唔止一次發放假新聞。


2017年底至2018年初，立法院審議勞基法修正草案，當中二修版本俾咗僱主喺僱員權益上較多彈性。林靜儀嘅表現令佢陷入一啲爭議。醫師出身嘅她，被批評無支持醫護。有網友喺網上透露，林靜儀試過抆咗辦公室電話線，拒絕接聽抗議電話，被某啲網民揶揄為「林靜音」。


另外，物理治療師林長楊喺Facebook貼出修法前後比較圖，指出勞工權益喺修法後嘅變化，得到一啲網民嘅討論，但林靜儀就喺嗰張圖上劃上紅叉等修改痕跡，「台灣勞工真的很軟」改成「台灣勞工要搞清楚狀況阿」，之後喺社交媒體分享。


佢嘅做法被啲些網民批評，除咗指佢唔應該用其他人嘅圖外，亦指林靜儀對呢張圖有好多理解錯誤嘅地方。林長揚之後亦後亦回應林靜儀，指就算新法註明需要經過勞資協商，但台灣勞工權益好弱，又呼籲勞動部進一步函釋和落實勞檢。


喺2018年5月一次立委對環保署長李應元嘅質詢中，林靜儀曾經提出晚上10點後，大家早啲休息，限電解決能源同埋少子化問題，之後喺同日夜晚11點半更加叫大家10點之後大家通通返屋企生小孩。結果引起網民批評，有網民除咗質疑晚上限電同白天尖峰電量嘅關係，亦有網民更加質疑點解林靜儀自己反而無喺10點後休息，批評林靜儀言論博出位。


喺2022年4月初，香港藝人王喜經桃園機場入境台灣，因為檢測過程刺鼻大量出血受傷，事件引起港台兩地唔少網民關注。林靜儀喺個人社交網站貼上來自香港《明報》嘅截圖，質疑王喜3月30號確診，為何4月3號能入境台灣，懷疑王喜攞到嘅登機前陰性PCR報告，又形容「已知確診個案這樣跑」，令到所有機組員、航空公司、乘客、防疫人員都暴露喺風險入面。


另外，喺2022年5月一次立法院外交及國防委員會會議入面，林靜儀指香港喺2012年開始進行內部國民教育洗腦工作，內容讚揚中國共產黨民族主義嘅歷史，並以此為基礎，質疑台灣政府喺《港版國安法》被北京強行落實後，聲援香港人，開放無居留資格嘅港澳居民來台就讀高中嘅措施。


對於林靜儀多次發佈假資訊攻擊香港人，香港民主黨前區議員賴文輝喺2022年5月17號喺社交媒體批評林靜儀以不實信息抹黑香港人，又提及當年香港反國教運動嘅成功以反駁林靜儀。佢又指，林靜儀早前先包場睇紀錄香港反送中運動嘅電影《時代革命》，依家咁樣用資訊攻擊香港人，虛偽到令人作嘔。


另外，香港前途關注組亦就林靜儀錯誤指控香港喺2012年開始進行內部國民教育洗腦工作發聲明譴責，指有關措施嘅討論應該就國家資源、人口政策等方面作出理性討論，但唔係建基於謊言。前香港立法會議員黃毓民亦喺6月19號，喺社交媒體批評林靜儀「不諳港情胡說八道」。


2022年8月，台灣國家通訊傳播委員會公布《數位中介服務法》草案，被質疑打壓網路言論自由，但林靜儀就話國民黨、民眾黨過去曾提出類似法案，結果民眾黨團發表聲明話從來無咁做，又話民進黨敢做唔敢認。之後，民眾黨台北市議員參選人吳怡萱就指民眾黨針對嘅係網絡性欺凌問題，唔應該混為一談。


西班牙王位繼承戰爭係歐洲18世紀頭嘅戰爭，由1701年打到1714年，起因係西班牙哈布斯堡王朝卡洛斯二世絕嗣，令法蘭西王國嘅路易十四同神聖羅馬帝國嘅利奧波德一世為咗爭王位而打起嚟，好多歐洲國都打埋一份。


黃天頤係香港電台第二台節目主持。佢喺中華基督教會銘賢書院同香港理工大學語文及商業學系畢業，2004年參加香港電台「DJ生還者」贏咗而入行。而家佢主持節目包括《三五成群》同《中文歌曲龍虎榜》。除咗電台主持工作，佢亦喺香港電台電視部同教育電視節目演出，亦有自由接活動司儀同配音嘅工作。


招股上市，有時就咁叫招股或者上市，或者公開招股、掛牌上市、新股上市，係一間私人公司第一次將股票賣畀公眾。呢類招股通常係間規模唔係咁大嘅新公司，要籌多啲錢來發展，即係上市集資或招股集資。有時大私人公司想轉為畀公眾賣買，都會招股上市。


當一間公司股票響市場掛牌，多數都會發新股，咁樣就有額外資本收入。一般買賣股票，錢喺投資者間通手。而投資者出來買新股，錢係入咗公司袋。所以，招股可以為公司帶來大筆錢去畀公司發展。公司唔使再畀返錢出來，不過新股東就有權分享公司嘅利潤。


多哈地鐵係卡塔爾首都多哈嘅地鐵系統，喺2019年5月8號通車。一共有3條路線，全長大約76公里，一共有37個車站。多哈地鐵會成為大卡塔爾鐵路網絡嘅一個重要部分，同盧塞爾輕軌以及客貨運嘅國鐵並行。多哈地鐵嘅行駛速度可以去到100公里/小時，係世界上最快嘅無人駕駛列車之一。


士美菲路，舊寫士美非路，係香港一條街，喺香港島堅尼地城上便。士美菲路個名來自英文 Smithfield，係英國倫敦地名，字面解做士密夫嘅田或者野。舊時係牛站同屠房集中地，呢個同倫敦個一樣。以前去香港嘅牛會響處碼頭上岸。


因為呢條街英文名，係香港少有英文單字街名，所以唔少唐人，會唔覺意加咗個 Road 字喺後便。地政總署曾經想將個 Road 加喺地名，叫 Smithfield Road，不過最後都冇咁做。而中文名就由「非」字改做「菲」字   。


司徒法正向媒體自述，1987年經過澳門觀音堂時得人指點，從而踏足玄學界。1988年開設澳門玄學館場，做相學，風水，命理八字，占卜，法科儀式等。其後，司徒受中國龍虎山授籙成為「中國江西龍虎山授籙法師」。


2009年香港，高等法院開審龔如心遺產案。司徒成為華懋慈善基金律師團一方法科風水專家證人出庭作供，係全世界司法界首例用法科資深風水師做報告。審判中，對方律師陳景生指司徒法正證供涉抄襲台灣文章，司徒辯稱係引經據典。


司徒師傅擔任過多間上巿公司，企業法科風水顧問，包括雅居樂地產控股有限公司、內蒙古小肥羊餐飲連鎖有限公司、德國西門子國際集團控股有限公司、深圳市龍浩國際投資集團有限公司、英皇集團、新傳媒集團、香港有線電視、美聯地產集團旗下分公司、東洋旅行社、歐化家俬等。


另外，司徒師傅亦係澳門各大賭場御用法科風水師，當中包括新葡京娛樂場、舊葡京娛樂場、金沙娛樂場，星際娛樂場等。2004年時，司徒遠赴瓦努阿圖勘察當地風水，期間同該國外交部長及總理見面，講風水嘢。之後，被對方委任駐澳門名譽領事，係首個玄學風水師獲呢個身份。


司徒師傅上有線「怪談」長期做嘉賓主持，其中佢好多節目對白如「大顯威靈」、「出事架嘛」更成香港網民潮語。而「怪談」節目有三套電影版都有佢份，分別係「怪談電影版」，「怪談之屍骸之路」同埋「怪談之撩鬼」。有線電視怪談結束後，司徒就上無綫電視生活台拍攝「詭異怪談」。


課室11間，特別室10間，學生活動室、音樂室、視覺藝術室、科學實驗室、設計與生活室、科技與設計室、低視能訓練室、舞蹈室、多媒體學習中心及電腦室、圖書館、社工室、醫療室、體育館、泳池、感知肌能訓練室、CVI訓練室、學生溫習室、禮堂。


哺乳類動物啱啱出世嗰陣，重未能夠消化到咁多唔同類型嘅食物，於是就要靠飲奶來吸取營養。人類同其他脯乳類動物一樣，BB嗰陣時都係要食奶大嘅。之不過，人類亦都會飲其他可以養嘅食草動物嘅奶。最多人飲嘅係牛奶，亦都有人飲綿羊、山羊、水牛、駱駝、牦牛等等嘅奶。


人奶除咗可以直接餵畀孲𤘅子之外，20世紀末期嘅科技亦都令到人可以將人奶貯起，等第日用。媽媽啱啱生完之後所分泌嘅人奶叫初乳，裏面有好多抗體，用來餵哺可以令媽媽同孲𤘅子都無咁易病，亦可以喺餵奶過程中增進母子之間嘅感情。


王德輝，係香港生意人，祖籍浙江溫州，上海出世，1948年到香港定居，1960年開始做華懋集團董事局主席。佢1990年4月10號第二次俾人綁架後失蹤，香港高等法院喺1999年9月22號宣佈佢法律上死亡。


當犯罪者俾人起訴同定罪之後，法官考慮有關情況後，如果嗰個罪行無法律規定固定刑罰，就可以發出感化令，犯罪者唔使接受監禁嘅刑罰。不過，法庭好少會就嚴重罪行判感化令。判感化令嘅同時，法庭唔可以再判處監禁或者社會服務令。


感化主任會向犯罪者提供輔導同小組活動，又會因應犯罪者嘅個人需要，幫佢安排接受由專業人士同非政府機構舉辦嘅計劃，包括戒毒治療、心理服務、尿液測試同其他支援服務。感化主任須要按照法庭指令，定期匯報犯罪者嘅進展，或者就佢未如理想嘅表現寫進度報告。


胡國雄係香港前足球員，綽號「大頭仔」、「阿cap」，出身於卜公體育會，效力過東昇足球隊、南華足球隊同埋精工足球隊，喺精工足球隊效力14年間，幫球會摞咗卌幾項錦標，渠個人都摞到唔少榮譽，由1972年至1978年被選為最佳前鋒，1979年至1982年連續四屆當選香港足球先生。


隨住精工足球隊喺1985至86年球季後宣布退出香港足球聯賽，胡國雄亦正式由職業足球員生涯退役，退役前精工足球隊同渠喺1986年6月8號搞咗一場告別賽，政府大球場全場28,000個座位爆滿。胡國雄上、下半場分別代表精工足球隊同埋香港足球代表隊比賽，入咗兩球。


黑洋紫荊旗曾經喺2019年香港七一衝突嘅佔領立法會入面用，嗰陣立法會綜合大樓外面同埋金紫荊廣場嘅中國國旗俾人降咗落嚟，升起咗支黑洋紫荊旗，原本支區旗就俾人下半旗，區徽上面嘅白洋紫荊都俾黑油噴污糟，剩係留低香港特別行政區幾隻字，以示議會冇辦法反映民意。


之後，黑洋紫荊旗繼續喺唔同場合出現，例如香港眾志就試過喺2019年7月響中環遮打道嘅和平紀念碑升起黑洋紫荊旗，悼念反修例運動入面自殺嘅市民，另外一啲遊行人士就喺同一個月嘅遊行入面響香港西九龍站出面嘅旗杆升起黑洋紫荊旗。


呢支旗嘅設計曾經俾香港海關同埋香港警察話涉及香港區旗區徽使用暫行辦法以及版權問題。有律師同埋親中建制派人士，例如陸偉雄就話「黑紫荊旗」唔符合區旗規格，而且冇授權，所以犯咗《中華人民共和國國旗法》。不過佢又話除非有足夠證據，唔係都好難追究支旗來源。


而另一種睇法就話呢支旗目的冇侮辱效果，而只係想表達一國兩制已「死」嘅意思。至於將黑洋紫荊旗用嚟做大頭相嘅行爲，關鍵評論網就覺得無辦法完全排除法律風險，但喺忠於人權嘅法律分析下香港人係有用呢啲設計嘅權利。


華倫西亞足球會係西班牙甲組足球聯賽嘅足球會之一，喺1919年創立，位於西班牙嘅第三大華倫西亞市。華倫西亞係一支有悠久歷史嘅老牌勁旅，係西班牙傳統五強之一，會員人數係西班牙中第三多。早期球隊因身穿白色上衫同白色短褲，所以有「白幽靈」嘅稱號。


華倫西亞係聞名歐洲嘅勁旅之一，絕大部分時間都係喺西甲渡過，自從1930/31賽季奪得乙組冠軍升上甲組之後，一直都係喺西甲作賽，直到1985/86賽季先至意外降班，之後即刻就以乙組冠軍嘅身份重返甲組，自此球隊一直留喺西甲。


1919年5月21號，華倫西亞嘅第一場比賽係為咗慶祝建城日，喺卡斯迪隆省同Real Gimnástico比賽。嗰日嘅出場陣容係 Marco，Amador Peris，Julio Gasco，Fernando Marzal，Pepe Llobet，Antonio Ferre，Luis Fernandez，Umbert，Martinez Ibarra，Aliaga 同 Gomez Juaneda。


球會管理層希望將主場定喺阿基羅斯，但係為咗等足協答應呢個要求，球會重有好多嘢要做，例如起圍牆之類嘅安全措施同解決起球場嘅資金問題。尤其係資金問題，搞到球會傷透腦筋，直到一個無名氏嘅捐獻者出現，呢個好心人一共捐出咗25,000比塞塔。


隨住華倫西亞嘅迅速發展，阿基羅斯再滿足唔到華倫西亞嘅需求，起新球場嘅相關會議喺1923年1月16號召開。球會管理層不斷搵啱嘅地皮，最終喺同年1月，由嗰時嘅球會主席 Ramón Leonarte 向 barón de Bellver 使咗316,439比塞塔買咗嗰塊面積約10,000平方米嘅地。


球會請咗建築師 Francisco Almenar Quinzá 負責球場嘅設計，佢後來做埋球會主席，建造工程由 Ramón Ferrer Aguilar 負責，佢亦係球會嘅會員。初時期球場面積得100m x 59m，成個球場可容納17,000名觀眾，包括共10行嘅露天看台中嘅企位，另外有5行係高級坐位，5行高級企位。


隨住華倫西亞嘅成功，馬斯泰拿球場需要不斷進行擴建及改善工程，而家已經可以坐55,000人。2006年，華倫西亞管理層決定建新主場，取代馬斯泰拿球場。新球場喺2007年動工興建，建造費要成3至4億歐元。


2008年5月26號上晝10點幾，正在施工嘅新主場工地發生咗嚴重工業意外，一個用嚟承托金屬模板嘅工作台組件甩咗，導致4名工人由15至20米高處墮下，造成意外。意外導致四名工人死亡，其中兩個人當場死咗，其餘兩個人送院後搶救無效不治。


傳說話喺13世紀，阿拉貢國王海梅一世為咗驅趕入侵嘅摩爾人而率領大軍東征，諗住收復華倫西亞城。喺一次戰役中，一支敵箭靜靜雞射向正全神貫注指揮戰鬥嘅海梅，啱啱嗰時有一隻蝙蝠飛過，幫佢擋咗呢支致命一箭。就咁，華倫西亞城光復後，為咗多謝蝙蝠對佢嘅庇護，他將蝙蝠封為佢嘅保護神，蝙蝠就咁成為一個英雄角色，重被設入城徽當中。


華倫西亞嘅花名「Los Ches」嘅來源亦好有意思。喺華倫西亞語中，「小伙子」一詞嘅縮合形式係「xiquet」。後來，呢個詞以變音為「che」嘅形式進入西班牙話當中。於是，華倫西亞球迷就開始叫啲球員做「che」，「Los Ches」呢個詞亦慢慢成為華倫西亞嘅代名詞。


華倫西亞嘅會歌喺1993年9月21號一個官方嘅慶祝球會75周年時發佈嘅，會歌係球會邀請當時嘅古典作曲家 D. Pablo Sanchez Torella 作曲，由 Ramon Gimeno Gil 填詞。


源氏係廣東特有嘅姓氏，呢個姓嘅後人都來自廣東鶴山龍口鎮霄鄉村。而今村入邊有一千幾人姓源，世界各地仲有二千幾人。源氏始於北魏秃髮鮮卑源賀，所以係鮮卑人後裔。《魏書》、《北齊書》、《隋書》、《唐書》記載嘅源氏族人，就係鶴山源氏祖先。


領事，舊時又繙江臣，係駐外國各埠之官員，以保護僑民。領事駐喺領事館。佢同大使唔同，大使係元首代表，多數駐外國首都，而領事就喺唔係首都嘅地方設置。領使分成四級，一總領事，二領事，三副領事，四隨習領事。前三者正式，隨習領事只係領事館屬員。


自遠古時代，人類為咗從雀鳥中得到食物，就開始困住佢哋嚟養，之後開始由食用改為觀賞用，部分嘅觀鳥園亦演變為雀鳥繁殖同教育中心，為雀鳥進行保護計劃。16世紀之後嘅歐洲，因為雀鳥比猛獸價錢平，管理又較易，亦逐漸成為動物園嘅飼養主流。


小農社會係陶傑喺《光明頂》道提出，指一個社會或者社區，當地人以農夫種田、看牛、養豬、捉魚為主，鄉下人唔使關心外面嘅時事。日出開工，日落收工就得。陶傑認為，香港有啲人好似鄉下佬咁，唔文明、思想封閉、守舊、粗魯、冇紀律、嚮公眾場合講嘢大聲。


喺2001年，組合喺環球唱片旗下，推出過一張名為《我哋係．臨記》，之後亦參與咗同年環球唱片全體歌手合唱嘅《同步過冬》一曲，又同張燊悅合唱咗《老人院》一曲，但之後就再無發展。謝文偉同蘇浩財後來就另組搖滾組合Kolor。


依家，老齡人口為人類歷史之最。聯合國預計21世紀人口老齡化比率會超過上一個世紀。由1950年以嚟，60歲以上人數增加咗三倍，達到2000年嘅6億，喺2006年超過7億。預期到咗2050年，老年人口會達到21億。


基督教中福教會嘅前身係中國福音事工促進會建立嘅中福差傳教會，2008年5月正式正名做基督教中福教會，並且註冊成為香港嘅慈善團體。2009年1月中福教會創立國際天糧事工同中福差傳協會，以協助中國大陸同香港嘅慈善同福音事工。


喺小說《三國演義》，佢因為捉關羽有功，被孫權賞關羽嘅赤兔馬，但係赤兔馬唔肯食嘢，幾日之後餓死。劉備起兵攻吳國嗰陣，射死黃忠同打退張苞，但係劉備仲係勁勢，麋芳同傅士仁睇到唔掂，馬忠被佢哋梟首之後攞返劉備度。


崔與之，又名星郎，字正子，一字正之，號菊坡。係廣東增城崔屋村人。祖籍河南卞京，曾祖因亂南遷。博陵郡望。父世名，屢試不中，潛心學醫，有「不為良相，則為良醫」之說。崔與之喺南宋紹熙四年中進士，授尋州司法參軍。


馬來亞鐵道通勤鐵路，俗稱「電動火車」，係馬來亞鐵道喺巴生谷同大檳城提供嘅通勤鐵路服務，分別有芙蓉線、巴生港線、硝山線、巴東勿剎線同天空花園線兩條路線，路線全長456公里。呢項服務喺1995年開始喺巴生谷一帶提供服務，之後喺2015年9月開始喺大檳城都市區提供服務。


十六世紀，英國就有人用呢隻字，「插入」咁解。到咗十七世紀，都未當係粗口。之不過，亦有人話，十六世紀經已係粗口，有段時間內，出版嘅刊物用呢隻字，等同犯罪。不過無論幾時變粗口，呢個字都係好敏感嘅，用呢個字鬧人，實激到人臖過火屎，係好冇禮貌同好有攻擊、挑釁同侵犯性嘅字。


日峰行動係香港警務處為咗應對喺2014年下半年發生嘅佔領中環同埋演變做之後嘅雨遮革命而部署嘅行動，有關行動喺2014年年頭部署，到同年12月16號解散。有關行動嘅「特別調查組」隸屬喺刑事總部轄下，由有組織罪案及三合會調查科同各區刑事偵緝人員近兩百個人員組成。


課室、禮堂、圖書館、輔導室、自閉症資源教學室、個別學習工作間、毅進工場、卓閱角、悠閑天地、兒童遊樂場、感統徑、電腦室、音樂室、視覺藝術室、家政室、設計與科技室、社工室、言語治療室、職業治療室、多用途室、會議室、怡情軒。


公民教育、中國語文、常識、數學、感知肌能、音樂、視覺藝術、體育、家政、資訊科技、設計與科技、獨立生活技能、成長教育、生活英語、興趣小組。喺高中階段，設有三個核心科目同六個選修科。此外，學校提供自閉症輔導教學同多元化嘅小組學習計劃，以照顧唔同學生嘅學習需要。


大宅係有「西餅皇后」之稱嘅李曾超羣嘅已故老爺李耀祥所起，為咗慶祝李耀祥夫婦結婚50週年紀念，特登邀請首名喺美國賓夕凡尼亞大學留學嘅華人建築師朱彬設計。建築結合咗中西文化嘅特色，重有依山而起嘅亭台樓閣，造成一個獨特嘅園景。


萬菱匯係中國廣東省廣州市入面嘅其中一間好出名嘅大型商業購物廣場。呢間嘢喺2010年起好。佢係全中國最集中嘅綜合MALL同主題MALL嘅地區。喺天河商圈入面都幾旺下。而呢間嘢就喺天河區嘅天河路入面，對面就係太古匯。


朱光，原名朱光琛，用過嘅名有朱曼生、朱愈之，廣西博白人，中共政治人。1930年加入咗共產黨，參加過長征。參與過廣州暴動後，派咗去上海搞地下文宣活動。1932年再派咗去鄂豫皖蘇區，做紅四方面軍政治部秘書長。


到咗延安搞戲劇俾毛澤東等人睇中，跟著一路升官。1945年後俾指派到東北，先後接掌齊齊哈爾同長春嘅中共市委書記。中共建政後，由1949年10月到1960年10月，一路做過廣州市軍管會副主任、廣州市副市長、廣州市市長。


1927年四一二事發後，到咗省城考入咗廣東國民大學，成為埋共青團廣州市委委員，同年12月廣州暴動入邊，帶著十幾個青頭仔會同工人赤衛隊衝入咗差局，佔領間屋當成係少年先鋒隊嘅指揮部。暴動失敗後經香港返咗廣西，被指定做共青團廣西省委嘅負責人。


1928年夏，中共廣西特委再派咗朱光去上海，跟著佢用咗上海藝術大學學生嘅身份，成立咗上海藝術劇社搞地下文宣活動。1930年夏轉正成共產黨員。1931年中華蘇維埃共和國成立嘅時候，朱光就喺上海度親手繪製同刻板中共新政權嘅第一張貨幣。


1937年初朱到達咗延安，主要係繼續演戲劇，喺演《血祭上海》一劇時，受到咗毛澤東等高層讚揚，跟著就俾指派做魯迅藝術學院嘅秘書長。佢同廖承志嗰時被譽係「紅軍劇社兩演員」。1938年5月被調咗做馬列學院秘書長，仲同余修拉埋天窗，同年11月再調任朱德總司令嘅秘書兼第十八集團軍總部秘書長。


中日戰爭後，中共決定咗要進軍東北，朱光同曹里懷就接受咗指派，由冀魯豫根據地率領少數幹部同部隊喺1945年5~10月下旬到咗東北，參與東北度嘅戰役活動。呢個期間朱被派咗去齊齊哈爾擔任中共市委書記，佢喺當地創建咗嫩江軍政幹校仲親任校長，又細緻咁制訂啲宣傳中共各項政策仲有接收政權、鎮壓其他反對勢力嘅工作方案，維持著管治當地嘅秩序。


1960年，朱光赴北京任國務院對外文化聯絡委員會副主任，負責對外文化交流工作。1965年轉任中共安徽省委常委、安徽省副省長。到咗第二年嘅春季文革開始咗，朱光就遭到咗批鬥，被加上對抗「文化大革命」、「死保李葆華」同叛徒特務等嘅罪名。


郭家頤係香港女藝人，2004年透過參加亞洲電視為電視劇集《我和殭屍有個約會3》選角而舉辦嘅《殭屍新世代選拔賽》成為優勝者之一，加入亞洲電視。參與過多個節目同埋電視劇嘅工作。2006年約滿離開亞洲電視。


歐洲足協國家聯賽係一項由歐洲足協成員國間參加嘅國家級男子足球賽事。第一屆賽事會喺2018年舉行，取代國家隊之間嘅友誼賽。呢項賽事嘅比賽成績並唔會影響世界盃嘅出線資格，但係每個級別嘅勝出隊伍將有機會參加歐洲國家盃附加賽。


55隊歐洲國家隊將分為四個級別嘅聯賽，A級聯賽同B級聯賽各自分為四組，每組三隊球隊。C級聯賽分為一組三隊球隊、另外三組各有四隊。D級聯賽分為四組，每組各四隊球隊。呢個歐洲國家聯賽採取升降班制度，A、B、C聯賽嘅四組包尾球隊將會降班，B、C、D聯賽嘅四組冠軍隊升班。


佢係泰國國際航空公司嘅主要機場，航站大廈係全世界第二大，僅僅排喺北京大興國際機場後邊。每個鐘最多起落得112班航班，每年嘅總客運量有可能達到1億人次，空運量達到640萬噸。而家佢係東南亞地區最大嘅空運中心。


呢個專輯嘅主打曲係《Lost Christmas》，為紀念聖誕節。不過佢嘅《Corazon de Melao》就引起咗華語音樂屆嘅廣泛追捧，同埋之後大量歌手嘅翻唱同重新演繹。專輯入面嘅《捉迷藏》同《一路上》重係由張學友作曲。


對百越民族嘅名稱、族源、分布、文化習俗、社會政治經濟等方面嘅內容展開全面嘅研究。秉持團結、求實與學術民主嘅精神，將一大批東南學人緊緊地團結響共同嘅學術興趣下，塑造團結、和諧嘅學術氛圍，構築交流、對話嘅良好平臺。


秉持學術至上嘅宗旨，堅持不懈，每兩年舉辦一次全國性或國際性嘅學術研討會，每屆年會都編輯出版高水平嘅學術論文集，全面深化百越、乃至東南民族史、考古學嘅學術研究。重視學術隊伍嘅建設同人才嘅培養，鼓勵、幫助年輕學者嘅成長同進步，體現學會學術研究工作承前啟後、繼往開來嘅良好局面。


百越民族史研究會由黃現璠、翁獨健、梁釗韜、陳國強等人喺1980年6月創立。第一、二屆會長係梁釗韜，副會長係黃現璠、陳國強、侯方嶽等。現任會長係廈門大學教授吳春明。研究會嘅辦公地點喺廈門大學人類博物館3層303室。


朗屏體育館，香港室內體育館之一，喺元朗朗屏邨朗屏商場二樓二百零二號，英文叫Long Ping Sports Centre。行政上歸元朗區。設施有籃球場、排球場、冇冷氣嘅羽毛球場、壁球場、乒乓球檯、活動室、健身室。


嗰度原來主要用嚟扣留非法入境者。2019年香港爆發反送中運動，香港警察喺8月到9月將多個示威者拉去新屋嶺扣留中心禁錮，期間傳出多宗對警方對示威者施虐甚至性侵嘅指控，。香港特首林鄭月娥喺9月底聲稱香港黑警已經決定唔再用新屋嶺扣留中心禁錮示威者，但本土研究社揭發香港政府已經撥款19億港幣畀香港警察，企圖喺新屋嶺扣留中心一帶起類似新疆集中營，面積廣達19公頃嘅集中營設施。


落馬洲河套係香港同深圳邊界河深圳河嘅河套，喺皇崗同羅湖之間，面積大約99公頃。嗰度本嚟係深圳福田區，1990年代尾拉直深圳河道，嗰度就由深圳河北岸變做南岸，變做香港新界北區落馬洲一部份。嗰度發展一路未有著落，去到2017年就計劃發展「港深創新及科技園」。


有簡單、有齊全。至簡單有檯一張，或檯板一塊，方便換片。有櫈一排，方便餵奶。有啲有臊孲座位，定定餵食。有啲有池盆，洗手同清洗飲食器具。有啲有冷熱水機，方便開奶粉。有啲有暖奶器，以便座暖奶同食品。有啲有插座，方便用奶泵。


太微右垣，星官之一，為太微垣嘅右段，亦稱西藩。垣，城牆咁解。佢同太微右垣，好似宮殿城牆，包圍裹面。太微為天帝司政之地，故此太微左垣諸星，以官而名。右垣有五星，連成一綫。五星分別為右執法、上將、次將、次相、上相。


太陽時間即係一處地方跟太陽望上天喺乜位來定義嘅時間，最基本單位係日。視太陽時就真係每日太陽上到個天最高位嗰剎那叫做正午，但噉做會每日有長有短，所以去到有鐘錶嘅年代，就有咗平太陽時，個鐘均速行，拉勻一年每日正午同太陽最高點盡量接近就算。


伊斯蘭教喺7世紀亞拉伯半島興起，不過喺未興起之前，亞拉伯社會主要係以血緣關係嘅氏族制社會，由唔同嘅氏族組成唔同嘅部落，而每個部落就等如一個社會，部落同部落之間唔存在任何利害關係，對於佢哋嚟講，外人就即係等如敵人。


所以喺5世紀到7世紀初，部落同部落之間經常發生戰爭，而好多英雄故事就喺咁嘅背景之下流傳起嚟，所以呢個時期又叫做英雄時代，不過亦有人叫呢個時期做愚昧時期，但係呢啲部落間嘅戰爭，亦令氏族制開始起咗變化，為咗令部落壯大，部落同部落之間開始結盟，慢慢令部落嘅組成由血緣演變成以地域為基礎，一啲細嘅部落亦為咗自身安全而投靠大部落之下，於是開始有大規模嘅民族融合。


而當時喺麥加，住咗一班叫古來氏人嘅部落，由於麥加地理環境啱啱接連幾個唔同嘅主要國家，令麥加成為當時經濟中心，而古來氏人亦因為咁而由遊牧變成定居，開始做生意，而「古來氏」正正就係從事貿易獲得利益咁解。由於麥加獨特地理位置，亦令佢對內對外都成為亞拉伯一個經濟中心，古來氏人通過對外做生意吸收唔同智識，同時又通過婚姻或者武力等手段，令其他部落變成自己人，古來氏人因為咁而變成亞拉伯最強大嘅部落，亦令麥加成為一個好繁榮嘅商業中心。


除咗古來氏人之外，其實仲有好多有好勢力嘅部落，好似有一個麥赫祖姆族，因為同波斯做生意而成為其中一個最富裕嘅氏族，另外其他唔同嘅部落，都為咗壟斷利益而不擇手段，壟斷之下造成貧富懸殊，而競爭又造成好多暴力，結果出現好多社會問題同矛盾。


龍眼雞又叫長鼻子，古時叫黃蟲，因為頭上有一支突出物，但唔係鼻，唔可以用嚟呼吸。佢係昆蟲綱，半翅目，蠟蟬科嘅一種，容易認到，而且較為常見。分布東南亞地區。鍾意留響荔枝或龍眼樹樹幹度，有時會聚埋一齊。吸食樹汁為主。


《暗殺風暴》，係2023年上畫嘅港產片，由古天樂、張智霖、吳鎮宇、胡杏兒、周秀娜主演，邱禮濤執導。電影改編自中國大陸作家周浩暉嘅小說《死亡通知單之暗黑者》。電影喺2018年拍落，到2023年先至安排上畫。


主要以魚為食，但有機會都會捉幼鳥，蜥蝪，蠑螈等濕地小動物為食。佢哋一盯住條魚時就會俯衝去捉。當佢用利爪捉住獵物空時，會大幅增加拍翼速度。為咗減低空氣阻力，會先將魚頭朝前，但對腳就唔可以緊貼身體，所以要不斷拍翼維待飛行。


佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼夾惹起泛民主派爭議嘅《香港國家安全法》，但有關聯署之後被泛民主派揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早釘蓋。


田娜，身高149.9cm，係澳門微辣嘅KOL同埋演員。佢中學嗰陣係讀澳門名校嘉諾撒聖心中學，中學畢業之後揀咗去讀澳門大學人力資源管理系，2017年拎到工商管理學士學位。其間加入咗澳門品牌微辣拍嘢，令佢多咗唔少知名度。


佢喺微辣打機直播表現出色，尤其係Tinagame，用佢驚人手速擊敗加蔥同單身多年嘅霍哥，霍哥賽後亦稱佢為最強，拜佢為師。至於喺個人YouTube頻道方面，屬於年更型YouTuber，對自己作品有極高要求，務求十年磨一劍。


化學療法，簡稱化療，係用化學合成嘅藥物嚟治療疾病，為目前治療腫瘤同某啲自身免疫性疾病嘅主要手段之一，不過喺治療入面，普遍會為患者帶嚟明顯嘅噁心同嘔吐等副作用，令患者唔舒服。化療係指應用藥物治療癌症。呢啲可以殺滅腫瘤細胞嘅藥物有時被叫做細胞毒藥物。


當然，化療亦可以用喺非腫瘤治療，例如用嚟殺滅病菌。喺呢個意義入面講，首先應用化療劑嘅係保羅·埃利希，佢喺1909年用含砷化合物治療梅毒。其他化療方法仲有用嚟治療自體免疫性疾病，例如多發性硬化癥、類風濕性關節炎同抑制器官移植後嘅排斥反應等。


古達係馬來西亞沙巴州古達省古達縣縣府。2010年人口大約有29,025。佢喺古達半島，沙巴州首府亞庇以北大概190公里，近婆羅洲最北面。佢係Rungus人核心最大嘅城鎮，大多數卡達山－杜順人種族嘅次族群，所以係Rungus文化嘅主要中心。


2010年，古達地區人口估計有83,140。華人大約佔古達總人口10％，其中大多數係客家人。其他少數族群，包括巴瑤族、卡達山－杜順人、Murut人、Suluk人。另外，住喺古達嘅外國人多數係菲律賓人，佢哋多數係非法移民，主要喺菲律賓蘇祿省同棉蘭老島過嚟。


古達鎮嘅小型但係重要嘅旅遊行業，主要圍繞佢悠閒嘅氛圍同接近大海。沙巴州嘅遊客去古達購買新鮮海鮮，體驗典型沙巴鄉郊小鎮嘅魅力。鎮入面嘅旅遊景點包括古達哥爾夫球會、Sidek Esplanade、中央市場同埋漁市場。


古達嘅海灘出名，呢啲海灘係沙巴州最未受破壞嘅海灘之一。部分較出名嘅海灘包括Bak Bak、Pasir Putih、Kalampunian同Torungkungan。古達仲以佢靠近婆羅洲最北端嘅Tanjung Simpang Mengayau岬角地理位置而出名。


另一方面，Kampung Bavanggazo而佢嘅傳統Rungus長屋而出名，呢個係社區項目嘅一部分，畀遊客一個體驗了解Rungus人嘅文化同生活方式。Rungus 文化仲可以喺Misompuru寄宿家庭計劃入面體驗到，圍繞Kampung Minyak為中心。


渡輪服務原定喺2016年6月投入服務。但係，喺2016年4月，時任沙巴首席部長慕沙阿曼宣佈將無限期暫停渡輪服務。佢話呢個係一個安全措施，呢件事發生喺菲律賓嘅阿布沙耶夫武裝恐怖分子喺仙本那水域綁架咗4名馬來西亞人之後。


由於有啲男人覺得孖煙囪「冇安全感」，尤其係着孖煙囪之後容易搞到生殖器外露而好尷尬。孖煙囪如果同其他褲一齊着，响大量肢體活動好似跑步、跳舞之後就會出現「底褲走位」情況。另外有啲人從性方面諗，覺得孖煙囪冇得突顯身體線條，唔夠三角褲或者丁字褲性感，所以有唔少男人買三角褲着。


《畢打自己人》係無綫電視時裝處境喜劇，內容圍繞寫字樓爭執同屋企故仔，2008年10月20號至2010年2月12號喺翡翠台同高清翡翠台首播，集數337集，每集半個鐘頭，監製曾勵珍、羅鎮岳。呢套劇用一間雜誌社做主要背景，亦都有咗大部份《同事三分親》嘅演員。


呢種植物嘅學名係因為喺19世紀嗰時有位嗌查羅迪比斯女王去咗英格蘭到最北邊嘅諾臣巴蘭地區，送咗一唔知乜名嘅花畀尼克利韋嘅公爵夫人。而尼克利韋夫人喺收到呢種唔知乜名嘅花之後，就將呢種花改名做「Clivia」嚟紀念自己。


呢樖嘢有比較大嘅肉質根同宿存嘅葉莖。佢嘅葉好似條帶噉，有革質，排成兩列，而佢嘅樣比較整齊且挺得好直吓。而佢嘅花係遮形嘅花序，個樣比較大，好似個漏斗噉，花色一般係紅或黃。佢一般有10朵花到，都生嗮喺莖頂嗰度。


2005年，由於楊君被租到長春亞泰隊踢波，李帥終於成為球隊嘅主力門將。由於嗰年佢表現得好好，重入選咗朱廣滬執教嘅國家隊參加咗東亞運動會足球賽，重攞埋冠軍。但2006年，佢嘅狀態冇以前咁犀利而淪落到替補。


佢喺廣州隊踢波嗰時，幫咗球會攞咗史上第一座甲級聯賽冠軍獎杯。2010年9月18號重代表廣州隊第100次聯賽出場。2011賽季下半季開始又淪落為替補，但嗰時廣州恆大隊有好多場波要踢，所以有好多次出場。2014賽季結束之後雖然被一度傳出轉到上海申花，但2014年11月19號揀咗繼續喺廣州隊踢波。


《非凡三俠》係邵氏兄弟同雙威集團合作拍攝製作嘅劇集，由張智霖、黃宗澤同周秀娜領銜主演，由陳豪、王浩信、王敏德、商天娥、鄭丹瑞、沈震軒同吳業坤聯合演出，監製樂易玲，總共6集，每集唔連廣告約45分鐘。呢套劇安排響優酷、myTV Gold、TVB Anywhere同無綫電視翡翠台播。


《朝花夕拾·芳華絕代》，係2019年上畫嘅港產片，由胡杏兒、林德信、郭羨妮、方惠盈、黃榮杰、曾志偉、江欣燕、恭碩良、鄧建明、曾江、吳耀漢、邵音音同劉雅麗主演，高志森同梁柏豪執導。故仔圍繞已故歌手梅艷芳未有送去拍賣嘅遺物。


阿晶於2023年7月26號自殺身亡，此事掀起之風波迫使微辣文化傍與其關係密切者暫停、取消或押後多數渠等未開始嘅商業活動。於2023年8月18號，一段疑似帶有植入式廣告嘅影片上載徂去雞Wing嘅油管頻道，該影片、渠本人傍其疑似贊助者Insta360隨即密集恁收到批評傍投訴，嗰段影片亦喺同日變為私人。


於2023年8月19號，得到網民提示嘅油管頻道“日更頻道PLUS”分析一段於2022年5月18號上載到雞Wing嘅面書戶口嘅影片，指渠可能有網絡欺凌阿晶嘅作用，同卡特、思男、佩男傍煮詞人經埃豬上載六張加徂嚎哭特效之相嘅有關。


為咗2018年3月立法會九龍西嘅補選，民主派唔同組織已經喺前一年有部署，其中民協喺2017年6月決定人選嘅時候，通過咗由馮檢基代表民協。但當時就有啲民協成員唔同意呢個決定，其中莫嘉嫻就話，社會整個大氣氛都唔係要舊人，而係希望有新人新氣象。


馮檢基之後代表民協參與民主派就呢次補選喺2018年1月進行嘅初選，另外兩名參選人係姚松炎同埋袁海文。姚松炎以大比數勝出初選，但由於姚松炎面對再次被香港政府剝奪資格嘅風險，民主派好早亦有研究Plan B，當時就訂咗可以再到時討論。


之後，喺姚松炎遲遲未被確定入閘嗰陣，馮檢基希望成為後備人選但就被部分民主派人士質疑勝算，例如鄭宇碩就曾經向馮檢基分析形勢，話假如最後馮檢基代表民主派，佢會支持，但馮檢基就要面對好多人嘅責罵，仲有本土派同自決派嘅挑戰，希望馮檢基顧全大局。


喺呢次九龍西補選選舉入面，馮檢基一直希望代表民主派參選。不過，由於呢次選舉係填補劉小麗被政府剝奪資格後嘅議席空缺，所以民主派本來一直打算由劉小麗出戰。當時民主派亦衡量過劉小麗再次被剝奪資格嘅風險，於是由劉小麗決定咗由黨友，同屬工黨嘅李卓人做Plan B。


由從政初期去到2018年，馮檢基一般都被視作泛民主派人士。但喺佢參加民主派就2018年3月立法會補選進行嘅初選落敗之後，立場就開始有所變化，喺同年11月另一場立法會補選入面甚至同民主派直接競爭。另外，佢喺2019年香港區議會選舉亦同民主派嘅代表陳嘉朗喺尖沙咀西選區撞區，佢當時自稱無政黨民主派，又話希望同陳嘉朗協調但安排唔到。


而喺2021年，北京未經香港人同意進行所謂嘅「完善香港選舉制度決定草案」，民主大倒退之後，直選議席比例創新低而且入閘仲要經過多種政治審查，民主派大多認為唔應該再參加嘅時候，馮檢基就同民主派唱反調，話民主派喺新制下「仍然有得玩」。


另外，馮檢基脫離民主派之後，亦對美國持不友善態度。例如，喺2021年1月，佢就曾經接受《大公報》訪問，揶揄美國大選係對民主嘅恥笑。佢亦喺2021年5月喺媒體灼見名家嗰度，聲稱呢個方案係由於美國插手香港政治太深，所以中央非出手不可。


1955年10月，左右派嘅社會黨合併為日本社會黨連同自由民主黨一齊成為咗國會兩個大黨，而咁橋就係從1995年開始自由民主黨就冇斷過一直咁執政，而日本社會黨就一直係國會最大嘅反對黨，呢種情況畀日本政界叫做55體制。


《中華人民共和國國籍法》係一部適用於研究點樣拿到、失去、或者恢復中華人民共和國嘅國籍嘅法律。該法由第五屆全國人民代表大會第三次會議通過、全國人民代表大會常務委員會委員長令第8號公佈，由1980年9月10號開始施行。


另一種途徑係通過中華人民共和國戶籍制度，因為喺中國定居，如果有稅務同資債等嘅利害關係仲未解決，就唔能夠非正式咁擁有國籍，例如李薇。不過，出名運動員趙常玲喺加入哈薩克嘅國籍後，仍然能夠保留戶籍，之後佢曾經憑戶籍喺長沙成功做居民身份證，嘗試直接用中國戶籍嚟做公民事務。


根據《國籍法》第16條規定，加入、退出同恢復中國國籍嘅申請，要由中華人民共和國公安部審批。經批准嘅，要由公安部發給證書。但係因爲中華人民共和國全國性法律並唔完全喺港澳地區適用，所以喺《全國人民代表大會常務委員會關於〈中華人民共和國國籍法〉喺香港特別行政區實施嘅幾個問題嘅解釋》第6條規定，香港政府嘅入境事務處為香港特別行政區受理國籍申請同變更嘅機關，入境事務處依法對所有國籍申請嘅事作出處理。


全國人民代表大會常務委員會對澳門特別行政區亦都作出咗類似嘅安排，因爲特區政府係具體嘅執行同裁決者，所以對於國籍認定嘅做法亦都會比較開放。特區政府所印製嘅中國國籍嘅證書，同中國公安部嘅版本，喺樣式上並唔完全一致。


港澳居民因為咁，而可以合法咁持有雙重國籍嘅現象並唔罕見。喺港澳移交之前，絕大多數香港永久居民都係有英國海外屬土公民護照同英國國民護照，而大部分澳門居民就有葡萄牙護照或者葡萄牙外國人士護照。因爲主權移交嘅緣故，依家好多兩地嘅居民，都有除咗中國國籍以外嘅其他身份，英國公民或者葡萄牙公民等等嘅雙重國籍）。


除此之外，台灣居民喺特殊情況下，可以申領中華人民共和國護照。2010年代，台灣居民由中國大陸出境去俄羅斯旅遊嘅時候，可以普通咁用「一次性」中華人民共和國護照嘅現象。中華人民共和國國家旅游局《中俄邊境旅遊暫行管理實施細則》第25條，台灣居民參加中俄邊境旅遊，需要向組團社或者代辦社報名交費，由「本人」去到相關入境部門做旅行證件，公安機構會發出「一次旅遊有效嘅護照」。


因數碼產品嘅發展同盛行，人對於收聽音樂嘅方式都漸漸咁變緊。從原本嘅攜帶型嘅CD Player到後嚟嘅MP3隨身聽、iPod等，從用實體嘅音樂光碟進而轉變做用數碼嘅音訊格式收聽。令後嚟漸漸發展數碼音樂嘅服務。


喺台灣對於數碼音樂下載服務嘅使用重未健全發展，歐美各國同日本嘅數碼音樂下載服務已好健全，都有專門嘅統計資料。台灣終於喺2012年4月喺KKBOX上開始數碼音樂下載嘅服務，同年6月尾iTunes Store台灣區線上商店都開始音樂下載服務。


8月23號朝早七點幾，呢十二位港人由西貢布袋澳出發，原本諗住先到東沙群島落腳，之後再駁另一艘船到台灣屏東縣，到台灣後就申請政治庇護。不過香港去台灣水域之前一定要先經中國海域，而中國響呢度有主權，佢哋就係響經過中國海域嗰陣畀中國水警捉到。


另外，響10月7號，飛行服務隊更新電話簿頁，其中懷疑有份參加呢次「送中行動」嘅人嘅資料全部唔見嗮，鄒家成質疑佢哋係身有屎先至刪除。而佢哋啱開始冇耐，就有成三十幾個軍裝差人上前，向佢哋發告票，話違反限聚令。


11月27號，鹽田公安話已經完成調查，會以呢十二位港人組織他人偷越邊境罪、偷越邊境罪，移送到鹽田區人民檢察院起訴。由於當局冇先前通知家屬，所以家屬「心急如焚」，好驚屋企人嘅情況，又批評官派律師「一問三不知」，希望可以到場旁聽。


2020年12月22號，美國商務部公布制裁一批同中國軍方有聯繫嘅組織，限制佢哋買美國嘢同埋技術，以防止佢哋唔恰當咁轉移美國嘅技術，其中就包括咗政府飛行服務隊。有一啲報導推測美國政府嘅決定，同呢次事件有關。


畀人率先押返香港嘅廖子文、黃臨福兩個人喺移交到香港警察同押送天水圍警署之後，同日獲得同屋企人見面。雖然佢哋已經返香港，但係代表律師喺警署亦畀警察多番阻止，更一度要求律師必須有家屬在場，check埋身份先可以見當事人，形容做法同鹽田看守所無分別。


見面後，12港人關注組喺社交專頁引述喬映瑜屋企人嘅講法，話見面嘅時候，佢神情緊張，完全唔想傾喺被禁錮鹽田看守所嘅事，家屬批評所謂嘅官派律師一直唔見人影，從來唔覆電話或訊息，開庭又冇話畀家屬。由於電話一直冇人聽，就諗住打電話去律師樓，但係佢哋話冇接過呢單案。


判決結果公佈後，港人家屬其中委託嘅內地律師盧思位同任全牛，喺2021年1月4日左右，先後收到咗四川省同河南省司法廳發出嘅行政處罰告知書，話佢哋過往嘅執業行動有「嚴重損害律師行業形象，造成惡劣社會影響」，而要釘律師牌。


2020年10月10號，差人拉咗九個人，話佢哋提供快艇同錢，又安排佢哋偷渡前點去碼頭，同埋安排到咗台灣之後嘅生活等等，包括梁國雄嘅前助理唐婉清、本土民主前線成員鍾雪瑩等等。12港人關注組發表聲明，狠批差人係想轉移視線，質疑差人嘅資料來源係嚟自12港人，擔心佢哋畀人以「酷刑」逼供。


民主黨議員涂謹申質疑佢哋唔肯公開官派律師嘅資料，係唔想負責。佢話，被捕者家屬唔知道官派律師個名，就唔知律師有冇見過當事人、更加唔知佢有冇代表幫當事人辯護。佢又話，同家屬公開官派律師嘅資料係基本公義制度。


阿夫里爾為女性導向、龐克影響嘅流行音樂發展鋪平咗道路，就因為咁被認為係推動流行龐克音樂發展嘅關鍵人物。從佢嘅第一張專輯開始，阿夫里爾係全世界入面已經售出咗超過4,400萬張專輯同5,000萬首單曲，佢係當今歷史上繼Celine Dion同Shania Twain之後第三暢銷嘅加拿大女歌手。


佢嘅鱗莖係地下莖，好似個波噉。而花嘅方面，喺園藝學入面，鬱金香按開花習性分為早開同遲開兩種。其中早開嗰種嘅莖得2dm咁短，但都幾清香下，有單瓣同重辦品種。而遲開嗰種嘅莖好長，得個單瓣品種，冇乜味。而花色有好多種，有紅、黃、白、藍、紫等色。


從12世紀開始，土耳其當地種嘅鬱金香成日用喺圖畫、石刻、木雕、地毯、窗簾、服裝界入面嘅裝飾圖。佢嘅樣同色喺土耳其入面，幾乎好多人鍾意佢，甚至宮廷都唔例外。後嚟呢朵花成為土耳其嘅國花而家喺每年4~5月喺伊斯坦布爾嘅愛米阿柬公園都成日搞鬱金香節。


水庫喺1956年8月開工，1958年6月20號儲水，1958年8月起好。而發電站喺1957年2月開工，1958年8月15號開始運行第一臺機組，冚唪唥嘅機組喺1958年12月開始發電。1969年冬喺從化呂田鎮連麻河車步村搞水壩，將車步村以上32km²集雨面積嘅連麻河引入呂田河，再流入流溪河水庫做補充水源。


佢曾經喺元朗收地從事地產相關生意，部分會持有嘅土地捲入違規發展問題。其中，元朗屏山朗天路嘅祖堂地變成小型垃圾山，而呢塊地展開由鄧達善同鄧志學所管理。另外，天水圍嘉湖山莊泥頭山旁一個燒烤場，亦被揭發涉及違規搭建構築物而被地政總署釘契，該燒烤場主要股東就包括鄧達善同埋鄧志學兩人。


安仔自細依賴媽媽，性格柔弱，Lisa擔心自己死咗之後安仔唔能夠獨立生活。一次，服裝公司到兒童院請班孤兒協助拍攝兒童服裝造型相，Lisa決定將安仔送入兒童院住三個禮拜，希望安仔能夠學識自己照顧自己，同時亦想利用呢段時間安心養病。


安仔到咗兒童院之後，由最初俾人蝦，到逐漸融入一齊，好快就適應兒童院嘅生活，但係安仔經常都好掛住媽媽。Lisa亦十分都掛住個仔，佢透過兒童院嘅張哥哥，了解安仔嘅情況，同時決定畀安仔繼續留喺兒童院，希望喺自己臨死之前，能夠見到安仔獨立、堅強噉生活。


暑假完咗，班細路開始新嘅學期。喺返學途中，班細路幫安仔偷走出去服裝公司，搵Tom叔叔攞返大家嘅相。安仔到咗服裝公司，從佢哋同事嘅口中知道，原來佢媽媽重未死。Lisa匿埋，唔想見到安仔，安仔就由公司一直搵到屋企，Lisa控制唔到自己嘅情緒，終於同安仔見面。


Lisa終於身體轉差就快死，安仔知道之後趕去醫院見媽媽嘅最後一面。安仔向媽媽講佢喺兒童院裏面發生嘅故事，Lisa安詳噉走咗。Lisa雖然未能夠見到安仔長大成人嘅嗰一日，但佢嘅苦心並冇白費，因為安仔已經能夠獨立、堅強噉生活。


伍氏宗祠，堂號詒光，又叫澤祖祠，係伍氏莆田房符龍公分支嘅祠堂之一，喺廣州河南溪峽波光新街。清嘉慶八年，祠堂聯埋個花園一齊起。2014年，廣州市政府擺烏龍，將伍氏花園殘餘建築掛歷史建築牌，登記名係「同福中路伍氏宗祠舊址」。


煒烈，原名劉永偉，出道初期藝名韋烈，係香港男演員，而家係無綫電視基本藝人合約藝員。佢1974年參加第三期無綫電視藝員訓練班而入行，之後加入麗的電視同亞洲電視，除演員外亦有做導演同武術指導工作。佢曾經體重去到二百一十磅，之後為咗追女仔成功減咗38磅。


「一個中國，各自表述」，簡稱「一中各表」，係海峽兩岸關係嘅一種論述，意思係話中華民國同中華人民共和國雙方都同意世界上只有一個「中國」，但係「中國」代表嘅內涵，雙方都可以有唔同嘅解釋。呢個講法首先由國民黨代表喺1992年香港會談嗰陣提出，嗰時共產黨代表並唔接受，堅持「一個中國即係中華人民共和國」嘅原則。


天河城購物中心係中國大陸最早營運嘅大型購物中心，佢係1996年8月18號正式開張。購物中心樓有10層咁高，其中地上便有7層、地庫3層，總建築面積約16萬平方米。負1樓同地上7樓係商業經營場地，建築面積約11萬平方米。


粵海喜來登酒店係廣東天河城股份有限公司同埋喜達屋酒店及度假酒店國際集團係2006年簽訂嘅合作協定嘅酒店項目，佢係由天河城集團負責起嘅，喜達屋集團輸入品牌及管理，工程喺當年開始施工。項目喺天河城廣場西面，為滿足喜來登酒店嘅需要，施工方面動用咗408公斤炸藥爆破拆咗原天河城西塔嘅地上四層樓，爆破時監測到每立方米空氣懸浮顆粒得0.


5毫克，被行內稱為「中國環保第一爆」。新樓建築面積大概有6萬平方米，合共38樓，級別係五星級大酒店，合共供應445間客房，並且有餐廳、大型會議空間、健體中心、水療、康樂同埋遊泳池等設施，係2011年7月開業。


姚躍生喺2019年第6屆區議會選舉參選大埔康樂園選區，最後打贏鄉事派鄧銘泰，成功當選，但到咗2021年5月17號，佢喺facebook宣佈劈炮，表示身體同精神狀態都出現問題，兼且走下坡，無法繼續做區議員，同時為未能完成任期而向康樂園選區街坊講聲對唔住。


李旻芳2015年開始有份做《東張西望》外景主持，佢出鏡時周不時都有比較性感嘅衣著。2016年4月中，佢同攝製隊到熊本大地震現場拍攝嗰陣帶唔夠嘢食，搞到要食埋災民嗰份，一度引起觀眾批評，話佢哋加重當地災民嘅負擔。


1980年前，SPM考試係由馬來西亞考試局同劍橋大學考試委員會共同舉辦，但係自從1980年後UCLES唔再係主辦單位之一，而由大馬考試局獨立主辦呢項考試。但係直到依家，劍橋UCLES仍然會喺旁給予大馬考試局協助同指點。


由於馬來西亞正改革緊佢哋教育體系，科學同數學學科依家用英文考。其他科目仍然用馬來文考，語文科目除外。大馬教育文憑考試對科學同數學科目嘅試卷，由2003年至依家，同時以英文同馬來文命題。不過喺2007年11月參加考試嘅學生，佢哋嘅科學同數學試卷將以英文命題。


仙后座係家下八十八西洋星座之一。佢響天球北部，佔天球面積598平方度。地球北半球來講，仙后座係秋天嘅星座，即係秋夜會見到。肉眼可以睇到嘅星，約莫90粒到。有一到四等星10粒，即係有2等星3粒、3等星2粒、4等星5粒。


林小美喺香港出世，大學讀香港理工大學雙語系，主修日文同英文，讀大學期間開始做模特兒工作，之後亦有客串影視演出。2015年，佢成為咗日本國家旅遊局嘅Yurutabi Girl宣傳大使。同年年尾，佢憑參與「熊仔頭」嘅網上短片拍攝而開始畀網民認識。


傲遊前身係MyIE，係由一個網名叫「暢游」嘅華人始創嘅，本來想補救吓啲微軟IE嘅弊端。過咗唔到兩年，「Changyou」將啲代碼統統公之於眾，冇時間再理到佢。2002年8月，陳明杰先生繼承其志，查返嗮啲漏洞，更變求革新，推出咗MyIE2版。


網上好多發燒友睇到都幫佢手搞。2004年，改埋個名叫「傲遊」。又得到大把人出謀劃策，又有 VC 商家投咗資，人氣壯咗起身。2005年重摞到國際頒獎添。2006年1月，響微軟個「電子消費展」入圍去到拉斯維加斯展出。


傲遊瀏覽器響中國市場嘅佔有率一直高到好交關，只係低過IE。佢一直被人譽為「中國嘅瀏覽器」，Maxthon創始人 Jeff Chen 自稱佢係中國嘅「國產軟體」。不過始終有人以為呢款瀏覽器有幫中共手監視啲網民嘅網上行為個嫌疑，不過懷疑還懷疑，一直以來都無搵到一絲真憑實據。


1993年俄羅斯憲政危機係1993年9月21號喺俄羅斯發生嘅一場政治事件。嗰陣時嘅俄羅斯總統鮑里斯·葉利欽解散咗反對佢推動新自由主義改革嘅俄羅斯聯邦國家立法機關──俄羅斯人民代表大會同埋俄羅斯最高蘇維埃，葉利欽咁做係違反當時嘅《俄羅斯聯邦憲法》。


當時嘅最高蘇維埃唔肯解散，打算投票彈劾葉利欽，要求當時嘅副總統亞歷山大·弗拉基米羅維奇·魯茨科伊按照憲法宣誓做總統。由9月28號開始，反葉利欽政府嘅群眾喺街上遊行，發生咗流血事件。當時嘅葉利欽仲掌控噉軍隊，決定咗危機嘅結局。


之後嗰一個禮拜反葉利欽嘅抗議升級，喺10月2號去到最高潮，而且搞到俄羅斯差啲內戰。喺關鍵時刻，安全部門同埋部隊嘅領導人支持葉利欽，軍隊包圍咗白宮，用埋坦克同大炮去炸白宮，搞到佢差啲冧，不過好成功咁趕走嗮啲議會成員。


喺蘇聯解體無幾耐之後，葉利欽嘅改革從1992年1月2號開始，好快就出現咗物價飛漲嘅現象，政府稅收銳減但係支出就好大，好多工廠因為嚴重嘅信用體系崩潰而關門大吉，導致長期嘅經濟衰退。喺噉嘅情況之下，一啲政客好快就唔再支持改革，葉利欽開始同反對激進改革嘅政客對立。


喺1992年中，反對葉利欽改革嘅力量不斷增加，而反對力量主要嘅關注點係俄羅斯工業嘅發展狀況同埋一啲地區領導人希望從莫斯科攞到更大嘅自治權。俄羅斯副總統亞歷山大·弗拉基米羅維奇·魯茨科伊將葉利欽嘅改革惡搞做「經濟嘅種族屠殺」。


同樣喺1992年中，葉利欽同埋最高蘇維埃同人民代表大會嘅政治鬥爭不斷，雙方都爭緊政府同埋國家政策嘅主導權。最高蘇維埃主席魯斯蘭·哈斯布拉托夫喺1992年公開宣布反對改革，雖然佢仲係支持葉利欽改革嘅總體目標。


葉利欽都關注喺1991年後半年通過嘅憲法修正案，呢個修正案規定總統嘅特別執法權會喺1992年完，為咗要執行私有化措施，葉利欽要求議會恢復返佢嘅執法權。不過喺俄羅斯人民代表大會同埋最高蘇維埃嘅代表都唔批增加總統權力嘅新憲法。


1992年12月召開嘅最高蘇維埃同葉利欽喺好多問題上有咗爭議，最激烈嘅爭議喺12月9號發生，當時最高蘇維埃唔批葉戈爾·蓋達爾做總理。而葉戈爾·蓋達爾其實係畀好多人鬧嘅俄羅斯「休克療法」，即係市場自由化嘅設計者。


葉利欽1992年12月同第7屆人民代表大會嘅妥協緩和咗局勢，不過喺1993年初葉利欽同最高蘇維埃喺全民公決嘅用詞同埋權力分配方面嘅爭議增加。喺一系列關於政策嘅碰撞中，最高蘇維埃削弱咗總統額外嘅權力，而呢啲權力正正就係喺1991年下半年由最高蘇維埃授予嘅。


第8屆人民代表大會喺1993年3月10號舉行，會上哈斯布拉托夫就話葉利欽違憲行事。而喺3月中旬，人民代表開咗一個緊急會議，投票要求修憲以剝奪總統葉利欽嘅權力，將原定喺4月嘅公投取消，要求再一次開門立法嚟平衡權力，唔畀總統攞到太多權力，葉利欽總統直接大步行出會場，第一副總理宣佈公投會繼續，但係會順延到4月25號先舉行。


議會喺政府入面嘅影響力慢慢加大，3月16號，葉利欽總統簽咗一項法令，授予維克托·格拉什琴科，中央銀行行長同埋其他三個政府官員做內閣，呢個係根據第8次人民代表大會決定而任命嘅，議會雖然裁決咗，但係議會要求嗰啲人要繼續服從議會。


因為噉，總統葉利欽做出咗戲劇性嘅反應，喺3月20號，葉利欽直接喺電視上發表講話，宣布會簽署一條關於「特別政府」嘅法令，咁即係話喺有公信力嘅總統同埋副總統嘅公投結果出嚟之前，現任總統會負責特殊嘅行政權力。


葉利欽喺電視講完嘢之後，瓦列里·佐金，尤里·沃羅寧，亞歷山大·魯茨科伊同埋瓦倫丁·斯台潘克夫發表咗一個講話，而講話內容就係指責葉利欽違憲行事。喺3月23號，雖然未有具備可簽署嘅文件，但係法院依然裁定葉利欽喺電視上發表嘅講話係違憲嘅。


第9屆人民代表大會喺3月26號召開，舉行咗一個特別會議討論包括彈劾總統葉利欽在內嘅保衛憲法嘅緊急措施，而葉利欽就對呢樣嘢作出讓步，承認自己嘅錯誤，喺議會中嘗試爭取支持。喺3月28號嘅彈劾案投票中，票數係617票，離通過需要嘅三分之二多數只差72票，葉利欽差少少就會落入彈劾嘅命運。


全民公決迫在眉睫，但係因為議會嘅彈劾案失敗，所以人民代表要求舉行一個新嘅全民公決。立法機構嘅公投項目包括問公民係咪對葉利欽有信心，係咪同意佢現行嘅改革，係咪同意佢提前舉行總統同立法選舉。議會為咗獲得投票嘅勝利，同埋為咗避免提前進行總統選舉，認定呢一次投票總統要攞到50%選民數量嘅選票，而唔係50%實際投票數目嘅選票。


4月25號，大多數選民投票表示對葉利欽有信心同埋同意提前舉行議會選舉。喺公投之前，葉利欽話如果投票未過關，佢就會辭職唔撈，而呢次，葉利欽表示民眾希望佢繼續執政。 雖然葉利欽可以宣布人民係支持佢嘅，而唔係議會，但係佢都係要通過憲法機制嚟宣布佢贏咗。


為咗爭取議會權力，葉利欽要求，每個政治機構，地區，社會團體同埋政黨嘅領導人喺6月開一個會議，而呢個就係葉利欽喺4月提出嘅「特殊制憲會議」，呢個會議會審查憲法法案。喺猶豫之後，人民代表大會制憲委員會決定參加會議，仲交埋自己嘅憲法草案。


喺7月12號嘅會議上，有七百幾個代表喺最後通過咗設立兩院制立法機構同埋解散國會嘅草案。但是因為喺大會嘅憲法草案入面宣佈咗解散國會，所以國會基本上無可能去投票自己會唔會繼續存在。而最高蘇維埃委員會即刻將草案駁回，並且宣佈人民代表大會係最高立法機構，新憲法會由佢哋頒佈。


議會喺7月好活躍，而呢個時候總統就去咗放假。喺呢段時間之內，議會通過咗一系列經濟政策嘅法令，用嚟「搞掂社會嘅分裂」。議會仲以涉嫌腐敗嘅理由推動咗對總統主要嘅顧問嘅調查。總統喺8月返嚟，佢宣佈會用盡手段，包括繞過憲法嚟推動新議會嘅選舉。


7月，俄聯邦憲法法院宣佈彼得·蘇民係車里雅賓斯克州嘅州長，而葉利欽就唔妥呢個決定。結果，喺7月到10月，嗰度出現咗雙重權利嘅情況，有兩個行政當局同時宣稱自己嘅合法性。 另一個衝突係關於俄羅斯聯邦憲法法院對莫爾多瓦共和國區域主席嘅裁決，法院取消區域主席嘅合法性問題畀咗莫爾多瓦憲法法院處理。


9月1號，葉利欽向佢嘅對手副總統魯茨科伊時發動攻勢。魯茨科伊，喺1991年嘅時候同佢一樣畀人選咗做總統嘅自動繼任人。嗰日，總統發言人就話因為佢「涉嫌腐敗」，已經暫停咗佢嘅工作。9月3號，最高蘇維埃唔妥葉利欽對魯茨科伊嘅決定，於是將呢件事上遞到憲法法院解決。


2個禮拜之後，葉利欽宣佈只要議會同意，佢就會提前舉行總統選舉，但係議會對呢件事完全不聞不問。9月18號，葉利欽提名葉戈爾·蓋達爾，佢曾經做過俄羅斯聯邦代總理同埋負責經濟事務嘅代總理，不過佢喺1992年喺議會畀反對派踢出咗辦公室，而呢個決定係最高蘇維埃點都唔可以接受嘅，佢哋直接拒絕咗呢個提名。


葉利欽宣稱喺1993年9月解散議會之後，佢已經將俄羅斯過渡到市場經濟嘅障礙掃走。有咗呢個承諾，西方國家就會願意做葉利欽嘅後盾，而葉利欽好鍾意同西方國家合作，特別係同美國之間建立咗特殊關係，不過呢種關係搞到好多俄羅斯人唔妥佢。


魯茨科伊話葉利欽嘅一舉一動都會令到成件事發展成一場政變。第二日，憲法法院認為葉利欽違反憲法，並且有可能畀人彈劾。哈斯布拉托夫主持咗一場通宵議會，最後，議會宣佈葉利欽嘅總統令失效，魯茨科伊好快就宣誓做總統，佢仲罷免埋葉利欽嘅國防部長、安全部長同埋內務部長。


呢個時候，俄羅斯聯邦有兩位總統、兩位國防部長、兩位安全部長同埋兩位內務部長。俄羅斯聯邦出現咗雙重權力嘅情況。雖然根納季·安德烈耶維奇·久加諾夫同埋其他俄共領導人無參與呢場事件，不過都有一啲共產主義組織嘅人係支持議會嘅。


9月24號，葉利欽直接宣佈1994年6月會如期舉行總統選舉。喺同一日，人民代表大會宣佈會喺1994年3月舉行議會同埋總統選舉。 葉利欽對呢個決定嗤之以鼻，作為回應，佢喺下一日切斷咗議會大廈嘅電力，電話同埋熱水服務。


葉利欽解散議會嘅行為惹起咗民眾騷亂，令越嚟越多人反對佢嘅新自由主義經濟改革，有成千上萬嘅市民喺莫斯科街頭遊行嚟聲援議會。示威者抗議自己嘅生活條件不斷惡化，1989年來，全國嘅生產總值係咁跌，成個國家已經貪腐成風，暴力犯罪亦都開始越嚟越犀利，醫療體系亦都崩潰緊，而人均壽命亦都係咁跌，因為以上嘅原因，葉利欽不斷受到指責。


喺莫斯科以外，俄羅斯嘅人民覺得一頭霧水同埋覺得好混亂，不過，其中一啲人仲喺度表達緊佢哋嘅抗議，全國每個地區都有少少嘅罷工事件發生。抗議者入面有共產黨人，民族主義者同埋俄羅斯國家拯救陣線嘅成員。一啲「俄羅斯國家聯盟」嘅退伍士兵佔領咗白宮。


9月28號，莫斯科發生咗第一次警察同反葉利欽示威者之間嘅流血衝突。同一日，內政部建議將白宮封鎖，大廈嘅周邊設置咗唔少路障同埋封鎖線。10月1號，內政部估計大約有600幾個揸住武器嘅人加入咗喺白宮反葉利欽嘅隊伍。


議會嘅領導人仲未排除同葉利欽和解嘅可能，俄羅斯東正教會做咗議會同總統之間嘅中間人，雙方斷斷續續咁交流，而東正教主教一直為雙方調解到10月2號。去到10月3號下晝，莫斯科警方因為控制唔到一場喺白宮附近嘅示威，令到政治示威演變成一次武裝衝突。


魯茨科伊企咗在白宮嘅陽台上面對住人群講嘢，希望佢哋可以去佔領市長辦公室同埋奧斯坦金諾電視塔，哈斯布拉托夫仲希望人民可以佔領克里姆林宮，將葉利欽軟禁。下晝4點，葉利欽簽署法令，宣佈莫斯科實行緊急狀態 。


10月3號夜晚，同市長辦公室交流完之後，支持議會嘅示威人群開始去奧斯坦金諾嘅國家電視台，但係當示威人群去到電視台嘅時候，佢哋先發現電視台周圍原來已經部署嗮內政部嘅武裝部隊，而武裝衝突亦都發生咗。電視中心嘅一部分喺激戰入面畀人整爛，電視台因為咁而停播，有62人死喺呢場戰鬥。


電視台嗰晚之後有返轉播，葉戈爾·蓋達爾喺電視上面宣佈會舉行一次支持葉利欽嘅集會。有一啲唔同政治立場嘅人都宣佈支持政府。而公民建設集團嘅反對派亦都發表聲明，譴責最高蘇維埃從政治鬥爭越界成為咗一場犯罪行為。


魯茨科伊身為一個退伍將軍，叫咗佢嘅幾個前同事去支持佢，但係好多官員，特別係軍隊入面嘅高階文官都對葉利欽有啲同情，不過議會嘅支持者都無向低級軍官尋求支援，議會方面淨係去咗尋求親議會嘅高級軍官，結果佢哋犯下咗一個致命失誤。


進攻白宮嘅計劃係由扎哈羅夫建議嘅，10架坦克會轟擊白宮嘅高層，而行動會儘量減少傷亡，但係要對白宮嘅反政府武裝造成混亂同埋製造恐慌。俄羅斯信號旗部隊同埋阿爾法小隊會用嚟攻打白宮。根據葉利欽保鏢亞歷山大·科爾扎科夫嘅建議，對大樓高層嘅轟擊嘅目的係要將可能存在嘅狙擊手趕出高層。


「呢啲人，攻擊和平嘅城市，進行血腥嘅殺戮，佢哋係罪犯。但係，佢哋唔單只係強盜同埋屠殺犯。莫斯科過去同埋依家發生緊嘅一切，都係一場有組織有預謀嘅武裝叛亂。係共產主義復仇者，係法西斯領導者，係一部分人大代表同埋一些前蘇聯嘅議員，係佢哋策劃咗呢場叛亂。


喺談判嘅藉口下，佢哋籌集力量，招募嗰啲謀殺人民嘅匪軍。呢一啲政治團體試圖用武力去改變成個國家人民嘅意願。佢哋想點樣管理俄羅斯，我諗成個世界已經明白，就係靠憤世嫉俗嘅謊言，賄賂。就係靠鵝卵石、鐵棍、自動武器同機槍。


喺呢次事件入面，葉利欽只係喺最後關頭先勉強得到軍方嘅支持。葉利欽威脅佢哋要幫佢，軍方嘅相關人物喺事後都表示希望得到葉利欽嘅獎勵，其中最出名嘅係帕維爾·格拉契夫，佢喺憲政危機入面向葉利欽表達咗忠心，而之後佢成為咗一個關鍵嘅政治人物，雖然佢同軍方嘅關係同埋涉嫌腐敗等等問題畀輿論批評。


路得記係一篇可歌可頌，溫馨動人嘅故事，以士師記所記載嘅患難時期做背景，描述一段歷史嘅插曲。摩押女子同一個以色列人結婚，老公死咗之後，路得對家婆同以色列嘅上帝表現無比嘅忠心。最後，佢喺前夫嘅以色列親族中搵到新老公。


楊瑞麟喺瑪利諾神父教會學校畢業，並喺加拿大多倫多大學完成土木工程學士課程。1987年，楊瑞麟太太睇到無綫電視舉辦嘅全能司儀比賽廣告，楊瑞麟講笑話太太去攞表格，佢就會參賽。當年比賽喺綜藝節目《歡樂今宵》度進行，楊瑞麟之後贏出，隨即簽約加入無綫電視。


1989年何守信因為移民加拿大而離開無綫電視，由年輕同多才嘅鍾保羅接任金牌司儀。同年9月，鍾保羅跳樓自殺，震驚全港，金牌司儀位置一直未有人選。直至10月，楊瑞麟受到推薦並獲高層接見，原本大有機會成為司儀接班人，但係因為條件傾唔埋，本身亦忙喺舅父生意而告吹。


第10屆巴基斯坦下議院選舉喺2013年5月11號舉行。呢次選舉除咗選出巴基斯坦下議院嘅全部議席外，重選埋旁遮普省、信德省、俾路支省、開伯爾－普赫圖赫瓦省四個省議會同聯邦直轄部落區、伊斯蘭堡兩個地方嘅議會。


劉鶴係中華人民共和國政治人物。佢鄉下河北昌黎，喺北京出世。佢係中共第十八屆、十九屆中央委員，第十九屆中共中央政治局委員、中央財經委員會辦公室主任。現任國務院副總理。佢之前做過中央財經領導小組辦公室主任、「中央經濟體制和生態文明體制改革專項小組」組長，國家發展和改革委員會副主任、黨組副書記。


劉鶴個老頭係劉植岩，河北昌黎城郊區兩河村人。1936年加入中共。1949年後，做中組部幹部處長。1958年做昆明市委書記處書記，後增補為雲南省委常委。1965年做中共中央西南局書記處書記兼秘書長、組織部部長。


沙巴公園信托局，係一個喺1962年成立嘅法定保護機構，目的係保護馬來西亞沙巴州入面嘅自然風格、學術同歷史遺跡。呢個組織負責管理同推廣各種沙巴受保護資源，尤其係指定國家公園。佢嘅任務仲包括發展旅遊友好設施以適應遊客需求，確保資源唔會受到破壞。


2011年佢喺香港理工大學香港專上學院應用社會科學副學士畢業後，以自由工作者身份參與舞台劇演出，亦有更多模特兒經驗。2012年佢成功考入無綫電視有限公司第26期藝員訓練班，2013年畢業後成為全職藝員。


梁裕恆喺2016年參加香港先生選舉入行，2017年簽約無綫電視，入行前做過消防員。佢雖然同無綫電視簽咗約，但一路以嚟演出機會唔多，所以亦有兼職健身教練，而比較出名嘅演出係2018年劇集《飛虎之潛行極戰》展示上半身肌肉。


上葡京所在地段鄰近澳門東亞運動會體育館，佔地70,468平方米，超過九成地方唔係博彩設施，將設有大約27,000平方米博彩區，設大約700張賭檯同1,200部老虎機。總樓面面積為521,435平方米。


上葡京地段喺2013年5月3號由時任澳門特別行政區運輸工務司司長劉仕堯批出，喺2014年2月13號正式動工，最初預計喺2017年啓用，但係工期變化，之後定於2018上半年開業。然後，2017年嘅工業意外以及天鴿風災令工期延長，於是又將預計開幕時間推遲到2019下半年。


2016年09月19號，報稱喺上葡京地盤做開嘢嘅大約五十多／七十多個本地人，去到勞工局投訴被無理停工同解僱。陪同佢哋嘅李靜儀透露，受影響嘅員工有九十多人，受聘到上址做清潔雜工，點知唔夠一個禮拜就被老細停咗工。


2017年6月18號，上葡京地盤一個47歲姓唐嘅內地男性外僱工人，喺高樓頂開工期間，因叉錯腳而跌死咗。至此，嗰處已經有兩次死人意外，勞工局勒令全面停工。司警調查後相信，係由於個57歲嘅關姓澳門男管工，擅自叫人拆走咗啲應有結構，嚟方便材料搬運，先至釀成慘劇，於是响同年9月25號以涉嫌「違反建築規則及擾亂事業」罪名，將佢交去檢察院法辦。


2018年5月12號，有個三十幾歲嘅男性內地泥水工人，為咗追薪約莫一萬三千蚊澳門幣，危站於上葡京地盤一幢大廈高處邊緣，企圖跳樓。勞工局職員同司警談判專家成功勸到佢自行脱險，欠薪公司嘅人亦到場還清咗欠款。


耶利米哀歌五首哀悼耶路撒冷喺公元前586年陷落、焚毁同人民被擄嘅詩而成。書裏面雖然有好多悲傷嘅詞句為邭城嘅受苦同恥辱哀嘆，不過作者仍然表現對上帝嘅愛同權力有絕對嘅信賴同對前途充滿希望。猶太人每年記念公元前586年嘅國難，喺禁食哀悼中舉行崇拜嗰陣時常用呢啲哀歌。


信貸評級，又叫信用評級，係顯示被評級對象信貸違約風險大細嘅指標，一般係由一啲專門做信貸評級嘅機構負責。評估機構會針對被評級嘅對象嘅金融財務狀況同有關嘅歷史數據進行調查，分析，然後對整體信貸狀況畀一個評級。


彭家浩，中韓混血兒，係香港泛民主派社會運動人士，中西區西環 議員，維協前成員，香港大學政治及公共行政學系畢業生，曾任香港大學學生會評議會時事委員會署理主席、香港大學學生會外務副會長，阿哥彭卓棋亦係前任區議員。


2019年，彭家浩受香港修例風波影響，開始投身中西區西環選區嘅地區工作，並喺第6屆香港區議會選舉挑戰時任區議員民建聯張國鈞，結果佢以3289票成功當選，2020年，因應《香港國安法》通過，佢首先退出維協，之後李永財、何致宏、周世傑都跟埋佢退出維協。


2015年11月4號，法國電視二台嘅節目《Folie passagère》入面，播出咗陳茗倫唱出法國歌曲《On va s'aimer》嘅改編粵語歌詞，當中嘅粵語歌詞含有批評時任香港行政長官梁振英嘅意味，而受到香港網民討論。


佢早年喺巴黎就讀聖心修道院女子學校，同時隨伊莎朵拉鄧肯學習現代舞。後任慈禧太后御前女官獲封「壽山郡主」，期間佢創作咗「劍舞」、「如意舞」、「觀音舞」、「扇子舞」、「荷仙舞」一系列融合西方技法同東方審美嘅舞蹈作品。


民國時代容齡擔任總統黎元洪嘅典禮官，並投身慈善活動、英文教學同埋時尚設計。1935年，應秦瘦鷗所邀爲德齡嘅《Imperial Incense》中譯本《御香縹緲錄》作序，容齡指出《御》入面有好多並非史實。


香港小童群益會，一般叫小童群益會，香港非牟利組織，主要照顧兒童同青少年。一九三六成立，初時照顧街童，二次大戰後重組。一九五一年七月廿七號正式登記為註冊團體，總會設喺灣仔駱克道三號，近軍器廠街。目前係香港兒童同青少年工作嘅非牟利組織之中，至具規模。


一九三六年創會，至今遍及香港各地，會根據當時當地，以及兒童同青少年情況，提供合時需要服務。二十世紀卅年代，香港好多失學街童，流連街上，無適當照顧。小童群益會幫助呢啲細路發掘潛能，培育佢哋成為對社會有貢獻嘅人。


小童群益會關注跨代貧窮問題。除咗調動額外嘅資源支援低收入家庭嘅兒童，重向政府同政策制定嘅人，倡議更多審視長遠解決貧窮問題嘅政策同方案。同時，又不斷拓展服務，向有發展障礙或者有特殊學習需要嘅兒童提供援助，促進社會對兒童同青少年精神健康嘅認知，並向有需要嘅家庭提供一站式、跨專業嘅精神健康同心理輔導服務。


凱滙係香港觀塘裕民坊一個發展項目，由信和集團、華人置業同市區重建局合作發展，門牌地址係協和街33號，主要由4棟住宅同商場「裕民坊」組成。住宅喺2021年入伙，分兩期發展，每期各2棟樓，總共有1999個單位。


呢種樹鍾意喺高溫嘅潮濕氣候嗰度生，佢既可以抵抗到橫風橫雨同大氣污染嘅同時，而且佢嘅地形適應能力都好犀利吓。喺樹葉方面，佢唔單止厚，而且有革質。佢啱嚟做行道樹、園景樹同埋庭蔭樹，甚至可以移去第度種都得。


修頓場館有兩代。第一代喺1950年7月開放，係香港第一座室內體育館。到1980年代頭配合起地鐵港島綫嘅工程，館址需要拆卸重建，做咗修頓中心嘅一部份，而體育館獲安置到基座。第二代嘅修頓場館喺1988年啟用，並喺2013年搞過大型翻新。


低端人口打工仔武德輝費盡心思安排一家四口同阿爸、阿媽一家人去度假，想仔女少啲打手機同自己多啲溝通，同時又想舊地重遊氹愛妻。點知接二連三遇到神經刀大哥核武級破壞，更有怪誕管理員全程瘋狂變臉招待，再加上思疑老婆疑似回春偷食，令佢經歷一次三日兩夜妻離子散闔家歡非強迫購物無定向失常旅行團。


間嘢喺1992年喐手起嗰時，曾經係為咗宣傳1993年9月24號申辦2000年奧運嗰時用，但最後俾澳洲新南威爾士州悉尼搶走咗。直到2001年7月13號因北京成功申辦2008年奧運，園區先至重新宣傳奧運啲料。


急急子嗚喺浸信會呂明才小學、浸信會呂明才中學同香港中文大學新聞與傳播學院畢業。2005到2006年，佢喺澳洲南澳洲大學參加海外交換生計劃，而佢鍾意攝影，亦參加過Love Union。佢喺《叱咤大團圓》裏面透露，2008年頭獲森美邀請參與架勢堂活動《森之漫遊II》到杜拜旅遊做節目。


嚮好多愛情小說文藝故事入便，私奔係浪漫嘅、愛到忘我嘅行為，係反封建、反極權、反建制嘅偉大行為。好似德斯汀荷夫曼主演嘅美國電影《畢業生》，佢去搞橫人哋個婚禮，帶走羅便臣太太個女Katharine Ross，一齊私奔。


若果男女經已成年、出身社會做事、有經濟能力，就算冇問過父母同意，不辭而別，同打令搬出去住，都唔算叫做私奔。不過，喺中國古時，男婚女嫁係要有「父母之命，媒妁之言」，未經父母同意就出走，就算成咗年都叫做私奔，男方甚至會判拐帶良家婦女。


係因為Windows成日用錯咗GB呢個計量單位，所以喺Windows入面寫嘅「1GB」其實就係「1GiB」噉解，但Windows入面寫嘅係「1GB」而成日搞亂嗮。而且呢個搞亂嗮嘅嘢已經係成日出嚟嘅事，主要係Windows嘅作業系統壟斷嗮成日電腦市場，由於呢兩種換算方法都有唔同，所以喺計容量嗰陣差咗7.


3%，結果搞到Windows系統報告入面講嘅容量重細個硬碟標示嘅容量嘅嘢。但喺蘋果公司嘅OS X作業系統入面就睇重嗮儲存裝置，因為佢計容量方法同硬碟廠商一樣，都係1GB = 1,000,000,000位元組嘅十進位而避開咗計同用嘅麻煩。


陳寅恪係中國史學家、古典文學研究家、語言學家，喺湖南長沙出世。佢先後喺日本、德國、瑞士、法國、美國留學同埋鑽研梵文、巴利文同比較語言學，通曉多種文字。佢喺清華大學做嘢嗰陣有「公子中嘅公子」同埋「教授中嘅教授」嘅稱號。


瑣羅亞斯德，係瑣羅亞斯德教嘅創始人，瑣羅亞斯德佢話阿胡拉·馬兹達係創造一切嘅神，所以後來阿胡拉·馬兹達變咗瑣羅亞斯德教嘅最高神。呢個教延續咗有2500年，而家都重有信徒。佢亦係瑣羅亞斯德教經典阿維斯塔裡面「迦泰」嘅作者。


香江故人，一九三〇年五月十二號《奇廟遭劫》一文，提及起彌敦酒店拆咗廟仔。廟仔只係二三尺，高亦二三尺，牌扁碎石造。傳說下有金塔，動廟者非病即死。有說間廟求財好靈，好多人去求財。咁酒店動土一定在此日之前。


奮銳黨人）係古代後期猶太教派別之一，又叫做狂熱派，由社會低下層嘅無產階級、貧苦同小商販組成。喺宗教觀點上，佢哋同法利賽人一樣，強烈盼望彌賽亞來臨，但喺政治上就同法利賽人相反，佢哋認為接受羅馬統治就等同於背叛上帝，而堅決反對羅馬統治，又認為自己係猶太律法同猶太民族生活嘅捍衛者，佢哋又會去殺死一啲親近羅馬人嘅反動派，相當激進。


根據《三國志》同《資治通鑒》嘅記載，孫堅參與董卓討伐戰嗰陣時，喺陽人大破董卓軍，重將華雄擊敗斬首。而喺《三國演義》入面，為咗顯示關羽嘅勇猛，將華雄寫成係同關羽單挑決鬥輸咗而被殺。《斬華雄》都成為咗京劇入面嘅一齣出名嘅劇目。


民園麵家喺1925年開張，本嚟係喺中環伊利近街嘅一個大牌檔，持牌人姓黃，之後傳畀個仔黃光慶。1982年，李氏夫婦入股同黃光慶一齊經營。2005年，黃光慶死咗，政府跟嗰時嘅條例收返牌照唔畀轉讓，引起社會關注，最終李氏夫婦都要交還牌照，將麵檔搬入附近嘅地舖繼續經營。


小犬座係家下八十八西洋星座之一。佢響天球赤道一帶，佔天球面積183平方度。地球北半球來講，小犬座係冬天嘅星座，即係冬夜會見到。肉眼可以睇到嘅星，約莫20粒到。有一到四等星2粒，即係有1等星1粒、3等星1粒。


提堂係犯人收到法庭嘅通知之後，接受聆訊嘅一種方式。疑犯喺呢段時間可以申請批准保釋，但係保釋期間唔可以出境，亦唔可以騷擾證人。被告接受聆訊期間毋須答辯，但係表面證供成立之後就由裁判官押後再訊，反之亦然。


由於依賴力量打比賽，職業生涯初期莎拉波娃比較鍾意節奏快嘅硬地同埋草地比賽，相反對節奏慢嘅泥地場地並唔適應。佢自己都承認，比起其他場地，佢喺泥地場上面嘅動作並唔協調。後來，佢喺泥地比賽嘅成績一路改善，2010年5月喺法國斯特拉斯堡攞咗佢職業生涯第一個泥地賽事冠軍，2012年更加喺網球四大滿貫賽事之一嘅法國網球公開賽攞咗冠軍。


孤王，係中國大陸嘅電玩玩家同主播，河南許昌人，祖籍河南鄭州。佢2016年中開始玩王者榮耀呢款網遊，後嚟喺2017年5月31號喺觸手TV以「孤王」嘅網名身份做網遊主播，期間佢喺中國大陸服嘅王者榮耀遊戲入面，成日鬥究竟係劉禪定張飛隻角色最勁抽。


孤王死咗之後嘅第二日，佢屬下嘅觸手直播平臺亦將成個主播機搞整改工作，專門針對直播時間太長兼超負荷運轉嘅主播，若果嚴重超負荷運轉嘅主播，要強制收台處理。佢嘅死訊喺事發5日後公佈出街，引發大量遊戲玩家同遊戲圈好多同學嘅歎息，亦反映咗遊戲主播職業有好多艱難同尷尬。


觀塘碼頭嘅北面有個公眾碼頭，而呢個公眾碼頭同客運碼頭之間原本係有觀塘汽車渡輪碼頭，東區海底隧道通車後就暫停至2008年開返，但改咗做危險品汽車渡輪碼頭，淨係去北角，而碼頭上層就由駕駛學校用嚟教人揸車用。


馬恩賜1975年喺香港中文大學崇基學院社會系畢業，喺1970年代尾開始寫馬評，幫《號外》雜誌寫賽馬專欄，後嚟更喺幾份報紙寫馬評，曾經做過《新報》馬經版同《資本馬報》嘅總編輯。1990年就幫香港電台主持賽馬節目，直至到2005年港台停播賽馬節目為止。


2011年，馬恩賜加入香港數碼廣播有限公司做節目主持，同陳華棟、何其準、醉不平、黃志康等合作主持賽馬直播節目，並且同黎則奮主持節目《傾國傾城》。2012年10月10號隨住數碼廣播電台停播而停止。而家喺港台主持清談節目《講東講西》做第二主持人。


馮志強用「馬恩賜」呢個筆名，係早期幫「黎則奮」喺《號外》寫《馬恩賜專欄》嘅時候同佢一齊用嘅，喺1982年至1983年，「張福元」加入，並且用埋呢個筆名。到後期佢哋兩個人改番用自己個真名，馮志強就繼續用呢個筆名到而家。


757年，安慶緒殺咗安祿山，自己做咗皇帝。佢任命大將史思明守住河北，自己繼續抵抗唐朝。但無耐唐朝收復咗長安同洛陽。安慶緒惟有退到附近嘅鄴城。因為史思明手握大批精銳士兵，安慶緒覺得需要剷除佢。史思明就咁樣率領八萬士兵投降唐朝。


徐步高，原名徐長高，係前香港警務處警員。1993年入職香港警隊，2006年3月尖沙咀廣東道同柯士甸道交界行人隧道入面俾軍裝巡邏小隊警員曾國恆射低。之後調查證實徐步高佢涉嫌2001年槍殺同事梁成恩，又去麗城花園恆生銀行打劫，俾香港傳媒封為「魔警」。


2007年2月26號，死因裁判法庭合併審理上面三宗開槍命案，4月25號裁定徐步高非法殺害警員梁成恩、曾國恆同埋巴基斯坦籍銀行警衞 Khan Zafar Iqbal，重槍傷「肥貓」冼家強，而徐步高自己係合法被殺。


以往死因庭從未試過直接幫第二單案搵出兇手呢個做法，當時外界對死因庭呢個裁決都有爭議，再加上個別證人供詞係有明顯嘅隱瞞、專家證人對於徐嘅犯罪動機又只能夠以心理狀況做推測、環境證據又唔可以完全確認佢係單獨犯罪，有法律界人士質疑呢次審訊唔夠公平。


檸檬係梶井基次郎嘅短篇小說。佢係梶井基次郎嘅代表作，呢篇小說有種講唔清嘅哀愁情緒，不過突然因爲見到隻令人賞心悅目嘅檸檬而化解曬呢啲憂鬱，成篇小說都用一種近乎散文詩嘅筆法去描寫心境以及好有色彩質感嘅事物。


民族自決即係全世界任何民族無論大細，都有權自己決定自己歸屬邊個政府體制、執政政黨組織、政治環境同命運，唔需要受其他國家或者政權影響。1945年聯合國討論人權公約嗰陣，所有代表都認為民族自決係所有人權嘅基礎。


一般認為民族自決係起源自18世紀受美國獨立革命同法國大革命嘅影響，到20世紀初俄國列寧同美國總統威爾遜提倡而成為一個政治原則。第二次世界大戰後聯合國喺1960年12月14號聯合國大會通過《聯合國憲章》1541號決議宣佈之中《給予殖民地國家和人民獨立宣言》，1966年國際人權公約入面《經濟、社會、文化權利國際盟約》，同年聯合國大會通過《公民權利和政治權利國際盟約》，1970年《關於各國依聯合國憲章建立友好關係及合作之國際法原則宣言》等一系列文件，確立「民族自決權」喺而家國際法秩序嘅基石。


雖然理論上就話任何民族無論大細，都有喺政治上分離同成立獨立國家嘅權利，不過都唔等如話任何兩三個人喺地吓畫個圈就話自己係一個民族然後要求獨立做一個國家。民族自決都有一啲原則先成立，呢套原則係由前美國總統威爾遜喺1918年1月定出嚟，之後聯合國開會通過。


根據《聯合國憲章》同相關國際法文獻講，民族自決權即係話「畀外國奴役同殖民統治下，被壓迫嘅民族有自由決定自己命運、擺脫殖民統治、建立民族獨立國家嘅權利」，理論上任何民族都有權享受民族自決權。但係喺一個已經獨立嘅國家入面，如果有一啲群體，只係屬於國家小部份，而且係一個國家組成嘅部份，咁樣話要民族自決通常都唔會得到支持。


獅子嶺，又叫做煙墩嶺，係抱住香港嘅九龍同新九龍嘅山嶺。呢個山嶺係新九龍同新界嘅分界綫所在。呢個嶺包括琵琶山、鷹巢山、煙墩山、獅子山、慈雲山、飛鵞山、大老山、大上托、五桂山等等。其中獅子山同煙墩山就係呢個嶺嘅代表。


《小娘惹》係由星加坡新傳媒整嘅一部華語電視劇，由歐萱、戚玉武、白薇秀、方展發、向雲、黃慧、洪乙心、郭蕙雯、姚玟隆、林明倫、潘玲玲、林梅嬌、許美珍、李茵珠、章証翔、陳邦鋆領銜主演，並由戴向宇特別主演。呢套劇係新傳媒45週年台慶劇，由星加坡政府嘅媒體發展管理局贊助拍攝，並且用咗約兩年時間計劃同埋拍攝。


2016年12月28號凌晨二點半，有人發現關閘馬路台山平民新邨C座地下對開樓梯底有啲紙皮燒緊，凌晨三點幾，消防局接報發生火警，消防到場後發現室外樓梯底有一米乘一米嘅雜物燒着，隊員開一條吋半喉救熄，消防認為起火原因有可疑，通知司警到場調查事件，現場冇人疏散同冇人唔舒服。


2017年3月5號清晨六點半左右，平民新邨A座垃圾房。消防局接報上址有煙有火，立即派員到場處理。消防員到場之後，發現大廈入面地面層垃圾房有一個藍色大型垃圾桶着火焚燒，立即拖喉射水灌救，將火救熄。經檢查，消防員證實火警冇波及到其他地方，響巡查大廈所有樓層確定環境安全之後，收隊離開。


圖佳鐵路，又叫圖佳綫，係從中國吉林圖們到黑龍江佳木斯嘅國有鐵路綫，全長580公里，其中圖們到鹿道由瀋陽鐵路局延吉車務段管轄，斗溝子到勃北由哈爾濱鐵路局牡丹江車務段管轄，大西到佳木斯由哈鐵局佳木斯車務段管轄，係連接吉、黑兩省東部嘅緊要鐵路。


947年1月，後晉出帝石重貴向契丹投降。947年二月，耶律德光改國號做「大遼」，改元大同。河東節度使劉知遠喺呢個月自立做皇帝，國號漢，即係後漢。四月，耶律德光由汴京返番北方。947年5月，耶律德光過身。


香港理工大學衝突，參與者叫理大保衛戰，係2019年11月反逃犯條例修訂運動嘅黎明行動引發嘅衝突，因為紅磡嘅「三罷」示威者闖入香港理工大學，佔領校園為據點堵塞校園外圍嘅交通，期間校方一再要求示威者離開校園，警方亦同示威者持續對峙。


不過衝突未有好似同期香港中文大學衝突噉和平落幕，警方自11月17號開始全面包圍理大校園，將離開校園嘅人一律拘捕。有被困嘅示威者嘗試用唔同方法突破警方封鎖離開，但大多都係失敗。喺校方多次要求警方盡快解封校園後，警方喺11月28號入校園蒐證同清理危險品，期間發現唔到有示威者，11月29號正式解封校園交還校方。


影意志為咗紀念呢場理大浴血保衛戰，特別拍咗一套叫《理大圍城》嘅紀錄片，不過呢套紀錄片上畫之後爭議太多，而《文匯報》喺3月11號社評仲攻擊呢套紀錄片散播「仇視國家情緒」，違反《電影檢查條例》同埋《港版國安法》，促請電檢處禁播。


喺2022年8月11號，就呢次警察入侵理大校園事件，多名人士被控非法集結，其中一個唔認罪嘅姓周男人，話係比警方恐嚇會打死佢，將佢變成浮屍，驚自己無左條命先局住認罪，仲話警察老屈佢收左黑社會安家費先出嚟示威。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


《男神訓練營》係套2016年拍好嘅中港合拍電影，由鄭愷、徐冬冬、張雨綺領銜主演，方力申、陳國坤、金剛、高海寧、胡然、張秀文、田蕾希主演，林子聰執導，王晶、王雅琳監製。套戲集合網絡文化同埋黑社會追殺驚險同搞笑橋段。


慶回歸晚會群組，簡稱慶回歸群組，係指喺武漢肺炎香港疫情入面，懷疑因為喺2020年7月9號一齊參與喺旺角雅蘭中心4樓稻香「迎．潮」酒家嘅「慶回歸創輝煌歌舞晚會」而感染武漢肺炎嘅一個感染者群組。呢個群組入面共有41人確診患上武漢肺炎，更加引發更多感染群組，包括富臨生日宴群組。


走地雞係種養雞嘅方式，相對於大型工業式嘅飼養，啲雞會放喺地下任佢走，唔會成世都會困喺個雞籠度。養相同數量嘅走地雞，需要嘅地方大得多。亦因為走地，所以肉質好。因為相對自然，走地雞會賣貴啲。好多時，走地雞唔會打針。


大興體育館，香港室內體育館之一，喺屯門青松觀路三十八號，隔馬路為大興邨，英文叫Tai Hing Sports Centre。行政上歸屯門區。設施有籃球場、排球場、投球場、羽毛球場、壁球場、乒乓球檯、活動室、舞蹈室、健身室。


申請人一家要係香港居民，獲得香港居民身分唔少過一年，同埋喺獲得香港居民身分之後，喺香港總共居住滿一年。居住香港一年嘅日數唔需要連續或緊接喺申請日前。申請之前嗰一年離開香港唔超過56日，都會屬於係喺香港居住。


申請人可以獲發特別津貼，以應付個人或家庭嘅特別需要，例如租金、學費同其他教育費用、必要嘅交通費用、醫生建議嘅膳食、復康同醫療用具等支出。健全成人／兒童可以獲得嘅特別津貼，只限於租金、水費／排污費、同兒童就學有關嘅支出、幼兒中心費用同殮葬費用。


2020年全國人大常委會未經香港人同意而強行通過《香港國安法》後，喺香港實施，2021年4月15號係《香港國安法》實施後第一個「全民國家安全教育日」，所以畀港府大力宣傳，口號係「國家安全　護我家園」。


房遺愛，名俊，大唐宰相房玄齡二仔，貞觀二十二年畀唐太宗賜婚，娶咗太宗當時最錫嘅第十七囡高陽公主做老婆，收公主侍女淑兒為妾。成婚之後被任命做右衛將軍。唐高宗時被任命為房州刺史。永徽四年謀反伏誅，高陽公主賜自盡，諸子流放到嶺表。


VDL Bus嘅業務係源自DAF喺1949年開始嘅巴士生產。DAF巴士生產線喺1990年脫離DAF公司，成為United Bus成員之一嘅DAF Bus。United Bus喺1993年底破產，DAF Bus俾VDL集團收購，全名改叫DAF Bus International。


舊灣仔郵政局喺香港香港島灣仔區皇后大道東221號，喺1912年至1913年間起，喺1915年3月1號啟用，係香港而家重存在邢歷史最悠久嘅郵政局建築。1990年將佢評為香港法定古蹟，由環境保護署喺1993年開始改做環境資源中心──環保軒，展示關於環境保護嘅資料同圖片等。


中正機場捷運係一條連接中華民國台北市同桃園機場嘅捷運線，而家已經由桃園捷運機場線代替。最初招標嗰陣，長生國際開發公司係最好嘅投標者，於是就攞到30年特許經營權，所以呢條線又叫做長生線。嗰陣時長生公司想用民間興建營運後轉移模式嚟起呢條捷運。


2002年12月31日，長生公司同高鐵局開會，達成終止合約嘅共識，民間興建營運後轉移案正式宣告失敗，長生公司亦響下一年解散。原本交通部想搵嗰陣攞到第二優先權嘅中華工程公司接手。不過台北縣政府話要用返長生線方案，中華工程就話要用返佢哋嘅規劃、同高速公路平行又冇咁多車站嘅路線，加上受到地方政治、既得利益團體嘅壓力，中華工程最後就唔承接呢單工程。


民眾聯席係激進建制派組織，曾經高調支持北京未經諮詢或香港人同意，但畀歐美列強同埋香港泛民主派反對嘅《香港國家安全法》，並形容佢哋係香港局勢嘅「標靶藥」、「及時雨」，表示要阻止極端思想入侵校園，又指泛民主派製造香港人對國安法嘅疑慮同埋仇中情緒。


喺香港武肺疫情初期，有醫護人員因為要求政府封關阻止疫情散播而進行工業行動，民眾聯席亦連同香港政研會開記招聲討，並得到新民黨立法會議員葉劉淑儀幫手，佢哋聲稱有病人因為罷工而失救，但記者問到進一步資料，佢哋就未能提供。


自從歐洲難民危機爆發之後，強制遷徙嘅問題受到更多人關注，而唔同嘅國際同地區組織亦繼續研究解決辦法，同時嘗試避免問題惡化。同時，唔同組織亦有為容許呢啲政策嘅人繩之於法。截至2022年底，世界上有大約1億位被強制遷徙嘅人。


公地悲劇，或者叫公用品悲劇，係一個成日俾人用博弈論嚟分析嘅社會現象。家吓想像一個由多個博弈者共同使用嘅天然資源，如果佢哋都有節制噉開採個資源嘅話，個資源可以好襟用，但現實發生嘅係，每個博弈者往往會以自身利益行先，過度噉開採個資源，最後搞到個資源枯竭，大家都冇得用，呢個現象就係所謂嘅公地悲劇。


基於呢個研究，一班美國佐治亞州嘅科學家向當地政府提議咗一啲系統嚟令到佐治亞州嘅水資源使用生態變成唔會造成公地悲劇嘅樣，例如係運用一個信譽系統嚟獎勵合作者同懲罰背叛者，令到啲人有誘因合作，最後仲成功噉解決佐治亞州水資源嘅公地悲劇問題。


孕婦佩戴安全帶，橫帶嗰部分應該調低到兩臀骨位置，即係肚之下同大脾骨之上，將帶緊貼盤骨，盤骨係人體最堅固嘅骨骼之一。唔好將安全帶橫過肚度。斜帶嗰部分應該橫過兩胸中間同肚嘅上面，調校安全帶到舒適為止。如安全帶纏住頸部，可以將座位適當調校。


赤壁之戰係東漢末年曹操對孫權同劉備聯盟打嘅一場仗。曹操消滅咗袁紹勢力之後，想進一步統一全國，就親率20萬大軍到長江邊，孫權同劉備聯盟，響赤壁打咗一場大仗，雖然孫權同劉備少曹操好多兵，但係佢哋都贏咗。之後曹操力量銳減，無力南下，唯有睇住北方。


海心沙係中國廣東省廣州市嘅其中一個島，而呢個島喺天河區嘅二沙島東北邊，珠江新城嘅南邊，廣州大橋嘅東邊同海珠島嘅北邊嘅位。島嘅東邊可以望到獵德大橋，南邊可以望到廣州塔。呢個島喺2010年11月12號晚黑辦過廣州亞運會嘅開幕式，喺2010年11月27號辦過廣州亞運會嘅閉幕式。


喺廣州亞運會閉咗幕之後，海心沙俾人改成亞運主題公園，重向啲人收錢。不過APM嘅海心沙站喺嗰陣時凈係得去海心沙公園入面嘅1個出入口，如估想出站嘅必須要買門飛先至得。就係噉，搞到好多人鬧。最後地鐵考慮咗呢方面嘅嘢，就整咗條唔使畀錢就可以出站嘅通道去到海心沙島出面，一直到2012年9月30號之後嘅海心沙公園免費開放為止。


2015年，鄭文傑陪同巫統前峇都交灣區部副主席凱魯丁到唔同國家舉報時任首相納吉阿都拉薩嘅一個馬來西亞發展有限公司醜聞。同年10月8號，鄭文傑前往警局探望被捕嘅凱魯丁時，被警方援引2012年國家安全罪行法令拉咗。


2022年，高海寧、張振朗同王浩信等人北上參與拍攝綜藝節目《無限訓練班》，去到7月有新一集入面，高海寧扮演小龍女並且將造型照放到微博上面，開頭好多評論都對佢批評，但去到咁上下又忽然一面倒多咗好多正評，數目超過負評，like數亦忽然倍增，有網民質疑造假，但高海寧就否認指控。


炎明熹參與《聲夢傳奇》之後，出道第一首主唱歌曲《真話的清高》，歌曲去到2022年2月喺YouTube嘅點擊率去到500萬，但有網民發現歌曲嘅「聽眾國家/地區」有些問題，除第1位及第3位分別係香港和澳門外，其他地方都係中東地區，例如第2位「巴格達」、第6位「雅加達」等等，而且喺國家方面，印度位居第2 、印尼位居第3。


2022年6月，中環蘇豪區雲咸街爆出槍擊案，游莨維代表《東張西望》喺現場拍攝，期間疑似同在場正規港聞記者發生衝突，佢事後喺社交媒體出post，結果引起一啲網民批評。之後多個傳媒發現，有大批名字並唔係華人，疑似網軍嘅帳戶留言，統一寫住『支持Monster Joe不用理會別人 做一個良心好記者』，將游莨維嘅別名『Master Joe』寫成『Monster Joe』。


巴塞隆拿位處西班牙大城市巴塞隆拿，早響第二次世界大戰之前，已經同皇家馬德里有牙齒印。佢贏過廿幾屆西班牙甲組足球聯賽冠軍。歐冠盃巴塞隆拿要等到1991年至第一次贏得，2006年、2009年、2011年同埋2015年再贏多四次。


巴塞隆拿嘅誕生其實喺源於一位叫胡安·甘珀嘅瑞士企業家，佢後生嗰時曾經效力瑞士球會巴素利兼擔任過球隊隊長，雖然退役後決定從商，但佢仍然冇忘記足球呢一項體育運動。有一次因為探望佢嘅親戚而去過西班牙巴塞隆拿，之後因為工作關係而決定留喺巴塞隆拿發展，嗰陣時足球喺西班牙國重未普及，作為前足球員嘅甘伯立志喺巴塞隆拿成立一支足球隊，希望能夠將足球運動推廣畀巴塞隆拿市內以至西班牙全國各地。


佢哋首先喺太陽健身房為球隊進行首個會議，會議包括選出球會會長同球隊名等等，會長一職決定由當地嘅加泰隆尼亞人Gualteri Wild出任，而球會就命名為巴塞隆拿足球會，球會名採用英文格式而唔採用西班牙文嘅原因係參考當時幾支西班牙著名嘅球會，包括皇家馬德里同畢爾包呢兩支由英國人成立嘅足球會。


球會會徽採用同巴塞隆拿市一樣嘅徽章圖案，以表示加泰隆尼亞嘅關係，而波衫就參考甘伯嘅前度球會巴素利嘅波衫顏色，左邊嘅深紅色而右邊嘅藍色，將藍紅色兩種顏色喺中間分開，甘伯只係將兩種顏色對調，作為巴塞隆拿嘅創會波衫。


巴塞隆拿基於球會嘅傳統，佢哋係喺歐洲大型球會當中少數禁止將贊助商嘅商標展示喺波衫心口嘅球會，球會覺得波衫上紅藍間條係加泰羅尼亞嘅象徵，因為心口廣告會破壞紅藍間條，所以多次拒絕豐厚嘅贊助費，以佢波衫所屬製造商Nike最為爭議，但2005年開始球會官方批准將一間地方電視台TV3展示喺波衫左邊衫袖上。


球會喺2006至07年球季為慈善破例歷史性首次喺波衫印上聯合國兒童基金會標誌，並且將球會年度收益嘅0.7%畀聯合國發展千禧年發展目標計畫。喺2007年國際足協年度頒獎禮當中，巴塞隆拿因而獲國際足協當選成為年度公平競技獎，成為首次得到嗰個獎嘅足球會。


故宮博物院係喺北京故宮嘅博物館。嗰度初頭係明清兩代皇宮「紫禁城」，中華民國統治北平期間將佢改做國立故宮博物院，國共內戰後期，失利嘅民國政府將入面一啲重要文物帶埋過去臺灣，中華人民共和國接手後改名做故宮博物院。


派拉蒙+係派拉蒙環球擁有嘅自選影像串流平台服務。 呢個服務嘅內容主要來自CBS Media Ventures，派拉蒙媒體網絡和派拉蒙影業嘅電影片庫，同時還包括原創系列嘅電影，體育賽事嘅直播，電影同節目重温，以及喺美國嘅CBS電視台嘅直播。


昴實情為星團，西洋稱之為七姊妹星團。星團睇起來似團毛。史記天官書，昴曰髦頭。髦就係今日㹈牛，髦頭為㹈牛尾團毛。古文亦寫矛，有戰事，矛上之毛飾。昴字上面之日，為晶之減筆。晶為星之初文。卯字雖今未定案，卯本身可能為宰殺牲畜之刀，同矛相近。


張學友1/2世紀世界巡迴演唱會，係香港歌手張學友喺2010年12月至2012年5月喺世界各地開始嘅一系列巡迴演出活動。演唱會喺各地引起搶票熱潮，喺好多地方出現門票供不應求嘅情況。演唱會所揀嘅歌包括張學友每個時期嘅經典歌同音樂劇、電影短片、爵士樂等。


早喺演唱會前嘅2010年12月22號，演唱會上海站嘅5場飛即刻賣嗮。主辦方要以向演唱會贊助方回購門票方式，以緩解票源壓力 。而佢對呢站演唱會好期待，與會前嘅發佈會上話「從來沒有這麼緊張」。12月30號，張學友1/2世紀世界巡迴演唱會首場演出喺上海世博演藝中心舉行，未開場已經冇嗮位，而東方衛視亦罕見咁對演唱會片段進行現場直播，係大中華區電視臺首次對歌手個人嘅演唱會進行直播。


同往年演唱會唔同嘅係，呢次採用重多嘅感光技術同材料搭配舞臺。佢以踢踏舞做開場，隨即獻上由舒淇參演嘅電影短片，勁歌搖滾，同爵士風格嘅環節「私人角落」等表演。另外，張學友一身由40斤、11萬粒水鑽鑲嵌嘅銀色服裝都係嗰站演唱會嘅亮點。


張學友演唱會廣州站嘅門票銷售都好火爆，唔夠一個月就已賣咗5萬幾張門票，刷新咗廣州本地賣飛最快紀錄。令主辦方分別同12月13號、12月20號分別決定加開廣州站2場演唱會，令張學友喺廣州進行5場巡迴演出，打破廣州本地嘅連續開場演唱會嘅記錄。


4月14號，呢次演唱會巡演返到香港。期間，第30屆香港電影金像獎頒獎典禮同演唱會同一時間舉行，而張學友憑住電影《月滿軒尼詩》入圍候選「影帝」，但因演唱會唔可以出席。而佢嘅前經紀人出名電影人陳自強喺嗰屆金像獎入面被授做「專業精神獎」，出席唔到嘅佢喺嗰晚演唱會前特意夥同音樂拍檔杜自持喺紅磡體育館演唱會現場錄製現場同步VRC幫陳自強唱出英文名曲《MY WAY》，視頻被香港同內地網友喺YouTube，優酷等視頻網站廣泛轉載發佈，係當期時好紅嘅視頻之一。


張學友喺演唱會前發起以米代替花籃嘅慈善活動，意思話將親朋好友送花籃改做送米，然後將米轉交慈善機構。活動有演藝圈內外人士嘅一致支持，僅僅喺香港站嘅前4場演唱會入面，就收到共7000公斤大米，而收到嘅大米都轉交到香港聖雅各福群會用嚟救助貧困人士。


原定5月12號中午12點開始賣飛，但預備搶飛嘅樂迷太多，造成售票系統未賣先爆。門票開售唔到5個鐘，8月19號、20號2日共2萬幾張飛賣嗮。網路一度出現黃牛飛，將3千蚊嘅票券提高2倍價錢販售，遭檢舉後先即刻下架。


5月13號確定8月21號將再加演1場，5月14日開始賣飛。由於8月21號加場飛重係一日內賣嗮，7月5號主辦單位再次宣布8月18號加開一場，7月9號開始賣飛。7月29號，由於門票重供不應求，超級圓頂決定開放視線遮蔽區，以應付門票供應不足嘅問題。


《1/2世紀演唱會– 馬來西亞》喺預購期啲飛火速賣嗮。自7月16號開始預購，短短嘅14日內，12月9號同10號2場嘅門票剩返無幾多。主辦單位喺12月11號加演第3場，喺7月30號公開去賣，短短幾日都幾乎賣嗮。


張學友喺大馬嘅演出第2場開始出現喉嚨唔舒服嘅狀態，喺演出嘅後半段出動咗水同蘋果嚟舒緩喉嚨先可以令演唱會圓滿落幕。而第3場重一度喺開場前話畀觀眾將演唱會嘅飛留住，若喺演出期間唔可以再唱，將會再安排別嘅時間演出。


最後重係靠住一個蘋果嚟完成喺大馬嘅4場演出。由於咁嘅原因，2012年2月1號正式宣布將大馬將喺2012年5月12號加場演出，而地點將會喺比12月嘅演唱會地點更大嘅吉隆坡默迪卡體育場舉行。亦係佢返香港開場之前最後一場喺海外開嘅演唱會。


2012年5月演唱會嘅舞台設計重同2011年12月嘅唔同。呢次巡演嘅舞台設計請嚟曾擔任北京奧運會開幕典禮舞台設計嘅周炳坤。佢嘅設計巧妙之處喺打破傳統舞台單層空間，通過背景大屏幕嘅前進、後退同垂直方向360度嘅翻轉，做咗舞台空間嘅分隔。


舞台背景可以開合、伸展、提升、旋轉，都可以承載演員表演，同顯示視頻畫面。為咗畀觀眾帶嚟重多浪漫色彩，周炳坤使用透明材質搭建舞台，大屏幕喺垂直翻轉後會喺透明舞台上形成光嘅折射。重令成個舞台睇嚟似同幻境。


呢次演唱會同佢歷年演唱會一樣吸引眾多政商演藝界名人睇，包括時任國務院副總理李克強、香港特首曾蔭權、中聯辦副主任李剛、財政司司長曾俊華、前財政司司長梁錦松、周潤發夫婦等一眾演藝界人士、劉翔、郭晶晶等一眾體育界人士。


根據《出埃及記》記載，法老非常硬頸，所以上帝先要用十災來對付佢哋，但係出咗九種災害之後，法老仲係死唔肯俾以色列人離開埃及，係都要佢哋留低做奴隸，於是上帝出第十災，一夜之間將埃及入面所有大仔同第一胎嘅牲畜全部殺嗮，法老先至肯俾以色列人離開。


逾越節就係紀念上帝嘅使者越過門楣，救咗佢哋出來，唔使再做奴隸。為咗紀念爾個神蹟，佢哋食逾越節晚餐嘅途中會唸完整嘅讚美詩篇，認為係《以賽亞書》30章29節嘅吩咐，除咗爾篇之外佢哋喺當晚亦都會唸 ｢大讚美詩篇｣。


全港性系統評估係香港教育統籌委員會喺2000年發佈嘅教育改革報告書裏面提出嘅改革措施之一。由2004年開始，每年六月舉行，目的係了解全港學生中英數三科嘅水平，希望可以改善學生喺呢幾科嘅能力，呢個評估唔會計學生個別嘅成績，只會用嚟評估學生整體狀況，同香港學科測驗相似。


關隴集團係指由南北朝嘅北魏開始興起嘅士族集團，祖籍嚟自陝西關中同甘肅隴山一帶，喺政治上有好大影響力，隋代到大唐初年勢力去到鼎盛，去到大唐末年逐漸衰弱，集團唔再存在。呢種講法係由民國史學家陳寅恪首先提出。


假設「+」係一個交換性嘅二元運算，即係對於所有x，y，x+y = y+x。若果個集存在一個元素0，使到對於所有x，x+0 = 0+x=x，即係呢個元素係唯一嘅。如果對於一個假定嘅x ，存在一個x' 使得x+x'=x'+x=0，則稱x' 係x 嘅加法逆元。


牧童笛，有人會叫佢木笛或者直笛，係樂器一種。佢屬於木管樂器，係條直身長管，唔使靠簧來發聲，同哨子差唔多。笛嘴有吹口，笛身有八個窿，另有兩個細窿響尾個兩窿整半音，笛身頭上有個尖板嘅開口。係由口吹氣過笛嘴嘅窄管，窄管嘅氣撞落尖板，令到空氣振盪。


牧童笛嘅歷史悠久，依家保存到最耐嘅牧童笛係14世紀。更加古老嘅西洋畫上面有類似嘅笛，不過最早幾時出現重未有定論。牧童笛曾經風行幾個世紀，曾經組成78支笛嘅樂團。去到18世紀先至沒落。直至到成20世紀，同唔少古樂器一樣，俾人搵出來推廣。


有唔少語言學家都研究過色名。廿一世紀初嘅世界有成 7,000 幾隻語言，當中有好多語言嘅用家群都係未經過工業化嘅過程，或者係好與世隔絕，未點樣接觸過現代英文等主流語言。語言學家請咗以呢啲噉嘅語言做母語嘅人返實驗室，畀佢哋睇一大拃顏色，再叫佢哋諗返自己嘅母語，同每一隻色由母語度搵隻字嚟對應佢。


古人類學認為野人可能係遠古智人進化到現代人之間缺失嘅一環，所以有生物學家將佢分類為人科人屬而唔係智人種，同現代人類最近親。「野人」係眾多傳說嘅神秘動物之中最可能真實存在嘅一種。世界上唔同地方對「野人」有唔同稱呼，好似「雪人」、「雪怪」、「大腳怪」等。


蘋果日報同壹週刊停刊事件係指喺2021年6月17號，香港警察引用中國共產黨喺全國人大常委會繞過立法會強行訂立嘅港版國安法，拉咗《蘋果日報》5個管理層，令到23號壹傳媒旗下嘅香港媒體，包括《蘋果日報》同《壹週刊》停刊嘅事件。


啱啱拘捕嗰陣，警察無公佈到底邊啲文章內容犯禁，連正式檢控都未有就凍結壹傳媒幾個唔同嘅銀行戶口說明行動理由。事件引發到國際嘅關注，英國外相藍轁文、美國總統拜登、台灣總統蔡英文同歐盟先後對事件作出回應，佢哋普遍認為香港嘅言論同新聞自由蕩然無存。


2021年6月17號朝早，警務處國家安全處人員以港版國安法入面嘅「串謀勾結外國勢力」罪名，拉咗壹傳媒行政總裁張劍虹、集團營運總裁周達權、《蘋果日報》副社長陳沛敏、總編輯羅偉光同埋蘋果動新聞平台總監張志偉5個人，同時帶住法庭根據港版國安法發出嘅手令，搜查蘋果日報大樓，啲銀行户口都俾保安局凍結，做法嚴重干預蘋果日報運作。


事後八個傳媒工會包括香港記者協會、香港攝影記者協會同壹傳媒工會等發出聯合聲明，表示事件令業界引發恐慌，令傳媒同公眾擔心港版國安法被「武器化」。香港新聞行政人員協會亦發聲明表達「關注」，但係聲明同時強調新聞工作者必須守法。


美國、英國外相藍韜文同歐盟先後亦發表聲明關注事件，反映北京利用《國安法》針對異見聲音，遏制香港嘅新聞自由同言論自由。其中美國要求警方立即將《蘋果日報》同佢母公司5名高層釋放，指出勾結外國勢力危害國家安全嘅指控係完全出於政治動機。


2021年6月19號，英國倫敦有港人發起兩個集會支持《蘋果日報》同新聞自由。下晝1點幾有近50人喺Leicester Square集會，之後遊行至中國駐英國大使館。到下晝2點半，組織「港援」喺中國駐英國大使館出面舉行倒蘋果活動，參加者將大批蘋果倒喺倫敦中國領事館門外。


6月23號，《蘋果》嘅社論主筆楊清奇都被拉埋，壹傳媒董事响同日大約下晝3點，發新聞稿表示，由於香港當前嘅情況，《蘋果日報》將會結業。去到下晝4點，《蘋果》管理層宣布午夜後即時停止運作。另外，《壹週刊》同《飲食男女》之後亦分別宣布告別讀者。


二十世紀六十年代，有好多香港銀行唔得，政府為咗保護銀行業，所以訂立香港銀行法例，只有銀行執照先至可以做銀行，法定投資成本要求好高，所以外國投資者有意嚟香港做金融機構嘅，都會申請財務公司牌。財務公司即係以公司註冊方式成立，之後再分為投資銀行、接受存款公司、證券公司、放貸人公司等方式經營，同埋由政府監管。


喺2019年9月9號，佢離開位於秀明道嘅住所之後就失咗蹤，佢屋企人人同日向警方報案。他最後露面嘅時候身穿白色背心、紅色短褲同埋深色拖鞋。去到11號，佢被發現倒伏喺秀茂坪邨秀義樓1樓天井位置，警察同消防人員去到嘅時候證實佢明顯死亡，事件無可疑。


不過，有啲香港反送中運動嘅支持者同媒體，就認為佢係反送中運動嘅犧牲者，係被香港警察殺死。有啲連登網民提出質疑，甚至指香港警察Hack咗朱植雄生前喺連登嘅戶口。時事評論員馮睎乾喺2019年9月8號《蘋果日報》評論好多示威者被自殺或失蹤爭議嘅時候，亦質疑朱植雄被發現倒卧喺天井死亡，警察點解會話沒可疑，又提到點解有自稱朱植雄親友嘅人，反而有閒情逸致喺「闢謠」，長篇大論證明朱植雄係自殺，實在令人起疑。


澎湖縣政府係中華民國台灣澎湖縣最高層級嘅地方行政機關，喺中華民國政府架構中為縣自治嘅行政機關，同時負責執行中央機關委辦事項。澎湖縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，澎湖縣嘅自治監督機關亦改為行政院各部會。


「路障」係喺隊入面揀一位嚟搞掂個任務，要兩位先睇過任務係做乜，同埋其他喺度比賽緊嘅隊員表現，先至決定邊位嚟參加呢個任務。而呢啲任務係冇得換人，必須要指定嗰位隊員要搞掂咗任務先至有下一線索。有時呢個任務好了掕，甚至出現揀咗其中一個任務之後，下一個路障任務就冇得揀同一個隊員。


快進方式係畀一個隊嚟跳過嗮成個賽段入面凈低嘅任務，而直接到終點嘅任務。有時一個賽段凈係出一次，有時係同路障或分岔路、路線提醒一齊出現，由選手去揀搞掂邊個任務，但佢有使用限制，因為呢個任務凈係限最先搞掂呢個任務嘅隊攞到，如估喺快進方式入面肥佬咗嘅隊就必須返轉頭去搞掂第啲任務，而且每個隊凈係限用1次。


凍結權係邊位最先到呢個位嘅隊嚟話事，強制後面嗰一隊嚟接受罰一個漏斗漏嗮嘅時間。到咗凍結權嘅隊喺攞下一個線索之前，話係咪用凍結權，如估用佢嘅話，就必須喺凍結權嘅牌度黐住自己嘅相同埋要求凍結嘅隊嗰張相。如估俾人凍結咗嗰度嚟咗呢度，必須要調轉個漏斗，等啲沙漏嗮先至可以繼續比賽。


U吞嘅效果係將先到咗嘅隊，強制嗌後面嘅隊搞另一分岔路任務嘅嘢，佢一般出現喺分岔路之後。到咗U吞嘅隊喺攞下一個線索之前，同凍結權一樣，話係咪用U吞。如估用佢嘅話，就必須喺U吞嘅牌度黐住你嗌要返轉頭做另一個分岔路任務嘅隊嗰張相。


一齊做係要求指定嘅隊揀同另一隊嚟搞掂比賽嘅嘢。喺解散標記未出之前，一齊做嗰兩隊必須要兩個一齊合作嚟搞掂任務。如估有個隊到咗一齊做嘅牌之後，但係其他隊未到嘅話，就必須要等佢哋至少一個隊嚟咗先至得。如估有好多個隊喺塊牌度嘅話，你哋可以隨便揀邊個做拍檔都得。


呢個節目嘅成個賽事入面，分開咗好多個賽段，而且啲隊要按跟住嘅提示去搵到嘅線索，搞掂指定任務，跟住去到終點嘅地毯度，等主持人話畀你知係排第幾。不過大多數都係淘汰賽段，啫係話邊個隊包尾到嘅，即刻淘汰。而一小部分嘅非淘汰賽段，邊隊包尾到嘅，雖然話下一賽段重可以繼續，但係有一定嘅懲罰。


無休止符賽段係參賽隊去到終點之前，個隊凈係攞到「去終點」嘅提示。如估個隊到咗終點嘅話，佢哋會即時俾主持話繼續比賽，冇得停。不過賽段包尾到嗰隊方面，雖然主持人話佢係最後一位，但唔會即刻淘汰佢哋，而係到咗下一賽段搞掂咗之後，先至知邊隊係正式出局。


終極爭霸賽段一般出現喺倒數第二同埋最後一個賽段入面，佢係通過前面嘅競爭一直到倒數第三或倒數第二賽段得返最後3個隊為止，正式入終極爭霸賽段。不過呢個賽段嘅難度好高，一般都係先去比較難到嘅目的地做啲任務，跟住就嗌隊員去返拍攝起源國入面嘅某個城市終點。


直通車呢張卡係用嚟跳過喺賽段入面嘅是但邊個任務都得。而呢啲任務就包括咗路障、分岔路、路線信息任務或緩衝脊、對抗任務都得，甚至俾人U吞咗都有效。喺開始任務之前或做緊任務嗰陣用都得，但係呢張卡凈係可以用一次。


呢張卡一般係獎畀第一個賽段最先去到終點嗰隊。有啲情況重出現過2張直通車都有，不過其中一張留畀自己，另一張喺規定賽段入面畀第個隊。因為同一隊喺成季嘅The Amazing Race入面係唔可以連續用兩張。


崖广障礙係起跑線任務入面，邊隊包尾到終點而接受嘅懲罰，而其他隊就唔使做。喺搞掂咗一項任務之後，接受咗懲罰嗰對就會有份唔同嘅線索，話佢哋去指定地區搞次牙煙障礙嘅挑戰。而呢個任務凈係限一個隊員嚟搞掂。另外，有時重會出個自動U吞嘅嘢。


李旦曾用名李旭輪、李輪，佢嘅皇帝生涯同哥哥李顯一樣，都係波折重重，公元684年，李顯被廢為廬陵王，李旦就被武則天立為皇帝，年號叫做文明。只不過，由於係武則天執政，「政事決於太后」，睿宗一啲實際權力都冇，而佢甚至連干預國家大政嘅權力都喪失，淪為傀儡。


710年，中宗駕崩，據講係畀韋皇后毒殺，李重茂登位，改元唐隆。與此同時，睿宗第三仔李隆基同埋太平公主等聯絡禁軍將領，擁兵入宮，將韋后做瓜，迫使少帝李重茂退位，歷史上叫做唐隆之變。六月二十四日，睿宗喺承天門樓宣布復辟，大赦天下，同佢個仔李隆基一齊剷除咗韋皇后一黨嘅勢力。


雖然唐睿宗喺復辟稱帝之後，可以擁有自由干預國家大政嘅權力，但由於佢冇辦法面對太平公主同埋李隆基嘅姑侄矛盾，於是喺712年禪讓帝位畀李隆基，是為唐玄宗，但仍然實掌大權，自稱「太上皇」，每五日喺太極殿接受群臣嘅朝賀，仍自稱「朕」，三品已上除授及大刑獄仍然自決，命令叫做誥、令，而玄宗每日受朝喺武德殿，自稱「予」，決定三品已下除授及徒罪，命令叫做制、敕。


哎呀，牙煙得滯咯啩！等我整條長嘅鐵線畀你哋去換咗佢喇！」結果睇到個廟祝公係個老實嘅人就應承咗呢件事。搞到英國商人就好開心噉將條葛藤拎咗返去白鵝潭嗰帶嘅驛館，結果佢見到條藤上面黐嗮啲塵上去，就丼咗落去水入邊去洗返乾淨佢，點知個藤掂到水就變咗條龍出嚟！


以前鴉片戰爭嗰陣時唔係嗌「龍津路」，嗰陣時嘅龍津東路口嗰度係「六甫水腳」，从光復路口去到紫來市場嗰條係「青紫坊」，到咗帶河路尾嗰條係「蘆排巷」。龍津中路嗰條之前係「龍津橋」同埋「龍津大街」。而龍津西路嘅荔灣湖公園東邊之前就係「三聖社大街」，荔灣湖公園南邊嘅就係「恩洲直街」同埋「恩洲七約」、「恩洲八約」。


呢條路附近主要有條龍津橋先至改咗名叫龍津路，而龍津路喺1930年就整咗條馬路出嚟。喺文化大革命嗰陣，惠福路同埋龍津路呢兩條路係嗌咗「向陽路」呢個名，到咗1982年，呢條路就重新改返原嚟之前嘅名，啫係依家叫「龍津路」。


另外，唔同年紀嘅藝人，就算未至於「一年一show」，但都會批評無綫孤寒，例如。吳耀漢喺2021年3月接受車淑梅電台節目《舊日的足跡》嘅時候都批評無綫對藝員孤寒。有啲藝員嘅待遇亦無辦法連維持基本生活，就連無綫元老汪明荃都曾經公開喺2020年台慶節目批評，要求加人工，當時得到全台藝人拍手和應。


逢源街道係中國廣州市荔灣區下屬的一個街道辦事處。喺荔灣區的中部，東起康王路，西至龍津西路，南接長壽西路，北達中山八路。面積0.77平方千米，常住人口約60418人，流動人口約2.3萬人，轄14個社區居委會。


作為拜仁慕尼黑嘅青訓產品，梅拿喺2009至2010年嘅德國甲組足球聯賽被嗰陣嘅教練雲高爾提拔去到一隊，佢喺嗰季幾乎踢晒所有比賽，幫球隊贏咗德甲及德國盃，而且晉身2010年歐聯。呢個成就令佢得到國家隊嘅青睞，球季完咗之後即刻入選咗2010年FIFA世界盃23人名單，比賽入面出場6次射入5球，拎咗季軍。


第三屆亞洲運動會1958年5月24號至6月1號喺日本首都東京舉行，會期係9日。大會以「Ever onward–永遠向前」作為亞洲運動會嘅口號。呢屆亞運會共有20個國家同地區嘅1,820名運動員參與13個項目嘅比賽


李廣宇  MH 係香港建制派政治人，香港第六屆選舉委員會委員，香港I.T.人協會理事長，工聯會權益委員會副主任，僱員再培訓局創科委員會委員，社區投資共享基金委員會委員，職安健資訊及通訊業委員會副主席，創科及工業局數碼發展委員會跨境數據小組成員，治港新政創會會員，香港再出發大聯盟成員。


係中國廣東廣州嘅一間賣電腦配件設備同數碼電子產品嘅電腦城，1996年開業，位置喺越秀區中山六路190號。佢喺廣州街坊嚟講係間比較熟嘅電腦城。買電腦啲人除咗喺天河區嘅太平洋電腦城、天河電腦城同百腦匯呢3間之後就揀呢度。


在港猶太人係一啲有猶太血統嘅香港居民。喺1841年英國成立咗英屬香港之後，猶太人係其中第一班移民到香港嘅人，有唔少都係由大英帝國其他地區嚟嘅商人或者殖民官員。其中最突出嘅係巴格達猶太人，包括出名嘅沙宣家族同嘉道理家族。


猶太人喺香港其實一直都只係佔少數，喺二次大戰之前只有幾百人，不過佢哋對城市嘅發展都有一定嘅貢獻。彌敦係香港有嘅唯一一位猶太港督，有份開始咗廣九直通車。仲有，嘉道理家族喺香港創辦咗中華電力同香港上海大酒店。


香港成爲英國殖民地之後，猶太人係第一班嚟到香港嘅移民之一，主要嚟自印度、中東、華南地區、同埋歐洲。 第一位係巴格達商人 Elias David Sassoon , 孟買商人 David Sassoon  嘅仔，並喺1844年喺廣州開咗一間辦公室。


呢件事顯示咗老沙遜洋行對中國市場嘅興趣，亦都喺1957年將總部由廣州搬咗去香港，設立咗第一間分行，而沙遜洋行喺10年之後喺香港開咗自己嘅分行。呢兩間公司嘅設立引咗更多嘅巴格達猶太人嚟香港，而到1850年代，已經有一個猶太社群開始喺香港出現。


1855年，沙宣家族向港英政府攞咗999年租約，喺跑馬地設立香港猶太墳場。1870年，香港喺荷李活道設立咗第一間猶太會堂，叫做 'Ohel Leah' 嚟紀念 Leah Elias Sassoon，沙宣家族嘅其中一位。


1880年代，有一班阿什肯納茲猶太人，因爲俄帝國嘅反猶騷亂越嚟越嚴重，決定重新喺香港定居。佢哋之中有唔少都受過沙宣家族嘅幫助，嚟創辦佢哋自己嘅生意，不過亦有啲有錢嘅猶太人希望同呢啲比較窮嘅猶太人遠離關係，包括分開祈禱同埋葬。


因爲喺二戰期間，大部分關於猶太族群嘅記錄都被毀滅咗，所以在港猶太人嘅歷史數目並唔齊全。根據某份猶太百科全書，1872年有41位猶太人，1876年有46，到1881年有71位，1882年就有60位。截至1997年，香港嘅猶太族群有52位男士、25位女士、26位細路女、同14位細路仔。


19世紀尾，Elias David Sassoon 係在港猶太人之中最有影響力嘅人。佢控制住老沙遜洋行嘅商業活動，包括印度嘅鴉片，同埋中國、印度、同日本各城市之間嘅貨運。沙宣亦捐錢喺香港起咗猶太會堂同埋慈善機構。


到1865年，沙宣家族有份支持創辦香港上海滙豐銀行，亦喺1870年代超過怡和洋行成爲中國最大嘅鴉片供應商。1879年10月，沙宣公司喺香港嘅煤炭倉庫燒咗，嚴重損害咗公司嘅營運。幾個月之後，Elias Sassoon 喺哥林堡過世。


沙宣家族另外一位出名嘅成員係 Elias 嘅弟弟 Frederick David Sassoon 。佢原本幫佢哥哥管治公司營運，而喺佢過世之後，就自己成爲咗公司主管，控制遠東嘅商業。佢同時亦都喺 1878–1879年同 1885–1886年期間做過滙豐嘅董事會主席。


喺在港猶太人嘅有錢群體入面，亦都有由荷蘭嚟嘅猶太人 Charles Henri Bosman 。佢係博斯曼洋行嘅主席、香港大酒店嘅擁有者之一、同埋係蘇格蘭商人 Thomas Sutherland 喺1863年創辦嘅黃埔船塢嘅主任。


到1869年，Charles Bosman 成爲咗實際上嘅荷蘭駐港領事，亦都營運自己嘅海上保險公司，其中主要嘅客戶之一就係怡和洋行。隨後，Charles Bosman 搬咗去英國，之後成爲咗英國公民，不過冇耐就過世。


香港嘅出名猶太人仲有 Emanuel Raphael Belilios  。佢喺1862年到達香港，之後成爲咗交易所經紀人。佢創立咗自己嘅公司 E.R. Belilios 嚟做中印鴉片貿易，成爲咗富豪，到1880年代已經成爲咗城内主要嘅地主之一。


佢係香港上海大酒店嘅主席，亦都係滙豐嘅董事主席、同埋做過香港立法會議員。佢同沙宣家族，因爲鬥爭做香港猶太族群嘅領袖，所以開始有爭議。最初，Belilios 想喺香港設立新嘅猶太會堂，所以喺堅尼地道買咗一噠地。


有其他猶太人嘗試買返，不過唔成功。1897年，沙宣家族嘅幾位朋友向 Belilios 提出起訴，聲稱因爲佢為猶太族群而買呢塊地，所以應該需要還返佢。不過，佢哋最終都冇成功，因爲證實唔到佢唔係私人咁買賣塊地。


直到20世紀初期，港府官方記錄有165位猶太人喺香港居住。在港猶太人最旺盛嘅時代就係港督彌敦管治嘅時期 ，因爲佢自己本身都係猶太人，成爲咗香港歷史上唯一一位猶太裔嘅港督。喺佢嘅管治之下，香港猶太墳場擴建咗，同時亦都開始咗起廣九鐵路。


位於九龍嘅彌敦道嘅名，就係為紀念呢位港督而得嚟嘅。由1920年代到1930年代初，有唔少猶太商人都離開香港，去咗當時發展中嘅上海，在港猶太人人數跌穿100人。同時，因爲由東歐移民嚟嘅猶太人逐漸增多，香港開始有多咗阿什肯納茲猶太人。


商業方面，沙宣家族繼續喺香港掌控唔少嘅生意，其中 Edward Shellim ，沙宣家族嘅親戚，成爲咗一位喺香港非常有影響力嘅猶太人。佢開始嘅時候喺老沙遜洋行嘅香港分支做過，之後喺1912年成爲咗滙豐嘅董事，跟住亦做過香港電車、置地、同九龍倉集團嘅主席。


嘉道理家族成功同沙宣家族鬥爭地位，就喺20世紀初，取代咗沙宣成爲咗在港猶太人嘅領袖，而沙宣亦開始由香港轉移商業去到上海或者英國。其中家族嘅一位，Elly Kadoorie ，喺香港成爲咗主要人物，同佢嘅哥哥 Ellis Kadoorie 控制住中華電力、滙豐、天星小輪、唔少紡織同橡膠厰 ，亦都控制住香港上海大酒店旗下嘅唔少地產。


1937年開始，抗日戰爭令國内嘅猶太人湧嚟香港，初期主要都係由上海、天津、或者哈爾濱嘅商家。同一時間，歐洲亦有唔少為逃離納粹德國嘅逼迫而嚟咗香港。呢班猶太人之中非常繁雜，有嚟自巴格達、波蘭、捷克、納粹德國、奧地利、蘇聯等等。


喺日本偷襲珍珠港之前，上海隔都同香港都有一啲聯係。但係襲擊過後，所有喺上海嘅巴格達猶太人都被日軍拘留。1940年6月，港英政府宣佈，因爲日軍攻擊嘅緣故，喺香港撤離一班女人同細路去澳洲。不過，澳洲政府要求只係收留一啲有“純英國血統”嘅人，而一啲本嚟成功上船嘅華人喺馬尼拉被遣返返香港。


1941年12月7日，香港攻防戰開始，到聖誕日淪陷。同盟國嘅國民，包括唔少嘅猶太人，都送咗去赤柱嘅拘留營  。喺拘留營入面，有啲比較有錢嘅猶太人都有特權，例如喺營中住最好嘅房，有啲甚至返到上海。同時，營入面有唔少對猶太人負面嘅成見，例如佢哋都唔誠實或者都做黑市等等。


香港日治時期期間，猶太教莉亞堂成爲咗貨倉，大部分物品都俾日軍掠奪。戰後，有啲之前能夠離港嘅猶太人返咗嚟，而喺1949年，莉亞堂嘅社交會重建。同時有一班猶太難民由歐洲經過孟買、新加坡、同香港嚟去上海，因爲上海對歐洲人仍然唔需要任何簽證 。


喺二次大戰之後，香港最有名嘅猶太人係 Lawrence Kadoorie  同 Horace Kadoorie ，亦即係 Elly Kadoorie 嘅兩個仔。佢哋承傳咗爸爸嘅家庭生意，亦做咗慈善家。


喺1950年代，Lawrence 曾經係立法會議員。自此，佢喺1962年攞過拉蒙·麥格塞塞獎、喺1970年攞到大英帝國勳章、喺1974年成爲咗下級勳位爵士、喺1981年成爲咗英國貴族爵士、亦成爲咗第一位喺香港出世嘅英國上議院議員。


1951年，Lawrence 同 Horace 成立咗嘉道理農業輔助會嚟幫本地農夫，成爲咗能夠成功振興新界經濟嘅計劃。5年之後，佢哋創立咗試驗性質嘅嘉道理農場暨植物園，最終會成爲世上頭20名嘅植物園之一。


1974年，有5份相信係嚟自開封猶太人嘅手寫妥拉卷，喺上環摩羅街俾人發現咗。佢哋之後送咗去猶太教莉亞堂度保存住。1984年，香港猶太歷史學會喺猶太社交會度創辦，專係研究喺中華社區嘅猶太人。之後嗰年，以色列駐港領事館設立咗第一位領事。


1980年代尾，美國拉比 Samuel Joseph 到咗香港，成爲咗第一位香港猶太聯合會眾主席。1989年，喺猶太會堂同社交會嘅會員之中，有39%係美國人、27%英國人 、17%以色列人。1991年，位於半山區嘅香港猶太教國際學校創立咗。


佢哋主要都係嚟自美加嘅移民，亦有啲係嚟自西歐、以色列、南非、同澳洲新西蘭。佢哋主要都係從事專業工作，包括做商家、管理員、記者、教師等等，而佢哋主要都係講英文，只有少數識廣東話或者國語。根據世界猶太人大會，香港喺2015年有大約2500位猶太人，而根據香港猶太歷史學會，呢個數據係大約5000人 As of 2019, about 5,000 Jews live in Hong Kong.


塞法迪嘅會衆 Shuva Israel 位於中環嘅福興大廈。佢提供符合猶太交規嘅餐廳，亦有為大人同細路提供猶太主日學。棟大廈仲有猶太會堂、圖書館、兩層寫字樓、同自修室。除此之外，有啲家庭亦有自己嘅猶太小學宗教課程。


墳場大部分都係簡單墳墓，不過有啲係石棺。塞法迪系嘅 Belilios 家族用愛奧尼柱式嚟雕刻啲墓碑，而其他家族，例如 Gubbai 或者嘉道理家族，比較鍾意麻石石棺。墓碑上面嘅大多都係英文同希伯來文，中文基本上冇乜。


猶太教育一般喺香港都唔特別強。一份1914年嘅報告顯示當時香港係完全冇猶太宗教學校，而1936年顯示曾經有過，但係因爲收生唔夠而閂咗門。1969年，Ezekiel Abraham 學校開咗門做自願式主日學。


猶太社教中心有香港猶太歷史學會，喺1984年由 Denis 同 Mary Leventhal、Anita Busbaum、同埋一位研究開封猶太人嘅教授創立。呢個學會主要研究同保護大中華地區嘅猶太人歷史，亦都會經過唔同途徑嚟發表佢哋嘅新發現。


香港符合猶太飲食規律嘅餐廳都有幾間，包括位於猶太社區中心嘅 Sabra Meat 同 Waterside Dairy、位於九龍嘅 Mul Hayam、同埋喺中環嘅 Shalom Grill。幾乎所有喺香港嘅猶太會衆都會提供猶太式嘅飲食，亦會做埋節慶活動。


香港人普遍都相信香港冇反猶主義嘅問題}，而二戰之前確實冇任何反猶活動嘅報告。在港英初期，有錢嘅猶太商人一般都同其他英國人睇埋一齊做“歐洲白人”。不過，香港會所曾經有拒絕猶太人嘅案例，因爲佢哋唔係屬於英國人一般信奉嘅聖公會。


根據1989年嘅調查，有83%香港人都對猶太人有中立態度，另外有15%對佢哋睇好。對呢個現象一般嘅解釋都係因爲在港猶太人喺香港實喺非常少數，對香港整體嘅影響都始終有限。華人一般都唔係好認識猶太文化同歷史，而唔少香港人唔能夠分辨以色列、猶太人、同猶太教嘅分別。


莉安諾2005年10月31號凌晨一點四十六分，響馬德里魯伯國際醫院通過「剖腹生仔」呢個方法出世，出世嗰陣重3540克、長47cm，係阿斯圖里亞斯親王菲臘同埋莉迪斯雅嘅第一個細路。因為佢係王儲個女，所以佢當時淨係得「王女」呢個銜頭。


佢嘅臍帶響剪咗後畀人送去亞利桑拿州嘅臍帶血注冊處登記同埋儲存。11月7號正式出院。響2006年1月14號，佢接受洗禮，儀式響查瑞拉宮舉行，由馬德里總主教兼樞機安東尼奧·羅科·科雷拉主持。同老豆菲臘六世一樣，受洗用嘅水都係嚟自約旦河。


莉安諾響西班牙皇家禁軍設立嘅兒童日間護理中心開始接受教育。響2008年9月15號，佢開始上小學，入讀響阿羅凡卡嘅Santa María de los Rosales，而佢老豆菲臘六世同細妹蘇菲亞王女都響度讀書。


響2014年，佢響穆爾西亞嘅穆爾西亞ー聖西維爾機場第一次公開露面。同年6月18號，阿爺環卡洛斯一世正式退位，老豆菲臘成為國王，係菲臘六世，而莉安諾亦由王女升為王儲，得到咗「阿斯圖里亞斯親王」呢個銜頭。


2018年，正值佢老豆50歲生日，菲臘六世畀咗金羊毛騎士團項飾畀佢。同年9月，莉安諾去到可法東加出席阿斯圖里亞斯公國成立1300周年，係佢第一次出席官方外出活動。10月31號，佢響馬德里塞萬提斯學院發表咗佢嘅第一次公開演講，並且讀咗西班牙憲法第一條。


佢嘅出世令到西班牙人重新關注對於憲法入面由男性優先繼承王位嘅辯論，雖然前首相薩帕特羅都想改憲法，而社會都係有共識修改憲法，但最後因為細妹蘇菲亞嘅出世而不了了之。後嚟響2009年，環卡洛斯一世改咗法令，講到明貴族嘅爵位由原先一定嘅大仔優先，改為第一個仔女優先，睇落係鋪平咗條路畀莉安諾。


但係目前西班牙王位繼承都仲未改，都仲係大仔優先，換言之只要佢阿媽莉迪斯亞王后生多個仔出嚟，咁莉安諾就唔再係王儲。至於點解唔改，因為一改就要改埋憲法，咁就要經國會，甚至可能去到要公投，又要搞一大輪，又唔知得唔得。


當佢滿18歲嗰陣，身為阿斯圖里亞斯親王，佢要到國會宣誓效忠憲法。如果最後佢真係登基做女王，咁佢就係繼伊莎貝拉二世之後嘅第一位女王，亦係西班牙自1474年初步統一之後嘅第四位女王。佢可以揀承接納華拉嘅莉安諾女王，成為「莉安諾二世」。


避諱，避開君長名字而改字，見於華夏習俗，周圍如越南、日本、朝鮮、越南、琉球等地，都有跟隨。遇見諱字，或改字，或缺筆，或拆字、或改讀，或留空，或寫諱代，甚至唔寫。對君主叫公諱。對家長就叫私諱。崇孔丘時避丘字，叫聖人諱。


避君諱，一般而言，初初似禮記咁，避諱唔會執得嚴。史書上見起於秦國。到大唐、避諱大盛，規舉繁多，大宋就更加緊張。到大元蒙古人本來就多同名，難以避諱。到大明就跟返禮記。而大清自康熙就執得好嚴，變本加厲，會死人嗰隻。


顯慶五年正月一日詔。孔宣設教。正名為首。戴聖貽範。嫌名不諱。比見抄寫古典。至於朕名。或缺其點畫。或隨便改換。恐六籍雅言。會意多爽。九流通義。指事全違。誠非立書之本。自今以後。繕寫舊典文字。並宜使成。不須隨義改易。


2017年9月6號中午，佢同孫昊喺河北唐山遷西縣同班氼水發燒友落去潘家口水庫做水底長城探險。按原定計劃，佢同孫昊一齊會喺兩個鐘之後出水，但三個鐘之後都冇返嚟。團隊其他氼水員以為佢出事而落水底搵佢哋，結果乜都冇。


第二日朝頭早，遷西縣啲差佬收到保安話水庫爆出人口失蹤案，懷疑徐海燕同孫昊出事。差佬收到水之後馬上組織咗潘家口水庫嘅差館、河北省刑警大隊、藍天救援隊同埋9958救援平臺嚟參加氼水搜救，搵足十二日十一夜，最後喺水底63.


』。歌曲絕大部分嘅詞曲創作人係有來自台灣嘅音樂人小安創作，佢喺2000年後逐漸成為張學友國語唱片嘅御用創作人，另外一首主打歌曲之一嘅《在你身邊》歌詞都被認做係有意描述張學友同羅美薇嘅第二個女出世嘅感受。


另外亦有呼籲和平嘅歌曲《難道真的不能用愛解決嗎？》同埋呼籲重視環境保護嘅歌曲《原罪犯》。經過重新譜曲嘅《但願人長久》亦被作為唐山地震30週年紀念活動嘅主題曲。《有一個地方》由香港新近創作型歌手方大同創作，張學友亦有話好欣賞呢位後輩歌手嘅才能。


2014年太平洋颱風季泛指喺2014年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺4月至12月期間形成。


民國103年6月27號中央氣象局發表新聞稿話預計今年北太平洋西部海域會有29〜32個颱風形成，多於氣候平均值。截至6月底，北太平洋西部海域已經有7個颱風形成，較氣候平均值多。至於侵臺颱風方面，預估今年有3〜5個颱風侵臺，氣候平均值為3.


《美選D.n.A 決賽》喺12月18號禮拜日晚黑8點30分喺邵氏影城舉行，由ViuTV99台現場直播成個賽事，同全港觀眾一齊見證Queen of D.n.A嘅誕生。嗰晚環節包括八強ladies著住華麗服飾parade、「不完美 最美」才藝表演、Dance Battle跳舞環節同埋由細路仔發問嘅問答環節等等。


嗰晚評判包括主席評判譚詠麟、評判田北俊、雷頌德、丁子高、劉美君、周汶錡，同埋三位評判暨主持郭偉亮、方力申、火火，重有小司儀馮皓揚、梅浩霆及韓正謙，而大會司儀有駱振偉、黃心美及薛國斌，另外表演嘉賓有薛凱琪、林耀聲及三位Miss Tiffany's Universe佳麗Nhong Kangsadal、Mercury Belle及Mo Jiratchaya。


無國籍係一個喺國際法嘅概念，代表一位冇一個國家承認佢為自己嘅公民嘅人。有唔少無國籍嘅人亦同時係難民，但係唔一定係全部，因爲亦有唔少無國籍嘅人其實從來冇穿過國界。截至2022年底，聯合國難民署估計世上有大約440萬位無國籍嘅人，比起之前一年數目高咗2%。


歷史上，自從有國嘅出現，就已經有無國籍人士，因爲喺古時候通常都係一種懲罰，例如驅逐出境。喺20世紀期間，有啲國家用剝奪國籍嚟實行種族歧視，例如納粹德國針對嘅猶太人。到二次大戰完咗之後，國際社會開始通過公約，避免出現無國籍嘅情況繼續出現。


一位無國籍嘅人嘅身份，其實好視乎個國家對佢或者佢嘅民族嘅睇法，有啲係表明排除國籍，其他就比較隱秘。如果唔清楚，就可以用“Prima Facie”嘅概念嚟做證據，決定呢位或者呢班人係咪可以假定為無國籍。


荃灣大會堂，香港大會堂之一，喺荃灣大河道七十二號，英文叫Tsuen Wan Town Hall。行政上歸荃灣區。設施有表演場地、露天劇場，以及演奏廳、文娛廳、展覽館、廣場、演講室、會議室。開朝九晚十一。


《夷數佛幀》係一幅南宋時期嘅絹畫掛軸，現藏日本甲州棲雲寺，畀稱做「虚空蔵菩薩画像」或「キリスト聖像」。經匈牙利亞洲宗教藝術史學家古樂慈考証，認為此畫就係出自中國東南沿海摩尼教會所崇拜嘅《夷數佛幀》。作為一種綜攝宗教，摩尼教吸收咗瑣羅亞斯德教、基督教、佛教、諾斯替主義等嘅思想、學說、教義，並將各宗教嘅神靈都納入自己嘅「萬神殿」。


呢係一幅年代久遠、呈黑褐色嘅中古中國絲綢畫，上繪一尊單體神像，以耀目金色同埋其他多種顏色繪成。神像長髮披肩，身着長袍，盤腿趺坐，右手沿其外衣嘅金邊豎起，左手橫陳胸前，托起一個鮮紅色嘅袖珍基座，上置一綠色蓮臺，一枚金色十字架安插其中。


噉嘅佈局令十字架成為畫中最引人注目嘅對象。畫面下半部份係一個精美嘅多層六邊形基座，其上就係神像所坐嘅蓮花臺，茂密嘅蓮瓣疊成五層，每一瓣好似一個小型神龕。除咗圓形頭光外，神像周身還繞有一圈杏仁形嘅大型背光。


節目5集為之1個單元，夾埋一共3個單元，每集派出一個民間高手以抽籤形式要決定挑戰嘅餐廳招牌名菜，進行一對一比拼，由一班資深美食評論員以味道、技巧、創意同賣相四個範疇評分，滿分200，分數較高嗰個就係嗰次比賽嘅贏家，可以獲得金牌一個。


《我有一個夢》係1960年代美國黑人民權運動領袖馬丁路德金博士嘅一場演說，當佢描述佢對於黑人同白人終有一日平起平坐嘅願景時，用咗句「I have a dream」好多次。演說響1963年8月28號華盛頓大遊行嗰陣，喺林肯紀念堂門前向幾十萬民眾發表。


陳海寧2015年出道，早年主要參演電影同港台電視嘅劇集，直到2020年參演ViuTV真人騷《辣伙頭》系列而開始多人識。嗰時佢個樣被指同ViuTV男藝人何啟華好似，所以多咗個花名叫「Dee姐」，而ViuTV亦順勢安排佢哋做拍檔主持節目。


《何必有我？》係1985年上映嘅香港電影，由新藝城影業公司出品。呢部電影著重探討智障人士嘅處境，喺1980年代中期喺關注弱勢社群方面有所突破。之後嘅一年，德寶電影公司拍攝咗《癲佬正傳》同埋《聽不到的說話》。


不過，修憲派政黨熱血公民就批評，選舉唔符合民主基本意思。選舉亦受到港府官員批評，指初選違反《香港國家安全法》。去到2021年2月28號，政府重指控47名參與初選嘅泛民主派，以「串謀顛覆國家罪」嘅名義起訴佢哋，被稱為「47人案」。


自香港修例風波爆發以嚟，泛民主派喺2019年香港區議會選舉攞到壓倒性勝利。民主派支持者希望民主派利用呢股氣勢，喺立法會選舉中取得同樣嘅大勝，獲得過半數席位從而向特區政府施加更大壓力，迫使政府回應五大訴求 。


2020年上旬，唔少民主派同埋本土派人士已公開表示有意出戰  。當時，香港大學法律系副教授戴耀廷喺回覆《香港蘋果日報》查詢時透露，民主派陣營未考慮就區一議席舉行初選，同埋即使多人參選，議席落入建制派嘅機會亦唔大，佢仲話民主派喺區議會功能界別「有絕對優勢」，相信選舉唔會破壞團結。


另外，香港中文大學政治與行政學系高級講師蔡子強認為，選舉期間難免會有互相攻擊、批評嘅畫面出現，擔心黨同伐異嘅情緒會擴散到不同界別，令部份民主派有機會獲勝嘅界別無法協調單一候選人，直接影響民主派立法會議席過半嘅戰略目標。


2020年3月，各大政黨分別展開黨內程序，而各區有意參選人亦開始四出進行「摸底」探路。呢個時候，戴耀廷同埋區諾軒一齊倡議包含「公民參與」嘅協調機制，以減少出選名單為目標，又指期望促成「棄選」共識，以攞到最多議席。


3月10日，戴耀廷喺《香港蘋果日報》撰文，提出兩階段協調同埋公民參與，最終目標係盡量減少參與官方選舉嘅名單數目，越接近該區嘅目標議席數目就越好。之後，戴耀廷同埋區諾軒開始走訪各區，以協調初選機制，最終經過多個協調會後，初選機制逐漸成形 。


2020年4月28號，戴耀廷喺《香港蘋果日報》發表題為「真攬炒十步這是香港宿命」嘅文章，指出民主派成功攞到35席之後，點樣實現同政權攬炒。文中提及要實現這十步，就需要「進行協調出選」以開始攬炒第一步 。


報名期為6月13至20號，參選人要提交100名選民提名及10000元嘅保證金，6月24號公佈最終名單。市民可以喺7月11至12號到各區嘅票站參與投票。呢次嘅投票系統由香港民意研究所設計，市民需要掃描票站內嘅二維碼進入系統，並需要輸入少量個人資料避免重複投票。


民主黨係上屆立法會非建制派嘅第一大黨，有7席。但其中許智峯同埋黃碧雲任內分別受搶手機風波同埋議會表現欠佳嘅批評。今屆，兩人經黨內甄選依然分別繼續參選香港島同埋九龍西選區，而黃碧雲喺黨內甄選時受深水埗區區議員袁海文挑戰。


另外，其餘五位現任議員經黨內甄選後均獲通過，推薦參選。分別係胡志偉、林卓廷、尹兆堅、鄺俊宇同埋涂謹申則各自參選區議會功能界別。黨主席胡志偉喺記者會強調「35+」係民主派嘅總目標。民主黨將尊重民主派初選嘅結果 。


公民黨係上屆立法會中非建制派嘅第二大黨，今屆決定派出名單參與4區地區直選同埋2個功能界別選舉。名單喺5月30號的記者會上公佈。現任嘅楊岳橋，同埋梁嘉善合組名單參選新界東選區。郭家麒同埋葵青區議員冼豪輝參選新界西選區。


功能界別方面，法律界現任議員郭榮鏗競逐連任。中小企食店聯盟召集人林瑞華就參選飲食界。原本有意參選區議會功能界別嘅沙田區區議員黃文萱後嚟退出咗。特別黨員大會上，公民黨黨員通過授權執委會遇到緊急情況時可為正式參選名單作最終決定。


社會民主連線喺6月24號舉辦記者會，宣佈派出梁國雄同埋岑子杰分別參加新界東同埋九龍西初選。記者會有多名多名工黨成員到場支持，包括李卓人同埋張超雄等立法會議員。當中岑子傑曾被盛傳會參選超級區議會，佢喺記者會表示自己住喺九龍西多年，非常熟悉呢區。


新民主同盟喺3月25號召開執委會，開始黨內甄選。6月254號舉辦記者會，宣布派出范國威同埋西貢區議會區議員黎銘澤以一張名單參選新界東，譚凱邦參選新界西。而自2004年已擔任區議員嘅任啟邦，將挑戰區議會功能界別。


6月20號，天水連線發表聲明，正式宣佈參與初選。元朗區區議員伍健偉同埋林進合組一張名單參選新界西地方選區。伍健偉透露自己已經賣咗自己層樓作為選舉嘅資金來源，並希望香港人能團結一致「拯救香港」。林進認為過往有好多代議士「不作為」，因此需要自發行動，向「港共政權」宣戰  。


6月18號，劉頴匡喺沙田新城市廣場中庭聯同8名沙田同埋大埔區區議員，宣佈參與新界東初選。劉頴匡揀喺歷經多次警暴嘅新城市廣場舉行記者會宣布參選，認為呢個地方係新界東「最能見證到過去一年的地方」 。同日，何桂藍宣佈參選新界東。


7月7號早上，林卓廷喺上水擺設街站宣傳初選，呼籲市民投票嘅時候，就遭到至少30名香港同心會嘅成員滋擾，呢啲人恐嚇林卓廷嘅義工，話「個場係我哋」，要求佢哋離開，佢哋甚至搣爛泛民主派嘅宣傳物品。義工曾經報警要求協助，但警察就話，之前已經有警員在場觀察，認為「一切平靜」。


7月11號傍晚6時，前香港眾志秘書長黃之鋒喺太古康怡廣場外為袁嘉蔚拉票嘅時候，激進親中派石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，又引述之前已被多方證明不實嘅假新聞，屈對方拎咗2,000萬買樓。


2021年1月6號，香港政府以國安法大量拘捕參與過呢次初選嘅候選人。喺2021年2月28號，警方用「串謀顛覆國家政權」嘅罪名，提早告仍然坐緊監嘅前香港眾志秘書長黃之鋒，仲收押緊嘅人民力量副主席譚得志、前民主黨主席胡志偉，同埋戴耀廷、區諾軒、趙家賢、何桂藍、郭家麒、譚文豪、楊岳橋、林卓廷、林景楠、岑子杰等47個人。


喺930年，南漢君主劉龑派咗李守鄘、梁克貞去攻打交趾，俘虜咗靜海節度使曲承美後就返咗去。冇耐曲氏嘅部將楊廷藝，就驅逐咗南漢啲軍隊，自己改做靜海節度使。喺937年，楊廷藝畀牙將矯公羨殺咗。到咗938年，楊廷藝嘅女婿吳權就喺愛州起兵，反對矯公羨。


劉龑喺呢一場仗前早就有吞併返交趾嘅諗法，隨即任命咗個第九仔劉弘操做靜海節度使，封埋佢做交王。劉弘操就以支援矯公羨嘅名堂，帶領超過二十萬人進入交趾去支援公羡嘅軍隊，而劉龔自己就喺海門度屯兵，做佢仔嘅後應。


白藤江嘅水呢陣漲潮而升高埋，浸過曬啲帶鐵皮木樴畀人睇唔到。吳權當即叫水軍部隊去挑機，嘍啲南漢軍入港。吳軍戰鬥咗一陣就詐弟打敗仗後退，南漢水軍就跟住向前追擊，追到咗吳部隊嘅埋伏嘅位置。冇耐江水退潮，啲鐵皮木樴突晒出嚟，唔少南漢部隊嘅大船一埋到去，一係就俾閬高炕沙喐唔到，一係就畀㓤穿個船底、一部部噉沉晒落去，唔少兵跟住浸死咗。


美國駐香港及澳門總領事館係美國喺香港特別行政區同埋澳門特別行政區嘅外交代表機構，係美利堅合眾國駐中華人民共和國嘅六座使領館之一，不過領事館並唔係屬於美國駐華大使館之下，而係直接隸屬美國國務院。呢間領事館位於香港中環花園道26號，現任嘅總領事係梅儒瑞。


美國駐港領事館喺1843年建立，係其中第一個駐港嘅領事機構之一，而當初喺冇領事館之前，只係有一位總領事喺屋企處理事務。喺20世紀初期，總領事館位於雪廠街9號，後嚟搬咗去匯豐大廈。1950年代尾，總領事館再搬咗去依家喺花園道26號嘅地址。


1945年12月，美國同英國簽咗租借結算聲明，美國同意向英國俾佢哋戰後所需要嘅資金，而英國就容許美國喺英國領土上面買地嚟起政府或者教育嘅設施。美國嘅駐港領事同英國嘅港督喺1946年開始談判，當時中華民國仍然喺中國大陸掌權。


美國提議咗花園道26號嘅地址，有大約47,000平方英尺嘅地。幾個月之後，美國政府正式用租界聲明嚟買呢塊地。呢份買賣喺3個月内就批准咗，到1954年，領事館正式開始建築嘅計劃 Construction was finished in June 1957, and the land lease was signed in 1960.


1997年3月，中國外交部長李肇星同美國政府代表尚慕傑簽咗《中華人民共和國政府與美利堅合眾國政府關於喺香港特別行政區保留美國總領事館嘅協定》，協定中華人民共和國政府同意美國政府喺香港保留總領事館，當時領區只係香港，不過到澳門回歸之後加埋澳門。


1999年10月，港府同美國方面曾經簽訂過地契嘅修訂協議，將用地嘅批租期由原本嘅「75年+75年」模式，改做俾美方以4,400萬港元買入地皮嘅永久業權，延長地契年期到總共999年，喺2949年先至到期。


2021年3月，有2位領事館職員被發現中咗新冠肺炎，而佢哋嘅女亦都中咗招，令到佢嘅學校要閂門。有啲大陸嘅親北京報道，包括環球時報，都聲稱呢個家庭用外交豁免權嚟避免隔離，不過美國政府同埋香港政府都否認咗。


美國駐港領事館規模好龐大，自從1949年國共內戰之後，已經成為咗美國編員之中，其中規模最大嘅海外駐館之一。佢除咗睇哂東南亞區域內大部分美商嘅業務之外，因爲自從內戰以嚟，美國喺大陸嘅外交活動長期斷絕咗，所以仲要用領事館嚟做埋「耳目」嚟觀察中國大陸嘅情勢發展。


除此之外，領事館嘅廳洗一幢獨立建築，同大部分喺香港有領事館嘅國家有唔同。美國駐港領事館到依家，係美國唯一有大使館地位、直屬美國國務院、亦可以獨立咁行使職權嘅領事館。呢個領事館除咗為美國公民提供領事服務之外，亦都為香港和澳門居民提供美國各類簽證嘅申請服務。


而家嘅飛翔公園站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、涼茶舖同菩提子酒店等。但飛翔公園站入面得好少自助服務設施畀乘客用，凈係得可以充羊城通、交水電費同交通罰錢嘅服務。


喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究》入面就出現咗2號綫嘅「新市」站，嗰時嘅站位就喺而家機場路嘅遠景地區附近。


雖然站名喺2010年2月定成飛翔公園站，但嗰時嘅「飛翔公園」係規劃地名重一直持續到而家都未起，令好多乘客以為附近係間公園。後嚟地鐵公司解釋，站名由廣州市地名辦改出嚟，嗰時嘅「飛翔公園」、「白雲公園」同「白雲文化廣場」係規劃文件入面有講到話要起嘅。


直至二十世紀六十年代，壁球場通都只係四面白壁，觀眾喺後方一樓騎樓睇。到六十年代中，就見後牆改用玻璃， 後方更多觀眾可以睇。近世更加有單丁嘅表演壁球場，四面玻璃，四方都有觀眾，漸漸成為大賽壁球場主流。個場單丁一個，放喺戶內又得，戶外亦得，更之多地方可以揀，甚至大商場入便都可以。


單人場，地長九千七百五十毫米，闊六千四百毫米，底界四百八十毫米。雙人場闊過單人場，闊七千六百二十毫米。闊雙人場又闊過雙人場，闊八千四百二十毫米。美式就以呎吋計，長四十五呎，即一萬三千七百一十六毫米，闊二十五呎，即七六百二十毫米，底界十七吋，四百三十毫米。


由於壁球場似一個盒，四面牆、地板、天花都有較多規定。牆身用石屎批盪或者玻璃，地板多用木地板，而木板又多數用淺色楓木。天花要夠高。天花要畀玩家睇得清球嘅動向，所以多數淺色。前牆同地板之間夾位，裝咗五金長板，喺底界綫以下，叫鐵皮。


香港入境權，係指喺香港能夠入境同埋冇條件嘅規限之下逗留，又唔會被迫離境嘅權利。1987年之前，香港入境權代表香港居民嘅居留狀態。1987年7月1日，香港居留權被納入香港法律，香港入境權就變成代表住香港居民嘅居留狀態。


自從香港開埠到香港主權移交為止，除咗日佔時期之外，香港一直都係英國嘅殖民地。直到香港居留權正式變成咗法律之前，喺香港嘅居留權利嘅規定大多都係處決於英國國籍法。喺60年代之前，所有英國臣民都可以唔受限制咁喺大英帝國領土内入境、做嘢同生活。


唔過喺60年代開始，有大批嚟自英國喺非洲同亞洲嘅前殖民地嘅人民湧入英國度住，所以英國議會通過咗法律，對英聯邦公民喺英國出入同移民收緊控制。香港同樣跟住英國嘅做法，對喺香港入境嘅人加大咗限制。喺英屬香港出生嘅英國臣民獲得本土人身份 ，嚟表明佢哋擁有喺香港嘅入境同埋居留權利。


喺殖民地建立之後嘅百幾年内，香港同中國大陸之間都冇任何邊界管制。直到1949年中華人民共和國正式成立之後，先至開始出現。1950年5月，香港政府第一次利用1949年嘅《入境者管制條例》，為喺每日由廣東省嚟嘅移民做配額限制。


港府同時亦都實行「香港身份證」嘅制度，亦喺1958年頒布《入境條例》。但係，港英政府喺驅逐非法移民方面相對寬鬆，暗地裏容許大量非法移民登記成爲居民。雖然係咁，港英政府仍然對基本上所有嘅移民有絕對嘅驅逐權，只唔過通常喺冇必要嘅時候都唔會用。